中文大學學生報情色版受到投訴，被指問卷內容涉及亂倫同埋人獸交，淫審處以首次以文字不雅開刀。明光社總幹事認為學生內容膚淺，流於情慾，學生應該反省，但問題根結在於報章嘅淫賤文化，荼毒社會至以為習已為常。。


明光社多年關注賭風與病態賭徒，並向立法會多次表達意見。佢地曾經簽署由香港教會更新運動發起嘅反對賭波合法化嘅請願信，佢地質疑政府以賭波合法化打擊外圍賭波係實質放棄不鼓勵賭博政策與及根本無效。另外明光社亦反對馬會增設「走地盤」，指政府畀馬會越做越大而唔係壓抑賭風，又指足獎會應該扮演監察角色，而唔只係諮詢角色。


明光社強烈反對性傾向歧視條例。佢地製作小冊子並且畀各教會自由下載，小冊子指責性傾向歧視法律並不寬容，以「仇視罪行」罪名壓制和平嘅意見表達，壓制選擇租客嘅自由，與及壓制宗教自由等。小冊子亦舉出香港榆林書店事件與及當時平機會主席胡紅玉嘅批評，指責性傾向歧視條例係香港一樣會變成「人人頭上又多了一把刀，社會人士就更不敢對同性戀的行為和風氣作出批評」，主張噉樣就唔係真正嘅多元社會。


2005年，香港高等法院原訟庭就824肛交案確定，刑法中男同性戀性行為同意年齡與異性戀性行為唔同，有歧視性質而又唔合理。因為涉及抵觸人權公約與基本法，有關條例被判定於18歲以上人士失效。針對高等法院判詞指肛交係男同性戀者唯一性交方式，明光社串聯醫護界指男性性接觸或其他肛交對公共衛生產生危險，愛滋病比率比異性戀性接觸高達29倍，要求政府提出上訴。


此案政府喺終審法院敗訴，為終局判決。明光社寫文題為「禁止同性在公眾地方肛交＝性傾向歧視？」，不過事實上政府其實是可以利用普通法禁止公開性行為嘅罪行起訴同類案件，而係唔可以用特意針對同性戀者嘅法律。另外，此案政府喺上訴至終審法院時答允唔會修改控罪發還裁判署重審，但如果無呢個答允下同埋唔影響司法公正下，終審法院認為政府係有權噉做，換句話講，終審法院從來無因為反對性傾向歧視而允許「在公眾地方肛交」。


明光社與其他壓力團體簽署「名正言順．共創雙贏」，認為家庭暴力條例應該名正言順才能保護適合嘅人士，而佢地認為「家庭是.....這些親屬關係的基礎是一夫一妻婚姻和因婚姻關係而來的生育或收養」，因此，佢地並非反對為面對同性同居人士提供民事補救方法，但唔可以以現有「家庭暴力條例」嘅名義去提供補救。


明光社總幹事蔡志森指摘政府，一直表示唔會將同性同居者納入條例，但喺上個立法年度最後一次法案會議中轉軚，中間無做任何諮詢，對關注呢個條例嘅人士唔公平。佢亦同時批評同志團體嘅堅持只係暗渡陳倉，「並藉機抹黑反對同性婚姻而不反對以適當法例保障任何人士不受暴力對待的團體」。


明光社總幹事蔡志森亦不時網誌發表個人評論，但因為佢喺明光社總幹事，所以佢同明光社嘅瓜轕對外好難分得清。2007年10月，佢對香港連鎖傢具零售商「住好啲」販賣印有「拾肆K」嘅Tee 恤有所批評，指同「美化黑社會並無分別」。


卡域克後生時曾經效力一間非職業球會，之後喺1999年得到韋斯咸嘅一紙合約，並成為職業球員。喺成為職業球員第一年，卡域克被外借去當時係英甲球會嘅伯明翰城同埋史雲頓，以增加卡域克對球賽嘅經驗同了解職業球賽同非職業球賽之間嘅分別。


喺外借嘅半年，卡域克總共上陣8場聯賽，攻入兩球。2000年至2001年球季，卡域克返韋斯咸，並成為球會正選球員，翌年，20歲嘅卡域克取得「英格蘭全年最佳年青候球員」提名，2002年至2003年，韋斯咸喺聯賽中以第18位降落英甲，而卡域克並未離隊，同球會一齊喺2003年至2004年嘅英甲上陣，但喺升班附加賽以一球輸畀水晶宮，未能重返英超，而卡域克喺嗰季共上陣35場聯賽，入1球。


2006年7月28號，曼聯同熱刺達成協議，成功買入卡域克，轉會費約1860萬英鎊，被稱為「1860萬先生」。卡域克從曼聯領隊阿力士·費格遜手中接過曼聯16號傳奇波衫，意味住佢會為接替堅尼做曼聯中場，而曼聯領隊費格遜亦表示希望卡域克可以取代堅尼嘅位置。


喺國家隊方面，卡域克喺2000年奪得21歲以下歐洲國家杯冠軍，而喺2001年3月，卡域克以國腳身份首度正選上陣對墨西哥。2005年5月嘅美國之旅，卡域克再度入選，後來嘅2006年世界盃，卡域克入選國家隊，並喺對巴拉圭嘅分組賽中取得上陣機會。


佢長年用唔同媒介，例如係自己嘅網上節目頻道『時事探索』入面公開抨擊中國共產黨，又不點名形容澳洲被中國勢力影響越來越嚴重。對於有啲華裔投機政客宣揚澳洲無民主普選，佢亦作出大力抨擊。另外，佢亦曾經聲援香港反送中運動。


亦因為咁，佢曾經成為一啲親共人士嘅恐嚇對象。2010年，佢喺Ultimo嘅網上電台辦公室收到一封手寫恐嚇信，當中叫佢唔好再講北京六四大屠殺事件，如果唔係就會好似1967年香港反共節目主持人林彬噉死法。


江迅喺上海出世，籍貫廣東番禺，1968年喺安徽省上海黃山茶林場務農，1974年起先後喺上海第二醫學院、《文匯報》、《文學報》任職。1994 年移居香港，任香港《亞洲週刊》資深特派員，共和出版有限公司董事總編輯。


佢嘅死引起香港親中派好大反應，香港前特首梁振英之後喺社交媒體表示沉痛哀悼。《文匯報》報道江迅家屬質疑院方「延誤治療」，而親中派「評論員」劉瀾昌、馮煒光、屈穎妍、陳祖光等人，之後聯署要求特首林鄭月娥全面調查江迅死因，而《大公報》評論就指控有醫護將個人政治理念放喺病人權益之上。


之後，仁濟醫院澄清，話已經詳細解答咗家屬對病人死因同治療經過嘅疑問，又話當時已經做過好多唔同嘅化驗同檢查，事件已經轉交死因裁判官跟進以確定死因，亦認為醫療團隊已經盡力救治病人。另外，《南華早報》亦報道醫院照顧江迅嘅詳細情況，話醫生早喺12號午夜已睇過江迅，到凌晨兩點半值班醫生再次睇佢，並安排血液同尿液檢驗，仲有透過X光、心電圖診斷病因。


張維洲，原名謝維洲，臺灣臺北縣人，綽號「維骨力」，曾經做過臺北市議員，本來係前行政院長謝長廷嘅養子。 2018年九合一選舉敗選後，因為唔適應政壇生活同負債問題，退出政壇，終止咗同謝長廷嘅關係，改為跟阿媽姓，改名為張維洲。


Holly Brook來自美國威斯康辛州，佢6歲就開始登台演出，15歲已經同阿媽一齊錄咗三張民謠獨立唱片，並組咗自己第一支 Jazz 樂隊。2003 年佢去洛杉磯尋音樂夢，最後佢出眾嘅才華畀著名現代搖滾團體Linkin Park睇中，同佢簽咗樂隊自己廠牌 Machine Shop Recordings 旗下。


喺武漢肺炎大爆發之下，世界各國去到一段時間都無辦法做到零確診，基於經濟同人民生活原因，有啲國家決定放棄零確診嘅目標，採取同病毒共存嘅政策。英國係呢個政策嘅開路先鋒，而之後世界各國相繼跟從。自從武漢肺炎病毒變種做傳播力極高但殺傷力極低嘅Omicron變種病毒之後，由於清零政策唔合時宜，無法阻止病毒大規模擴散，浪費人力物力之餘，又對經濟同社會運作產生極為嚴重嘅損害，所以除咗中共喺習近平命令下，仲喺度夾硬搞所謂嘅「動態清零」之外，基本上清零政策已經畀世界各國抛棄，轉而推行更符合社會經濟現況嘅同病毒共存政策。


喺揚州，有教師喺網上發文，建議揚州試辦同病毒共存，降低封控措施強度，雖然只係政策討論，但結果就被警方以「發布涉疫情不當言論，造成不良社會影響」為由，行政拘留15日。另外，上海復旦大學附屬華山醫院感染科主任張文宏發表言論，話中國應考慮「同病毒共存」，亦因為自己同官方立場唔同，遭受網絡暴力欺凌。


星加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，星加坡喺病例穩定時達到新常態，將可放寬限制措施。佢又預計，星加坡邁向新常態要3至6個月時間。


雖然係公共衞生議題，而且建議亦得到一定民意支持，但親中派立法會議員何君堯就話，就算呢啲討論都係違反北京未經諮詢或香港人同意而強行嘅《港版國安法》，結果引起部分親民主派人士批評，例如台灣香港協會理事長桑普就因此大鬧何君堯係垃圾，就連香港政府都話，呢啲純意見討論唔涉及違法。


中華民族偉大復興係中國共產黨喺1997年召開嘅中共十五大提出嘅執政理念，取代之前嘅「振興中華」理念。2002年中共十六大，胡錦濤做咗中共總書記之後對呢個理念加以發展。到咗2012年中共十八大，習近平接任中共總書記之後，進一步強化呢個理念，又喺呢個基礎上提出「中國夢」嘅構想。


習近平總書記喺紀念中國人民抗日戰爭暨世界反法西斯戰爭勝利75周年座談會上嘅重要講話，回顧咗中國人民抗日戰爭同世界反法西斯戰爭嘅歷史，深刻總結咗中國人民贏得抗日戰爭勝利嘅歷史啟迪。深入學習領會習近平總書記重要講話精神，深刻認識抗日戰爭勝利嘅歷史原因，深刻理解抗日戰爭勝利嘅偉大意義，大力弘揚偉大抗戰精神，對於我哋增強「四個意識」、堅定「四個自信」、做到「兩個維護」，奮力走好新時代嘅長征路，實現「兩個一百年」奮鬥目標、實現中華民族偉大復興嘅中國夢，具有十分重要嘅意義。


有分析將習近平嘅中華民族偉大復興同納粹德國領袖希特拉「一個民族，一個帝國，一個元首」嘅口號作比較，發現希特拉嘅德意志帝國同習近平嘅中國共產黨都以民族驕傲同經濟發展為誘因，意圖抹殺鄰近相同民族小國嘅主權、自由同民主，而希特拉同習近平同樣係以民族恥辱為由，宣揚德意志同中華民族嘅復興，引申「赤納粹」嘅論述。


有分析亦指習近平所提倡嘅中華民族偉大復興夢推動民族主義，令中國人更有自信，同時借此強化中國人民對中國共產黨嘅信心，令中國好似二戰前納粹德國嘅第三帝國，呢樣引起全球多個國家，包括西方同中國週邊國家或者地區，例如日本、台灣同東盟國家莫大關注。


另外，為提倡中華民族偉大復興夢，並鞏固中國共產黨復興中華民族嘅領導地位，喺近年中國官方亦對中共前領袖毛澤東嘅評價進一步提升，指毛澤東為實現中華民族偉大復興作出咗彪炳史冊嘅貢獻，刻意淡化毛澤東喺管治中國嗰陣犯下嘅多個重大缺失，包括推行個人崇拜、發動或者主導咗土地改革、鎮反、三反五反、肅清暗藏嘅反革命分子、反右、大躍進、人民公社、四清、文化大革命等一系列政治運動。


間嘢喺1968年成立，初期係間完全中學，1981年取消高中部兼改辦成獨立嘅初中部。期間亦都試過做廣州市籃球傳統學校，曾經喺1996、1998年攞過廣州市中學生籃球比賽嘅初中組冠軍。不過好景唔長，由於海珠區教育部門要解決嗰時太多蔴雀學校嘅問題，宣佈喺2003年9月同五中合併，原先喺2001、2002年入讀19中啲學生搬到金碧花園校區入面繼續讀書直到2004、2005年嘅初中畢業為止。


雖然東校區隨住2002年入讀啲新生畢業之後轉咗畀五中用，但西校區喺2005年9月交咗畀廣州市實驗技工學校做技校用途直到2012年7月搬到從化神崗一帶而撤出，原先19中嘅用地畀返五中兼喺2013年8月拆咗。


1975年10月7號，一幅面積三十三萬七千二百二十平方米，響路環島，近大灣，以租賃制度同免除公開競投方式批畀原全國政協副主席馬萬祺家族為主要股東嘅聯生發展股份有限公司，用嚟起一幢工業同社會設施綜合體嘅填海土地批給合同作出規範。


1979年3月9號、1981年3月25號同1988年4月18號，響財政司同第十六期《澳門政府公報》嘅第34/SAOPH/88號批示做咗三次局部修改，修改之後確定咗各用途嘅新面積同訂定咗新嘅利用期限，響批給用途方面包括響一幅將由政府批出嘅添加土地上起多幢原合同規定嘅住宅，同埋將一幅面積九千零七平方米嘅地塊分離，方便起一舍鋼鐵工廠，從而批出土地面積就變為三十二萬八千二百一十三平方米。


1980年代，當時搵填海物料方面有好多種限制，考慮到批給嘅公共利益以及有關填海工程嘅財政持續緊縮，仍然喺八十年代就合同嘅整體修改進行過多次探討。因應工業轉型同埋經過一輪複雜談判程序之後，有關整體修改響1993先落實。


1994年7月20號，第二十九期《澳門政府公報》第二組嘅第81/SATOP/94號批示更正1993年12月15號第五十期《澳門政府公報》第二組嘅第172/SATOP/93號批示作出規範，透過修改，將有關批出土地入面嘅十五幅總面積十五萬二千八百三十八平方米地段歸還畀澳葡政府，用嚟做集體設施同基礎建設嘅用途，同埋將七幅總面積十一萬八千三百一十五平方米地段嘅批給所衍生嘅權利有償移轉畀聯生工業邨有限公司，納入聯生工業邨，而呢間公司嘅資本百分百係公共資本同商業名叫澳門工業園發展有限公司，而承批人要負責歸還同轉讓土地範圍入面執行所有填海同基礎建設工程，同埋執行移交有關集體設施。


亦根據修改批給合同第三條款嘅規定，批畀聯生發展股份有限公司嘅土地面積係五萬五千六百五十二平方米，分成十四幅地段，其中十二幅地段做住宅商業用途，一幅地段用做辦公室商業用途，剩低一幅地段做四星級酒店用途。


2006年5月10號，聯生發展股份有限公司第三次透過畀運輸工務司司長嘅申請書，請求延長批給期限十八年兩個月八日，由2000年10月7號開始計，又或者批給續期廿五年，由同一日開始計，而且由第172/SATOP/93號批示規範嘅合同訂定條件維持不變。


2017年8月6號朝早七點幾，金峰南岸第八座御庭峰一個單位發生跳樓事件，黃女請嘅一個女工人出咗去之後，佢男友梁男突然攞出一把菜刀到間房襲擊女友，黃女受襲之後，立即逃離單位到後樓梯，再走到大廈地下大堂門口嗰陣，見到梁男同個女響樓上跌到地下大廈門口，梁男當場死亡，當時黃女情緒激動唔敢睇，由大廈保安員協助報警求助。


死者梁男早排冇嘢做，響單位照顧個女，直到最近響香港搵到一份工，梁男就返翻香港。到6號凌晨四點返翻屋企，當時冇唔妥。司警響現場單位入面搵到一把懷疑涉案嘅染血刀具，另經經過初步為兩條屍檢查，除咗符合由高處跌落嚟嘅傷勢之外，冇發現其他可疑或者可能由刑事引致嘅傷痕。


漢溪長隆站，規劃同施工期間先後嗌過漢溪站同長隆站，係廣州地鐵3號綫同7號綫嘅轉車車站，位置喺番禺區大石街道嘅長隆歡樂世界南邊附近。兩邊嘅站廳同月台開放時間都唔一樣，其中3號綫區域喺2006年12月28號開放，而7號綫區域喺2016年12月28號開放。


收費區方面，7號綫喺東北站廳西南角，3號綫喺西南站廳東北角。由於兩個站廳嘅收費區都有轉車嘅通道連埋一齊，所以免費區之間唔相通。不過每個站廳都有好多部𨋢、扶手電梯同樓梯往返邊條綫嘅月台都得，而且周邊重有好多商舖圍住收費區。


另外，喺3號綫南邊嘅區間接近呢個站位有條渡綫。若果3號綫北段出冬瓜豆腐時，去天河客運站同廣州白雲國際機場啲車都會攞呢個站做總站，跟住喺呢條存車線返轉頭。屆時去大石到機場南、天河客運站啲中途站嘅要轉其它交通工具先至得。


呢個站一共整咗6個出入口，分別係A、C、D、E、F，G。但A、C同D、E、F、G出入口之間都屬兩個唔同站廳，係因為舊時3號綫西北角近北邊出入口通道已經改成轉車通道同納入收費區，所以兩邊嘅免費區唔相連。


車站喺規劃初期，由於就近地方屬漢溪村而改成漢溪站個名。到施工期間，由於E出入口會去到長隆旅遊度假區，所以喺2006年5月改名做長隆站，但無耐俾好多居民話站名有偏向企業一方嫌疑，重質疑3號綫開通後，長隆集團會唔會利用呢個站搞額外收費嘅問題。


以上情況直到2016年12月28號中午D同E出入口重新開放返先至完全改善。雖然車站多咗F同G兩個出入口，但原先嘅D同E出入口從3號綫區域變成7號綫區域同F、G呢兩個出入口相連。佢同A、C出入口之間嘅區域俾轉車通道隔開咗，加上轉車通道已納入收費區，所以兩者通道都唔再相連。


2019年10月20號，有網上發佈短片話呢個站嘅E出入口喺入站安檢時，發生咗要求好多位乘客必須要「卸妝」先至畀入站搭車嘅事。呢單嘢出街之後，好多中國大陸網上都出現話題。事發第二日，據廣州地鐵嘅工作人員解釋，話因爲近幾日臨近萬聖節，喺長隆歡樂世界嗰邊搞咗個「今晚搞乜『鬼』」嘅活動，要求部份市民化粧到比較恐怖個樣入去參加主題活動。


雖然話咁恐嚇嘅化粧樣喺嗰個遊樂場冇乜唔多妥，但係由於漢溪長隆站本身係地鐵站，本身係密實嘅空間，加上2010年代初，廣州當地啲差佬發佈過一系列提醒話冇化埋嗮啲好易嚇嚫第啲乘客嘅粧嚟搭地鐵。畢竟唔係所有人都接受化咗恐怖粧啲事。


呢個站周邊除咗長隆旅遊度假區同埋漢溪村之外，冇任何建築。嗰時除週末或節假日外，其它時段都拍嗮烏蠅。隨住附近有好多間商業中心陸續起好，亦改變咗車站開通初期一直冇乜人上落嘅情況。原先附近有個巴士總站，專畀乘客坐巴士同樓巴等其它交通工具去到鍾村同南村等城鎮區域或祈福新邨、雅居樂等大型樓盤。


所以嗰時出入站除工作日早晚高峰時段比較多人及節假日因為有人去長隆嗰邊玩而比較多人上落之外，其它時段都拍嗮烏蠅。自從2016年12月28號中午開通咗7號綫之後，原先到雅居樂、鍾村同南村、祈福新邨啲人都唔再喺呢個站出站轉巴士。


山鄉望係日本足球員，踢守門員，曾經喺1997～2011年間為日本女子足球代表隊出場96次。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃同2011年FIFA女子世界盃。


作品都用本名。出名作品好多，有唔少成系列，三色貓系列、三姊妹偵探團系列、南條姊妹系列、華麗偵探團、詭異驚情系列、幽靈系列、戀母刑警系列、賊夫警妻系列、吸血家族系列、花嫁系列、爽香系列等。話雖叫寫推理小說，但亦見批評唔似推理小說。


奧地利喺1992年12月18號表示願意接受《聯合國教科文組織世界遺產公約》，佢嘅歷史遺蹟獲得咗列入《世界遺產名錄》、成為世界遺產嘅資格。截至2019年，奧地利夾埋有10樣歷史同自然遺蹟畀人列入《世界遺產名錄》，另有12樣被列入《世界遺產預備名單》。


《失衡凶間之惡念之最》，係2023年上畫嘅港產片，《失衡凶間》同《失衡凶間之罪與殺》續作，由另外3個單元故仔《要命的溫柔》、《逃殺》、《死亡回憶》組成，由姜皓文、朱栢謙、陳湛文、柯煒林、何穎璇、林千渟、盧慧敏、周祉君、吳鳳鳴、張凱娸、張滿源、黃錠江主演，李志毅、李巨源、黃炳耀執導。


天長地久係鐵達時錶喺香港八十年代尾至九十年代中嘅一系列電視廣告。之中一句「不在乎天長地久，只在乎曾經擁有」深入民心，可以話係香港影視同廣告行業嘅經典。嗰系列之中周潤發同吳倩蓮一集，係由朱家鼎嘅靈智廣告創作嘅。


金盈2012年喺香港珠海學院新聞及傳播學系畢業。佢初頭係做香港寬頻香港新聞台主播，2014年4月香港新聞台停播後，過檔鳳凰衛視香港台報新聞，2015年12月再過檔無綫電視新聞部，2019年8月8號離職。


2019年反逃犯條例修訂運動入面，無綫電視新聞被網民指責偏頗，金盈喺佢Instagram回應網民留言嗰陣話「如果你有質疑，你可以讀新聞系做記者，了解更多，中立咁將事實報道出嚟，我認為睇一件事要全面，就係要睇多間傳媒嘅報道。


」，有啲網民唔滿意佢「有質疑就要做記者」嘅講法，喺網上鬧佢，又話佢埋沒良心，最後金盈閂咗留言功能同取消公開，不過網上對佢嘅人身攻擊一路都無停止。唔夠一個月之後，金盈就離開咗無綫新聞，未知係咪同佢抵受唔住外界抨擊有關。


一年嚟，回復單身嘅阿寶同風流快活嘅阿強繼續保持友好關係，一日爛滾愛玩嘅阿強竟然帶阿寶參加換妻派對，保守嘅阿寶本來想走，但遭阿強阿威迫利誘而無奈參與。喺換妻派對上，兩人遇上阿杰同其中妻子曼麗，四人發展出浪漫而火辣嘅關係……


紐西蘭清真寺亂槍射人事件發生喺2019年3月15號紐西蘭UTC+13晏晝1點40分，一個槍手入咗紐西蘭基督城嘅光明清真寺同林伍德伊斯蘭中心，造成咗51人死。紐西蘭總理阿德恩定義呢單嘢做恐怖襲擊。其中一個兇手係喺澳洲出世嘅28歲男人Brenton Harrison Tarrant，佢喺2020年8月27號被判終身監禁，冇得假釋，係紐西蘭史上第一個被判冇得假釋嘅罪犯。


東京事變響2003年成立，當時嘅成員有椎名林檎、龜田誠治、晝海幹音、刄田綴色同埋H是都M。但係由於H是都M冇辦法同一時間響「PE'Z」同「東京事變」兩個樂隊之間，所以佢響2004年退出東京事變，臨走之前，佢介紹咗伊澤一葉過嚟頂佢個位。


陳詩雅喺大學嘅社會科學學士課程畢業。佢喺2015年第5屆區議會選舉代表「屯門社區關注組」出選屯門區興澤選區，但最後輸畀工聯會徐帆，其後佢加入天水圍民生關注平台，轉到天水圍做天頌苑同天華邨一帶嘅地區工作。


永升亞洲係香港一間公司，本嚟喺2015年申請香港免費電視牌照。2017年4月20號，永升亞洲宣佈透過包銷供股方式入主有線寬頻做大股東，到時可以管收費電視香港有線電視同免費電視奇妙電視。而永升亞洲兩大股東分別係新世界發展主席鄭家純同遠東發展主席邱達昌。


《Barbie芭比》係套2023年嘅美國電影，將Barbie公仔真人化，，由瑪歌羅比、賴恩高斯寧、艾美莉卡弗利拉、姬蒂麥潔諾、米高施拿、亞莉安娜格林布拉特、伊莎蕾、雷亞帕爾曼、韋爾法路主演，姬達嘉域執導。


2009年7月15號朝早9點，聯合颱風警報中心對一個喺菲律賓以東海域形成嘅熱帶低氣壓發出第一次報告。喺2009年7月15號下晝7點，熱帶低氣壓07W集結喺菲律賓以東，預料向西北移動。之後，熱帶低氣壓07w採取行西北，橫過菲律賓以東海域。


2009年7月16號夜晚8點，香港天文台將07W升格為熱帶風暴，同時日本氣象廳亦將07w升格為熱帶風暴，命名為莫拉菲。莫拉菲受惠於西太平洋高水溫，幅散、幅合強勁同風切變低，快速增強，喺2009年7月17號下畫增強成強烈熱帶風暴，香港天文台嗰陣評定莫拉菲10分鐘平均風力大概係每小時90公里。


而莫拉菲喺7月17號開始以西北路徑橫過巴士海峽一帶，7月17號夜晚，因為副熱帶高壓脊喺台灣一帶及莫拉菲東面嘅大片太平洋海域，於是莫拉菲減少少速，慢慢轉向偏西路徑前進，進入南海北部。而莫拉菲因為減速同水溫高、風切變微弱之下，進一步增強。


而莫拉菲進入南海北部之後，再次加速，以時速大約20km/h向西北偏西方向橫過南海北部，進一步逼近華南沿岸，而且受惠於西南季風帶來嘅水氣支援，就算南海北部嘅風切變比較強，亦都繼續慢慢增強，最後登陸之前中心風力去到巔峰，大概有每小時140公里。


香港天文台喺7月18號夜晚8點，即係莫拉菲距離香港只有大概150公里嘅時候，將莫拉菲中心風力進一步調升到140km/h，顯示莫拉菲強度再次加強，如果真係橫過香港或者喺香港南面掠過，有好大機會令香港發出十號颶風信號同造成嚴重破壞。


莫拉菲喺7月18號全日都以西北偏西方向穩定逼近珠江口，但係由於莫拉菲風圈緊密，喺莫拉菲距離香港、澳門或者廣東大約150公里嘅時候，重未吹烈風。而莫拉菲之後發展出一個直徑10公里嘅風眼，緊密嘅螺旋雨帶，顯示莫拉菲已經發展成一個成熟嘅颱風。


莫拉菲橫過深圳之後，喺上晝5點減弱為強烈熱帶風暴，之後穩定以西北偏西方向橫過廣東西部，急劇減弱。3個鐘之後，莫拉菲因受陸地地形影響同水氣供應被阻，所以減弱為熱帶風暴。下晝2點，莫拉菲進一步減弱做熱帶低氣壓。


中華民國交通部中央氣象局喺7月16號夜晚22點發布海上颱風警報，警戒區域係巴士海峽，同時發布東部、東南部、南部同恆春半島豪雨特報。莫拉菲橫過台灣南部期間，屏東牡丹累積雨量超過240毫米、台東達仁鄉土阪超過216毫米、花蓮富里211毫米，而花東及屏東沿海累計雨量都普遍超過100毫米。


3度，屯門氣溫更加有37度。到夜晚9點半香港天文台發出八號烈風或暴風信號預警，並喺11點半發出八號西北烈風或暴風信號，係香港2009年第一個八號風球。八號風球發出之後，公共交通服務維持正常到尾班車時間，而通宵巴士就停駛。


之後莫拉菲移到大鵬灣附近，即係香港天文台東北偏東大約70公里，於是香港天文台嚮凌晨1點半改發九號烈風或暴風增強信號，係1975年以來第一次連續兩年發出九號熱帶氣旋警告信號。莫拉菲嚮凌晨2點至3點左右最接近香港，並喺天文台東北偏北大約40公里掠過。


雖然係咁，莫拉菲仍然為香港帶來一定程度嘅降雨。受莫拉菲影響，黃色暴雨警告信號嚮7月19號凌晨1點45分發出。40分鐘後，即係凌晨2點25分改發紅色暴雨警告信號。15分鐘後即係凌晨2點40分發出新界北部水浸特別報告，再20分鐘後即係凌晨3點鐘發出山泥傾瀉警告。


隨住莫拉菲移入南海東北部，浙江溫州一艘漁船喺風浪入面翻沉，2個漁民失蹤。中國氣象局嚮7月19號凌晨0點50分指出，莫拉菲於嗰日凌晨12點50分前後喺廣東省深圳市大鵬半島沿海登陸，中心附近最大風力有13級。


而深圳葵涌同大鵬分別錄到過60.4米每秒同54.0米每秒嘅陣風。莫拉菲正面吹襲深圳期間，地鐵一號線坪洲站地盤有工人宿舍地陷，兩位工人走避不及，一傷一失蹤。18號下晝一個四川男子嚮颱風靠近前喺龍崗區葵涌海灘游水嗰陣失蹤，到而家都未搵番佢。


裴輯做官係跟住老豆裴茂入朝嘅，先係做議郎，最後做官到工部尚書，同大佬裴徽一樣係金紫光祿大夫。河東裴氏有五大房支，其中嘅東眷裴嘅始祖就係裴輯，因爲佢嘅子孫大多入仕東北慕容氏政權，所以稱做東眷，而佢大佬裴徽嘅子孫則稱做西眷。


2020年，北京未經諮詢或香港人同意強行定立《港版國安法》，去到2021年又強行收緊香港選舉制度，大幅削減直選議席，民主派被北京排除喺選舉制度外。兩大政治陣營分庭抗禮嘅局面不再，親中派選戰危機大減，呢類型對親中派嘅智庫再無價值，香港發展中心亦告停運。


陳奕璉係中日混血，香港無綫電視女藝人，2013環球星秀大賽中國總決賽香港總冠軍，北京央廣網絡主播導師，2013年香港亞太第一衛視主持人、製片人，2015年加入亞洲電視新聞部任財經主播，2016年轉投無綫電視。


電視劇將數碼港影射為「數據港」，係劇中經常出現拍攝地點之一。第8集葉念信喺停車場辭職之後見Billy一幕，劇組喺1986年拍《英雄本色》土瓜灣美華工業中心停車場取景，向電影致敬。 黃金開喺豪宅探佢有錢阿爸嘅場景，喺金鐘Asia Society Hong Kong Center花園拍攝。


paypayegg嘅辦公室取景自觀塘共享工作空間Ozone Creative Space。而共享辦公室BornHub喺工廈一單位拍攝，並派出4人美術組負責搭建。而SHEIT會議室就喺荔枝角D2 PLACE TWO嘅Home.


無綫電視喺2022年2月7號公佈1月31號去到2月6號三台電視直播收視調查，咁啱《IT狗》同無綫嘅《青春不要臉》都係呢個禮拜係結局周，但無綫就刻意引述中國大陸影視評分網站豆瓣，話《青春不要臉》豆瓣有7.


8分，《IT狗》得5.9分。不過，有關做法除咗有部份香港媒體質疑之外，部分中國大陸網民都質疑係網絡水軍所為。而《IT狗》喺1月底播到第15集嗰陣，其實喺豆瓣評分去到7.4，畀最低1星嘅只有10.5%。


呢間電影院喺1927年起好，因為嗰時喺永漢路入面先至改咗噉嘅名。喺解放戰爭之後，呢間電影院經過咗好多個歷史時期，個名都變咗幾次。喺1960年，呢間電影院成日播新聞紀錄片先至出咗名，嗰時係嗌「新聞電影院」，佢重入咗中國十大專業電影院嘅清單入面。


喺1978年嘅改革開放之後，呢間電影院就鹹魚翻生，就喺1986年嗰陣更新咗啲設備，喺嗰時就改返之前用過嘅名，啫係而家嗌「永漢電影院」。到咗20世紀纪90年代末，由於永漢電影院嘅消防設施唔過關，加上裝修嘅嘢已經好舊，所以喺1998年6月20號閂門嚟裝修，而裝修工程喺1998年11月13號搞掂兼重新開張。


東方樂園係喺中國廣東省廣州市嘅一間冇咗嘅遊樂園，喺白雲區嘅白雲山西邊，鳴泉居度假村附近，附近冇幾遠就係大金鐘水庫。1985年7月1號開業，2004年9月7號執笠，入面嘅遊樂設施就喺2005年5月，冚唪唥都拆嗮。


喺2004年9月7號晏晝5點，開咗19年嘅東方樂園就宣佈執咗笠。究竟點解會執咗笠，係因為廣州新穗旅遊中心有限公司嘅中外合作公司兩邊喺2004年9月6號簽咗有關協議，話兩邊唔好意思喇，結束合作經營。而喺2000年到2004年。


隨住廣州市嘅經濟同埋城市建設嘅發展，搞到東方樂園嘅周邊都發生咗好大嘅變化，而旅遊業嘅熱點都變咗，搞到東方樂園要面對新嘅發展定位，所以兩邊經過充分嘅協商，喺經營情況重係正常嗰陣先至話唔撈啦。而廣州就計劃投資15億到18億蚊嚟喺呢度起咗白雲國際會議中心，其中包括會議中心嘅主體、會議展覽配套服務設施同埋兩棟嘅星級酒店嚟滿足將來廣東省嘅會議需求。


2021年4月22號至5月16號，印度連續25日新增個案達30萬單以上，多度打破單日單國新增個案最多紀錄。其中喺4月30號，印度成爲頭一個喺24個鐘頭內報告超過40萬單新增個案嘅國。5月4號，印度累積確診個案突破2,000萬。


喺音韻上，照母同精母、知母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，照母同精母、知母發音一樣。對於梧州話呢種分平捲脷嘅粵語，照母係捲脷音，同精母唔同。喺普通話照母基本上係捲脷音，同精母嘅平脷音唔同。


德偉喺姨婆嘅幫助之下，去咗韋律師屋企住，同韋律師個女曼華做咗同學。德偉畢業之後，識咗伍美蘭，重結埋婚。婚後美蘭懷有咗BB，可惜不小心跌親重難產，德偉好傷心，好彩有家僕如意鬧醒，加上曼華嘅支持，德偉終重新振作。


2021年6月，香港政府引用北京未經諮詢或香港人同意嘅《港版國安法》，強行採取法律行動令《蘋果日報》被逼停刊  ，陳珏明亦因而失業。佢形容《蘋果日報》死得不明不白，但佢冇放棄，並喺8月開設Facebook專頁，繼續以記者身份報導新聞。


佢係文丁托個細仔，大佬係箕子，二佬係比干。後嚟老豆文丁死咗，由佢繼位，成為商朝君主。跟據《史記》嘅說法，商朝響佢上台之後愈嚟愈衰落。響佢繼位第二年，周開始同商打仗。響第三年，周朝發生地震，伐商呢件事因而作罷。


由於先王子托怕周有朝一日會威脅到佢，所以誘騙姬歷過嚟之後即刻監禁佢，從而餓死佢。因呢件事，商周關係惡化。輪到子羨佢嘅時候，人方響度搞搞震，佢驚周會趁機搞事，所以嫁女和親，希望和好。以周嚟講，卦辭征凶，無攸利。


但係嗰時周嘅勢力都係唔夠商嚟，如果同商打起仗會對周非常不利，所以和親對周反而仲好。《詩經·大明》都寫有「大邦有子，俔天之妹。文定厥祥，親迎於渭。造舟為梁，不顯其光。」而二女嫁嗰時已經過咗月圓，仲有嬬女伴嫁。


人方係晚商時期一個位於東方、而且好強大嘅方國，而後嚟周朝就叫人方做東夷。根據甲骨卜辭，響佢在位期間至少同人方打過兩場仗。不過佢響任內都未打低人方，一直到仔紂王辛一代先至打低人方，但就因而造成國力空虛。


陪審制，係指由一般市民之中隨機選出若干名陪審員，委派佢哋參與刑事訴訟或民事訴訟嘅審理，並獨立於法官作出事實認定，以及決定適用法律的司法制度。陪審團通常有6至12個陪審員，喺刑事案件度佢哋會就被告人有罪或冇罪或者嫌疑人應唔應該被起訴做出判斷，而喺民事訴訟就會就被告有冇責任或者賠償金額等作出判斷。


原生論嘅起源可以追溯到德國浪漫主義，尤其係約翰·戈特利普·費希特與及赫爾德。費希特喺《對德意志民族嘅演講》講到「德國民族以共同嘅語言同埋思考方式統一」，佢認為語文是民族嘅決定性特徵。赫爾德認為語文同埋思考模式係同義詞，而且既然每個社群都有自己嘅文字，所以每個社群都有唔同嘅思考模式。


《恐懼鬥室》係2004年嘅美國恐怖片，由溫子仁執導，Leigh Wannell編劇，劇情講兩個男人畀人困喺一間密室入面要諗辦法走，但同時必須要聽佢哋嘅神秘綁架犯所立下嘅“遊戲規則”，唯一嘅逃生方法就係贖罪。


星月樓群組係指喺新冠肺炎香港疫情入面，喺2022年5月中旬喺上環一間叫「星月樓」嘅酒樓入面爆發嘅一個新冠肺炎Omicron變種病毒感染群組。呢個群組係香港第五波疫情尾聲衞生署衞生防護中心重新追蹤群組個案之後，最大型嘅感染群組，截至5月18號有70人確診。


海盜黨領袖約斯多蒂爾響首都雷克雅未克票站投票，創立唔夠四年，出身響街頭運動，反建制嘅海盜黨，民意調查支持度超過兩成。雖然落後執政聯盟入面嘅獨立黨幾個百分點，但聯合其他黨派之後，海盜黨為首嘅反對陣營有望成為國會最大黨派，籌組新政府。


當法文嘅/ʁ/音喺啲閉音節或者喺第個子音之前，海地歸融話就冇咗個/ʁ/音，連個寫法都冇埋個「r」，例如法文嘅bonjour ，海地歸融話就寫成「bonjou」，讀，法文嘅parc ，海地歸融話就寫成「pak」，讀等等。


穆沙拉夫全名佩爾韋茲穆沙拉夫 係巴基斯坦陸軍上將，同印度軍打過幾場仗，試過同印度搶錫雅琴冰川但唔成功。1999年10月喺巴基斯坦發動軍事政變，之後喺2000年5月巴基斯坦最高法院裁定「軍事接管」係「必要行動」，承認穆沙拉夫政府係合法。


2007年11月穆沙拉夫話伊斯蘭激進份子越來越猖狂，於是宣佈全國進入緊急狀態，同時又凍結憲法，罷黜最高法院首席大法官丘德里，斷晒獨立電視台訊號，又下令軍警拉咗差唔多五百個反對黨領袖同異議人士。有人驚佢咁會令巴基斯坦走返去獨裁。


大部分國際專家都認為，阿塞拜疆有關嘅行為涉及戰爭罪或者危害人類罪。雖然阿塞拜疆當局強調喺納卡地區嘅亞美尼亞居民會受到保障，並且計劃將佢哋融入社會，但係因爲阿塞拜疆歷嚟都實行獨裁統治，有一直鎮壓亞美尼亞人，所以大部分人都質疑呢個保障嘅可信性。


納卡地區係南高加索一片受爭議嘅領土，雖然喺國際社會上都被認為係阿塞拜疆嘅領土，但係大部分地區實質上由亞美尼亞人自行宣布建立嘅阿爾察赫所管治。因爲咁，所以當地經常都會爆發種族衝突同因爲領土糾紛而挑起嘅納卡衝突。


雖然係咁，亞美尼亞人始終都係佔咗當地人口嘅大多數。到咗1988年嘅開放政策時期，納卡地區做咗一次公投，嚟決定係咪由亞美尼亞蘇維埃社會主義共和國管制納卡地區。可惜，呢次公投導致阿塞拜疆屠殺當地嘅亞美尼亞人，隨後嘅種族紛爭引致第一次納卡戰爭爆發。


2020年，第二次納卡戰爭爆發，造成上千人傷亡，阿塞拜疆亦明顯贏咗，因爲喺戰後收復咗納卡三分之一嘅領土。自從嗰次戰爭以嚟，納卡地區多次出現違反停火協議嘅行動，再加上兩國邊境危機一直都持續，戰後仍然出現零星嘅傷亡。


2022年12月，阿塞拜疆當局對連接亞美尼亞同阿爾察赫嘅拉欽走廊進行咗封鎖，造成納卡地區物資供應嚴重短缺。2023年2月，國際法院下令阿塞拜疆確保納卡地區嘅通行自由，並且裁定封鎖行動，對納卡地區居民嘅「生命健康」構成咗「真正且迫喺眉睫嘅風險」。


至到2023年9月初，封鎖令納卡地區嘅人員同物資幾乎都用盡，無論係藥品、食物、抑或係汽油都出現嚴重短缺，而當地居民嘅配給係每戶每日一條麵包。除此之外，阿塞拜疆當局還破壞咗當地嘅關鍵基礎設施，包括油站、供電站、同埋互聯網等等。


2023年6月邊境交火事件爆發後，阿塞拜疆喺走廊設立邊境檢查站，阻止任何車通過，嚟加強已有嘅封鎖。國際刑事法院首屆檢察官 Luis Ocampo 同其他國際觀察人士都擔心，阿塞拜疆嘅封鎖行動會引發種族滅絕。


Ocampo 特意指出，阿塞拜疆刻意選擇阻截食品藥物等等嘅重要物資，似乎是有計劃咁影響納卡地區居民嘅生活，實際上做緊毀滅同打擊。2023年8月，一位納卡地區嘅居民餓死咗，證明封鎖嘅影響已經開始表露。亞美尼亞總統瓦哈根·哈恰圖良批評阿塞拜疆無視納卡嘅亞美尼亞人陷入飢餓，反而嘗試用嚟做種族滅絕。


2023年9月19號，阿塞拜疆違反停火協議，發動咗第三次納卡戰爭，爲求徹底消滅阿爾察赫嘅軍隊。呢次衝突持續咗大約24小時，雙方都已經有幾百人去世，另外亦有5位俄羅斯維和人員陣亡。之後，阿爾察赫政府接受咗阿塞拜疆提出嘅投降條件。


阿塞拜疆入侵納卡之前，外界都擔憂，一直以嚟煽動反亞美尼亞情緒嘅阿塞拜疆政府，有可能對當地嘅亞美尼亞人實施種族滅絕。阿塞拜疆總統代表發出咗嚴厲警告，話如果納卡地區唔肯投降，「種族滅絕就有可能發生」。針對呢種威脅種族滅絕嘅言行，“人道主義援助救濟信托基金”嘅創辦人卡羅琳·考克斯敦促英國政府采取措施，避免悲劇發生。


阿爾察赫軍隊冧檔之後，萊姆金預防種族滅絕研究所發出警告，提請各方注意亞美尼亞人面臨嚴重嘅種族滅絕風險，並且強調阿塞拜疆軍隊入面嘅反亞美尼亞情緒反常地高。除此之外，當地嘅平民收到有威脅同辱罵性嘅信息，而喺阿塞拜疆嘅社交媒體之中，聲稱有納卡嘅亞美尼亞人受到屠殺嘅報道不斷瘋傳。


9月28號，46架原本喺亞美尼亞首都埃里溫運營嘅大巴士，去咗納卡地區，並由斯捷潘納克特接送1560人去戈里斯，支援撤離難民嘅行動。亞美尼亞亦向阿爾察赫地區，派出23架載住專家同紅十字會人員嘅救護車，架救護車護送咗23位有重症嘅人士去亞美尼亞。


政治分析人士同納卡居民都認為，阿塞拜疆進攻納卡地區嘅主要目標係爲咗進行種族清洗。國際刑事法院首屆檢察官 Luis Ocampo 指出納卡地區嘅情況正喺度醞釀緊重蹈覆徹亞美尼亞大屠殺，認為阿塞拜疆嘅封鎖行動違反咗《防止及懲治滅絕種族罪公約》第2b條，而入侵嘅行爲違反咗第2a同第2c條。


佢哋警告，國際社會嘅綏靖好可能會助長阿塞拜疆，令佢哋相信實施種族滅絕唔會造成嚴重後果。雖然阿塞拜疆總統曾經否認計劃實行種族清洗呢嘅講法，不過 Ocampo 否認佢嘅可信性，因為阿里耶夫經常都叫亞美尼亞做「西阿塞拜疆」，並曾經宣佈過「今日嘅亞美尼亞係我哋嘅領土」。


美國政府負責人道主義援助嘅最高級官員，亦曾經做過種族滅絕議題學者嘅 Samantha Power，雖然拒絕用「種族滅絕」嘅字眼，但係都表示，已經由因爲驚喺阿塞拜疆政府嘅統治下生活，而已經逃離咗嘅人，收集咗證詞。


國際法專家、明尼蘇達大學訪問學者、國際種族滅絕學者協會主席 Melanie O'Brien 認為，阿塞拜疆使到大批人流離失所嘅行為，涉及戰爭罪或者危害人類罪。有關嘅講法建基於當局刻意製造嘅壓迫性環境，首先係封鎖，然後係入侵，嚴重威脅阿爾察赫地區亞美尼亞人嘅獨特身份，令佢哋可能面臨種族滅絕嘅破壞。


USAID 代表團表示已經咗解到「平民遭受暴力而令人唔安嘅報告」，同時已經爲咗因爲驚喺阿塞拜疆政府統治之下，會受到暴力同匱乏，而逃離緊嘅人，收集咗證詞。美國國務院拒絕評論亞美尼亞人聲稱嘅種族清洗，只係強調會認真對待有關嘅指控。


針對納卡地區嘅人道主義危機，好多國家都應承會向難民提供援助，其中包括咗伊朗、英國和歐盟。USAID 署長 Samantha Power 同美國國務院嘅歐洲同歐亞事務代理助理國務卿 Yuri Kim ，去咗亞美尼亞探訪受災嘅難民，並且應承咗會提供1.


15億美元嘅人道援助資金。Power 表示，跟據現場醫生嘅觀察，好多難民都出現咗嚴重嘅營養不良。9月28號，USAID 向當地派出咗災難援助嘅響應小組，協調美國嘅人道主義援助工作。塞浦路斯表示已經向難民提供人道援助，並同時考慮緊，喺必要嘅情況下接收部分難民。


2023年10月1號，聯合國向納卡地區派出代表團，嚟處理人道主義嘅需求。亞美尼亞請求國際法院重申佢哋喺2023年2月嘅裁決，要求阿塞拜疆政府確保拉欽走廊嘅通行自由，避免采取任何直接或者間接，趕出當地剩返低嘅亞美尼亞人嘅行為。


不過，香港大學高層並無因為咁放過學生會。喺2021年7月13號，香港大學學生會唔再被香港大學承認作為代表香港大學學生嘅組織，之後去到15號香港大學更加要求學生會遷出大樓，又拆走喺民主牆同學生會大樓和平表達意見嘅標語，其後仲協助香港警察國安處對學生會進行搜查。


喺2021年11月4號，中大嘅畢業典禮日，中大多處出現標語抗議校方接管學生會同埋要求其他學生組織向校方登記事宜，標語包括「還我學生自治」、「員生共治，必先共議」、「OSA．屬系會．入臨政」等，但呢啲和平表達意見嘅標語，亦好快就被中大校方拆走。


喺2022年初，城大校方聲稱學生會無交審計報告，喺2月8號宣布收回會址。當時學生會批評「校方漠視學生權益，繼而進行校內打壓」。最終學生會喺2月14號遷出，並舉行告別禮。佢哋當日由學生會會址出發，步行Cut Price門前以毛筆寫下「思想自由 學術自主 寸步不讓 抗爭到底」十六隻大字，再步行到城大民主牆同民主女神像為終站。


學生會會長楊逸銘表示學生會一直根據既有章則、程序進行選舉及委任幹事，而教大學生都可以成為學生會會員，強調學生會並無剝奪任何學生成為基本會員嘅資格。佢又話，學生會近年致力改善管治方式，增加透明度，包括設立網頁、社交媒體帳號、設置告示板、張貼會務資訊等，質疑校方如果覺得學生會存有管治問題，點解唔向佢哋提出。


飢餓積係漢堡王喺澳洲嘅連鎖餐廳品牌，由澳洲商人Jack Cowin名下嘅Competitive Foods Australia全資擁有。飢餓積擁有漢堡王/飢餓積餐廳品牌喺澳洲嘅特許經營權，亦會再授權畀其他澳洲本地嘅營運者，對佢哋亦有品質控制嘅工作。


漢堡王去到澳洲變成飢餓積嘅原因，係因為當Jack Cowin引進漢堡王登陸澳洲嘅時候，發展漢堡王嘅商標已經被阿德萊德一間外賣店註冊咗。而飢餓積喺澳洲嘅第一間餐廳，就喺1971年4月18號喺珀斯設立，之後佢哋喺10年內，喺三個州開設咗26間分店。


鯉魚門體育館，香港室內體育館之一，喺九龍鯉魚門油塘，鯉魚門市政大廈二到五樓，英文叫Lei Yue Mun Sports Centre。行政上歸觀塘區。設施有籃球場、排球場、羽毛球場、活動室、健身室、運動攀登設施、散手訓練場、乒乓球檯、美式桌球檯、壁球場、兒童遊戲室。


二帝廟係二合院式設計，一般廟宇門口嘅牌扁都係橫放嘅，而「二帝廟」就用豎直嘅形式，只有皇帝御賜嘅先至有。此外，供壇同跪墊中間，放咗一個小石鼎畀善信敬酒之用。二帝廟裏面有好多有價值嘅文物，包括由佛山隆盛爐鑄造，上面刻咗「康熙甲午年」嘅銅鐘同重二百八十斤，上面刻咗「乾隆十三年」嘅聚寶爐，從銘文可以見到只有蔡、王等姓捐獻，錦田鄧氏就無捐獻，可見西邊圍係由鄧氏以外雜姓開拓同居住，而家就姓林嘅居多，二帝廟由西邊圍打理。


《換命真相》，前名《逆襲人生》，係香港無綫電視製作嘅時裝電視劇，由譚俊彥同鄧佩儀領銜主演，由張頴康、朱敏瀚、蔣家旻、劉佩玥、陳庭欣、林韋辰、林凱恩同鄭子誠聯合演出，監製黃偉聲。故仔講男主角返去半年前嘗試阻止多個悲劇嘅發生。


揀「維亞」做公司名，係因為「維亞」爾個詞係英文同法文裡面都存在，而且意思基本一致。1977年1月21號，維亞鐵路脫離加拿大國家鐵路，成為一間獨立嘅國營企業。1978年10月29號，經過艱難嘅談判之後，維亞鐵路終於由加拿大太平洋鐵路手頭上買到路權，可以行加拿大太平洋鐵路擁有嘅路軌。


1980年，以拜仁·穆朗尼為首嘅保守黨政府重新增加徂維亞鐵路嘅預算。「超級大陸號」同「大西洋號」兩條線喺購買徂通用電氣嘅新動車組之後重新通車。但係到徂1980年代後期，同一個保守黨政府再一次削減徂維亞鐵路嘅預算，令到幾條長途路線再一次被迫停運。


李靄璣係香港電視節目主持人、司儀、NBA講波佬同作家，2020年9月起成爲邵氏兄弟旗下藝人，2008年至2012年、2021年7月至年2022年6月兩度成爲無綫電視旗下藝人，2004年至2007年係加拿大中文電台AM1470 DJ。


1423年 Battle of Horic道，Taborite 士兵搶佔高地，逼Utraquist 騎兵落馬同佢哋打，亦減弱佢哋啲火炮。Taborite 兵最後一衝落山殲滅埋Utraquists 餘部。


佐迪係香港一足球員，司職前鋒，喺加泰隆尼亞巴薩隆拿出世，試過為加泰隆尼亞足球代表隊披甲。2010年去到香港效力香港甲組足球聯賽球隊傑志，先後被外借至流浪同埋理文。2017年攞到香港特區護照，跟手被徵召入香港足球代表隊。


大龍實驗農場，香港農場之一，喺新界大隴，近粉錦公路，香港哥爾夫球會同大龍獸醫化驗所側邊。個場香港政府所立，歸漁農自然護理署管，為本地農夫研究合適品種同種植技術，如今亦推廣有機耕作。個場英文，按漁農自然護理署，叫Tai Lung Experimental Station，而按地政總署，則為 Tai Lung Experimental Farm。


香港《南華早報》報道，2015年1月馬建俾人「雙規」。1月16號，中央紀委監察部網站確認，國安部副部長、黨委委員馬建涉嫌嚴重違紀違法，接受中共調查。2015年3月，北京媒體報道馬建係衰同商人郭文貴勾結。


林新強係香港親中陣營嘅成員，本身亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中陣營團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。


所以唔好用兵逼佢哋，更適宜用計謀解決件事。」於是佢自己就噉入郡，啲單于幾驚喜，而裴潛用平靜嘅手法安撫佢哋。於是啲單于除帽叩頭，將之前搶劫到嘅女人、器械、財物還返曬來。之後裴潛誅殺郡度同單于勾結互通嘅官員，如郝溫、郭端等數十人，震動咗北方邊境，令百姓歸心。


之所以唔發緊急令，係唔想驚動其他將領。一兩日後你肯定收到密書催你出兵，張遼呢啲將領都會收到，張遼佢哋跟咗主公咁耐，梗知主公心意，到時你呢啲早收到詔令嘅人遲過張遼佢哋到，你肯定要受罰㗎！」裴潛聽咗信佢嘅話，立即整理輜重，輕裝出發，之後嘅事真係同溫恢諗嘅一樣，於是裴潛走甩咗處罰。


220年，曹丕繼位，之後又稱帝，召裴潛入朝廷做散騎常侍，之後外放爲魏郡、潁川兩地嘅典農中郎將，在任時佢提議允許典農中郎將亦有同郡太守一樣嘅人才推舉權限，提議採納後自此開通咗農政官員嘅晉升通道。之後裴潛改任荊州刺史，賜爵位關內侯。


227年，曹叡繼位，於是裴潛召去中央做尚書，然後又外放做河南尹，之後轉做太尉軍師、大司農，封爵做清陽亭侯，食邑二百戶。然後又召去朝廷做尚書令，期間佢改革人事制度，但之後因爲老豆過身所以辭官，畀朝廷拜做光祿大夫。


開羅會議係第二次世界大戰後期嗰陣由中國、英國、美國三個同盟國大國開嘅會議，喺1943年11月23號到26號喺埃及首都開羅開，出席代表包括中國嘅蔣中正、英國嘅丘吉爾同美國嘅羅斯福，會後發佈《開羅宣言》。


陰蒂，又叫「陰核」，舊醫書又叫「璿臺」、「俞鼠」、「雞舌」、「榖實」，説文通訓定聲又叫「臭鼠」，係一個雌性哺乳動物嘅性器官。喺人類，形狀好似粒鈕一樣，喺兩塊陰唇交接點前面，喺尿道同陰道上面。唔似陰莖咁陰蒂唔包含尿道尾尾部份，刺激陰蒂會有性快感。


大埔運動場壁球及網球中心，香港室內體育館之一，亦有戶外場地，專門玩壁球、網球，喺大埔頭路二十一號，大埔運動場以西，英文叫Tai Po Sports Ground Squash and Tennis Centre。


不過，由於21號綫實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗，不過兩邊嘅圍牆長度唔同。


呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛重向兩邊延長。


2010年底，規劃緊嘅4號綫北段變成21號綫一部份，重話搞快綫。初期諗住將呢個站合併兼移到科珠路口近玉樹公園一帶，重將車站改名做珠吉路站同玉樹站。不過喺2012年8月14號環評又話一分為二而重新喺神舟路口搞站，最後定名做神舟路站。


2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構雖然喺2016年7月8號封頂兼諗住喺2018年底開通21號綫嚟到呢個站做西邊總站，但係喺2018年1月26號喺長平站附近爆出三死一傷嘅坍塌事故而直接停工，令開通時間繼續拖。


2021年7月30號中午，因廣州落大水，車站北邊起緊嘅出入口部份地面擋土牆冧咗，令地面積水通過通道入去車站導致水浸。結果令21號綫淨去到蘇元站為止，原先喺呢站入閘或出站嘅乘客出現滯留，不過好快全部疏散，未造成死傷。


寶藏嘅比喻係馬太福音所特有嘅，重點係講明天國係幾咁寶貴。一個人發現咗非常珍貴嘅嘢，以致佢隨時準備要變賣所有嘅嚟買呢啲珍貴之物。呢個比喻講明人若果明白福音嘅好處，信耶穌可以得永生，會犧牲一切，亦竭力追求。


卓楓而喺香港理工大學社會科學系畢業，讀書嗰陣已經做緊兼職模特兒，拍過唔少廣告同MV。因為佢個Instagram有好多人睇，所以傳媒叫佢做「IG女神」。2017年，佢推出第一本寫真集《Hello! Candice》，被叫做「翻版Angelababy」，同時正式加入樂壇，推出頭一隻派台歌《End of Time》。


利蘭Lynx同佢取代嘅利蘭National一樣係縱置式後置引擎設計，不過底盤同埋車身可以分開，唔再係利蘭National嗰種一體化設計。利蘭喺1990年推出Lynx II，最明顯轉變係佢個車嘴部分零零舍舍凸咗出嚟。


佢初時可以配利蘭TL11H、吉拿6HLXB或吉拿6HLXCT引擎，冇耐之後亦可以配康明斯L10H引擎，有啲後期嘅車就配富豪THD102引擎。而波箱方面，初時係配利蘭Hydracyclic，後來俾ZF Ecomat取代咗。


利蘭喺1984至1985年間出咗6架利蘭Lynx樣辦車，之後開始大量生產。絕大部分利蘭Lynx都係喺英國本土賣出，其中West Midlands買咗256架，係買得最多利蘭Lynx嘅公司。另外有幾架去咗澳洲，1989年初有一架配亞歷山大PS車身嘅利蘭Lynx以試車身份加入新加坡巴士公司，後來俾新加坡巴士公司買咗，但就冇加訂。


利蘭巴士喺1988年俾富豪收購之後，富豪曾經計畫將利蘭Lynx作全球銷售同埋提供更多Lynx底盤畀第啲車身廠嵌車身。不過喺利蘭巴士生產持續不景氣之下，利蘭Lynx卒之喺1992年停產，俾新嘅富豪B10B取代。


南機場攤販集中場喺民國75年2月3號設立。呢個名係稱於喺臺北松山機場起好之前，呢度係當時嘅飛機起降地，又叫做「南機場」，日治時代就有呢個稱號。因南機場興建多處國宅社區俾中華民國國軍眷屬居住，亦造成呢度特有嘅人文景觀。


南機場夜市商家主要位於中正區「南機場公寓第一期」，雖然叫做「夜市」，但早上、下午、晚上都有唔同嘅攤販，特色係便宜實惠，為台北市難得嘅平價美食。隨住台北市其他夜市有大量嘅觀光客，南機場夜市以附近居民消費居多。


朗怡居為香港新界元朗區鳳翔路的一個私人高尚住宅屋苑。發展商為新鴻基。入伙日期由07/2000開始。朗怡居共有4座，提供320個單位。朗怡居的實用面積由531呎至705呎。小學校網為74。中學校網為元朗區。


佢係香港親中派一員，曾經喺親中派組織香港青年交流平台嘅活動入面，公開表示支持北京未經諮詢或香港人同意而單方面推行嘅《全國人民代表大會關於完善香港特別行政區選舉制度的決定》同埋隨後相應本地立法嘅《完善選舉制度條例草案》，強行削減香港立法會直選議席比例同引入政府唔公開、單方面決定嘅國安審查機制。


學校喺1950年開辦，初期係間用松皮整嘅簡易校舍，1979年改成用磚頭整嘅校舍。2003年，由於廣東好多政府要發展南沙一帶，加上要搞好廣東嘅教育發展，從而出咗1000幾萬蚊喺粵海大道邊起咗間新校址，重喺2003年12月起好，同時將福安村小學同呢間學校合併。


羅智光喺1980年加入政務職系，曾經喺多個政府決策局同部門服務，包括前市政事務署、前行政立法兩局非官守議員辦事處、前政務總署、香港駐紐約經濟貿易辦事處、前地政工務科同前憲制事務科。佢喺1994年出任首席助理公務員事務司，並喺1996年接任副教育統籌司一職。


回歸後，羅智光出任行政長官私人秘書，之後喺1999年出任貿易署署長，2002年獲派駐日內瓦出任中華人民共和國香港特別行政區駐世界貿易組織常設代表，2004年出任環境運輸及工務局常任秘書長，2007年出任政制及內地事務局常任秘書長，並喺2012年出任保安局常任秘書長。


《早辰。早晨》係香港電台電視部製作嘅晨早時事資訊節目，提供天氣、交通、財經消息，亦包括報章摘要、社評、重點新聞‧、網上熱話等，係香港第一個提供即時手語翻譯嘅直播時事資訊節目，由2016年4月4號開始，逢星期一至五早上7點半喺港台電視31、31A播出。


到咗最後，一眾蒿亞腍裁定，加厘華係一隻也唬，唔可以同蒿亞腍家庭住埋一齊，決定要將加厘華逐出蒿亞腍群體。死死哋氣嘅加厘華唔想返去同也唬住，就整咗隻艇仔，諗住去搵個荒島度過餘生。不過最後佢畀一隻葡國嘅船隻救起咗，被帶返英格蘭。


歐陽方麗麗1975年10月加入政府任職二級行政主任，1976年9月轉任統計師，1983年5月晉升為高級統計師，1998年6月晉升為政府統計處助理處長，2011年3月晉升為政府統計處副處長，2011年9月出任政府統計處處長，至2014年5月11號開始退休前休假，服務政府38年。


台19線 彰化－台南，別稱中央公路，係連絡台灣中南部次要城鎮嘅縱貫省道，全線貫通彰化平原、嘉南平原。北起彰化縣彰化市，南至台南市永康區，兩端都連接台1線，總長140.195公里。路廊相對位置喺台1線同台17線中間。


山銀花係忍冬科忍冬屬嘅半常綠半落葉藤木，原產地喺中國嘅華南一帶，而家喺中國嘅兩廣、海南島同越南北邊、尼泊爾嘅海拔800m嘅灌木林、平原曠野路邊、雜木林、丘陵地嘅山坡同河邊先至搵到。但係呢種植物暫時冇人工引種同栽培。


陳國樑高中狀元，被逼要娶丞相個女曹如金，國樑嘅元配李美娥帶埋個女寶珠上京搵老公，歷盡艱辛。美娥兩母女得到相府個婢女迎春幫忙，希望見到國樑，點知被如金謀害。之後寶珠去同包公告狀，如金兩父女終於得到懲罰，而國樑亦都同美娥母女一家團圓。


凱帆軒係香港九龍大角咀奧運站嘅一個罕有臨海私人屋苑，總共設有3幢樓高54層嘅住宅大廈，提供880個單位，建築面積由587至到674平方呎，全部係兩房單位。另外，屋苑設有住客停車場，提供270個車位。住宅發展商係長江實業，而管理公司就係高衛物業管理有限公司，佢係長江實業嘅全資附屬機構。


凱帆軒喺港鐵奧運站海邊，係九龍市區近車站而起嘅樓，喺2003年12月入伙。凱帆軒喺奧運站地段海邊位置，喺浪澄灣北面，面向中環、港島西、同埋昂船洲維多利亞港海景，因為靠海邊而起，前面無遮擋，加上配合單位嘅設計，令到大部份單位坐享維多利亞港海景。


2019年4月21號，利馬同班觀音兵喺巴西帕拉州貝倫玩時，同優步司機發生拗撬，之後利馬一拳抌落司機，令司機喺間充氣站當場跌出駕駛室。個司機後嚟返轉頭採取報復性反擊，揸車撞死咗利馬。事發後，巴西警方將呢單嘢定做惡意殺人案處理，並全國通緝嗰名優步司機。


1960年代，中華基督教會覺得當時嘅香港學校唔夠同教育質素未夠理想，所以想喺港島一帶創立一間學校。本身教會想嗰間學校叫「基理英文中學」，後嚟因為想紀念公理堂嘅辦學熱誠，就改名叫「公理書院」，並喺1967年9月正式開學。


初期係以私立實驗中學嘅模式，仲開設咗大專部同美國幾十間大學取得連繫，以至公理書院有好多不同國籍嘅學生同老師。響1972年轉做按額資助中學，而隨住政府響1978年實施普及教育，學校接受咗政府嘅邀請，由1979年起分期轉做津貼中學，1982年正式成為政府全津貼中學。


響1999年9月正式改名叫中華基督教會公理書院，2003年因為要搬去紅磡土瓜灣嘅新校舍而改名做中華基督教會基道中學，中華基督教會公理書院因而結束，共辦學36年，而原校舍就變咗做中華基督教會公理高中書院。


呢間公園喺西關荔枝灣畔，民國時期未開闢公園前，就係廣州市度嘅唯一嘅消暑地，唔少人會專登過去扒艇暢遊，夕陽時分啲風情號稱比得上「西子湖邊秦淮河畔」。1930年代初以來，伴隨巴士線開達多寶橋同多寶路等馬路開闢，程天固等市政府官員，就有計劃喺呢度推動開闢公園。


到咗中共接掌後嘅1958年，卒之喺廣州市人民政府嘅發動下，愛啲市民做義務勞動，嚟到民國時經計劃嘅地方度開工，整出嚟人工湖先，喺1960年，呢噠地先至改咗名叫「荔灣湖公園」，佢嘅掛牌係有由前民盟主席同埋最高人民法院院長沈鈞儒嚟寫咗呢間公園嘅名。


其中公園入面有亭、台、榭、廊、軒、閣呢六個全部都喺碧波嘅綠樹入面，有南國風光嘅氣派。佢重係一棟有遊覽、文體、娛樂、休息喺埋一齊嘅多功能、綜合性公園。公園入面重有好多種遊樂設施、健身場館、國際標準嘅游水池、遊艇、BB樂園等。


呢間公園嘅主要活動場所都係集中喺玉翠湖嘅範圍同埋周邊，入面有各種遊樂、健身器械同埋設備。喺公園嘅南邊重有佔地1755平方米嘅國際標準游水池嘅康樂中心。而喺小翠湖附近嘅浮香塢，依家係名貴花卉、鳥、魚、蟲同埋名家字畫、民間藝術珍品嘅展覽欣賞區。


呢兩部直升機都係法國TF1電視台負責影嘅一部野外求生嘅真人騷節目嚟到卡斯迪利鎮嗰邊影，而影嘅嘢係話出名嘅人喺好惡劣嘅環境入面點樣求生。而負責影呢部片嘅包括咗卡米爾·裕化、阿里·畢拿、耶晏尼·羅戈、別利比·柬地羅羅、富羅蘭斯·阿托、阿力斯·華斯提拿同斯爾韋·韋托特、阿尼傅羅利·瑪莎呢8位出名嘅運動員。


不過到咗距離布宜諾斯艾利斯西北邊1170公里嘅卡斯迪利鎮嗰時係2015年2月下旬，而節目最先喺阿根廷南邊嘅烏殊懷亞嗰度開拍，之後轉到剌爾育沙嗰度繼續影。斯爾韋·韋托特喺事發前已經出咗局兼返咗法國巴黎。


由於每部直升機凈係可以搭4位乘客上天度幾秒之後就跳落嚟。但喺兩邊直升機起飛咗無耐，大概距離地面100米到就撞埋一齊。而事發時間啱啱係當地時間2015年3月9號17點15分到，嗰日天晴。而嗰時其他參賽者喺事發嘅地面附近帶咗眼罩嚟等住比賽。


2017年5月15號，警方突擊搜查海上居地盤，發現十四個中國黑工，年齡由廿幾到五十幾歲，分別負責清潔雜工、油漆、安裝水管同電工，報稱日薪由三百到六百蚊，已經響地盤工作一到十日。警方同時帶走一個涉嫌請黑工嘅人士，同埋五個工程負責人同分判商。


2021年7月28號，佢喺個人Facebook專頁上宣佈移居英國倫敦，並喺YouTube設立專頁《各位,我係王俊彥》，分享英國生活資訊同香港政治新聞。佢離開無綫嘅時候，曾經接受訪問慨嘆話「荒誕背後無可救藥」，話喺無綫新聞部入面，無稽嘅人同事日日碰面、夜夜上演，係折磨。


，又嗌液體安檢儀或液體探測儀，係種專門用嚟檢測啲人有冇帶咗易燃易爆或有害有毒或帶腐蝕性液體嘅檢測裝置。佢主要用嚟檢查人所帶啲行李入面，若果帶有樽裝或杯裝、罐裝啲液體，佢可以進一步繼續檢查啲液體係唔係存在威脅性。


初期好多人流密集嘅公眾場合同機密場所好少對待乘客究竟帶咗啲乜液體，即使係1987年11月29號同1994年12月11號先後爆發嘅大韓航空858號班機失事同菲律賓航空434號爆炸案都冇提到液體安檢嘅行為。


2001年，由於美國爆出震驚全球嘅911事件發現到係阿蓋達組織所為，重喺2006年8月9號爆出震驚全球嘅跨大西洋航班恐怖襲擊陰謀之後，令美國同加拿大、英國等發達國家開始接受更加嚴格嘅安檢措施，包括將液體安檢列入到巡查範圍。


期間一直都冇檢查液體嘅相關檢測儀器，直到2009年10月20號，總部喺德國北萊茵－西法倫科隆行政區嘅于利希研究中心研發咗種可以喺短時間內查到入面裝嘅係乜液體嘅檢測儀重成功通過相關測試。隨後從2010年開始，逐漸喺各大人流密集嘅公眾場合同機密場所開始用呢套裝置。


液體檢測儀嘅主要原理有拉曼光譜、熒光淬滅技術、地面敏銳雷達技術、及介電常數呢四種技術檢測，但多數都圍繞X光斷層影相可以測到待測液體入面嘅導電物質嘅介電常數同傳導率，而得出液體係唔係易燃易爆或有害有毒或帶腐蝕性。


係廣州從1985年開始喺香港引入雙層巴士到市區營運嘅行為。雖然1980年代尾到1990年代中葉風靡一時，但嗰時大多數用香港、新加坡同德國退役嘅英國或德國製翻新巴，而且啲零件淘汰嗮，加上維修成本太高同市區高架太矮而喺1999年開始陸續退役，從2003年開始，廣州市區一直未出現過雙層巴士，直到2009年先至重出江湖。


1985年，廣州市人民政府為咗解決市區巴士成日出現「沙丁魚」情況而考慮引入雙層巴士，喺1987年向香港九龍巴士引咗好多雙層巴士入嚟，甚至喺1989年1月以廣告補償形式再向九龍巴士、中華巴士引咗52部有帶車身廣告嘅退役雙層巴士，做咗翻新之後改成左呔版。


收費方面，2樓收費￥1.0，1樓收費￥0.5。1993年11月13號又新投入咗幾部雙層巴士喺市區入面行。1994年，由於廣州開始營運嘅雙層巴士出咗好多問題，加上嗰時廣州未出現比較好嘅城市規劃，而且市區入面起好嘅高架好矮，甚至市區入面揸嘅無軌電車架空電線高度太矮同引入嘅雙層巴大多數係淘汰嗮嘅品種，由於維修費用太高而陸續報廢，最後舊嘅雙層巴喺2003年報嗮廢。


廣州最後一部雙層巴喺2001年退役之後，原先喺2002年1月30號停響鎮海樓。但鎮海樓已經喺1998年接咗廣州市電車公司最後一部通道無軌電車，嗰度又冇話要整大個場而唔可以接收。結果嗰部雙層巴露天停喺一汽巴士公司車陂修理廠停車場3樓直到2012年12月12號送到廣州美術館入面做展覽。


半島戰爭係法蘭西第一帝國同埋由西班牙帝國、葡萄牙王國同大英帝國組埋嘅「反法同盟」打嘅一場仗，屬拿破崙戰爭其中一個部份，由1808年5月2號打到1814年4月17號，戰場主要係伊比利亞半島，所以後世就叫「半島戰爭」，最後同盟國打贏咗。


干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。


林忌係香港作者同時事評論員，寫過《蘋果日報》專欄。2007年5月填《福佳始終有你》歌詞，2007年7月出咗本《潮童不宜》。同年同李八方打過筆戰，黃世澤亦幫林忌講嘢。政治上支持泛民主派，同毛孟靜等人組成自治派政團香港本土。


禾稈草亦係廣東三寶嘅一寶。禾稈草農業社會嘅用途好多，四圍都見到，亦畀到人一個平凡嘅印像，所以廣東話有句「禾稈擒珍珠」或「禾稈冚珍珠」，好嘢冇人知，或未俾人搵到出嚟，亦有寓意有錢人唔曬命，外表睇唔出有錢。


雞泡魚，學名叫魨，日文就寫做河豚，係一類硬骨魚。雞泡魚住響海，主要生喺亞熱帶同埋熱帶。雞泡魚個身長長地，圓圓地，背黑肚白。魚皮好粗，有刺。佢見到有嘢對佢不利，就會起勢咁吸水或者吸氣，吹脹自己，啲剌係咁吉晒出來，嚇走對方。


雖然當時叫湖濱輕鐵嘅街車綫喺1990年6月24號已經啟用，但係因為喺建築條例上多倫多公車局同政府有拗撬，個站趕唔切通車之前起好，所以一直都係用一個喺卑街以西嘅臨時地面車站，直至1991年5月17號，現時嘅皇后碼頭站先啟用，幾乎遲咗成年。


《大時代》係2018年民視八點檔連續劇，跨越1400年時空演繹三個唔同世代嘅女性，以唐朝女強人武則天轉世至現代繼續爭奪當故事主軸，搭配1950年代後期台灣紡織業嘅興衰起伏。呢套劇由王瞳、江祖平、邱琦雯、江俊翰、蔡東威、陳妍安、楚宣、韓宜邦、余秉諺、馬俊麟等主演。


劉強東係中華人民共和國有錢人。佢喺江蘇宿遷出世，喺中國人民大學畢業。佢創辦互聯網購物平台京東商城，而今係首席執行官。佢係《福布斯》2013中國400富豪榜第98位，《福布斯》2016中國400富豪榜第16位。


胡比治係右手揸拍，1988年轉打職業賽，係1990年代到2000年代初期世界最叻嘅雙打網球手之一。佢拍住同係澳洲籍嘅胡福特贏咗11項網球四大滿貫賽事男雙冠軍同埋奧林匹克運動會網球男雙一金一銀，再拍住瑞典籍嘅波克文再贏多5項網球四大滿貫賽事男雙冠軍。


黃國樑阿爺叫黃玉成，阿嫲姓石。阿爸黃俊朋，早年落南洋搵食。阿媽邱阿嬌，係民國期間增城家喻戶曉嘅英雄母親，為地方建設同抗日救國作出過貢獻。黃國樑排第三，仲有兩個大佬繼叔、鏡波，一個細妹榮娣。佢識講廣州話同客家話。


1920年5月，黃喺粵軍第一師做過教官、排長。1922年夏，參加攻擊江西陳光遠之戰，1923年，升任東路討賊軍第八旅獨立連連長。佢參加過討伐陳炯明嘅戰役。1924年，參與北江連平戰役，無耐調升師部少校參謀，參與第一次東征。


1926年7月，國民革命軍誓師北伐。黃做第一軍第一師第三團中校團附。8月，攻打孫傳芳嘅部隊，戰績彪炳，晉升團長。1927年4月，發生四一二事件。黃奉命喺上海清黨，將周恩來組織嘅工人糾察隊繳械。7月，佢率部攻克山東郯城，調任同一個師嘅第一團團長。


之後，蔣介石派重兵圍剿井岡山、瑞金等地嘅工農紅軍。蔣以黃圍剿不力而撤職。1928年部隊縮編後，做第九軍第二師第四旅旅長，3月9號特任軍事委員會委員。1929年7月，做討逆軍第八路軍總指揮部參事。1930年6月，做武漢行營參議。


1931年1月，做第十七軍總指揮部參議。9月，做第四集團軍教導大隊大隊長。1932年，做第一集團軍總部參議。1933年8月，喺廣東陳濟棠屬下，做直屬警衛旅少將副旅長兼第一團團長，1934年7月調任第二團團長。


1937年7月，抗日戰爭全面爆發。9月，黃時任第十八軍第六十七師少將副師長，率部參加淞滬會戰當中最慘烈嘅羅店戰役，10月接任師長，繼續率部作戰。無耐之後調任第四十六軍第九十二師師長。12月，做長沙警備司令。


1938年4月6號，升任陸軍中將。5月，率九十二師擔任徐州會戰右側外圍作戰。9月，積功晉升三十七軍軍長，參加第一次長沙戰役。1939年，佢同其他部分粵軍將領奉命回師廣東，保衛鄉梓。佢做第六十五軍副軍長，1940年2月接任軍長。


1940年，靜君編著嘅戰地新聞通訊集《良口之戰》出版，記載第二次粵北戰役全過程，並有4篇人物通訊，報導戰役主要將領余漢謀、張瑞貴、黃濤同黃國樑。根據《良口之戰》，1940年5月13號，日軍第二次進犯粵北，妄圖奪取曲江，打通粵漢線。


日軍司令官安藤利吉指揮，第十八、三十八、一〇四師團，約2萬人，戰車數十部，以及第二十一獨立飛行隊三十幾架飛機，再次向粵北進犯。黃國樑指揮六十五軍，同黃濤嘅六十二軍、張瑞貴嘅六十三軍並肩作戰。國軍依託有利地形，喺前沿逐步阻擊日軍，並誘敵深入。


日軍先頭部隊孤軍進至從化良口，俾國軍集中兵力進行圍殲。日軍潰退後，國軍又乘勝追剿，左右包抄，日軍大敗而還。呢一次大戰，「已知敵官兵死亡之數，約四千餘名，死傷合共約在八千以上」，係國軍抗戰以來少有嘅痛快淋漓嘅勝仗。


1946年，國共內戰爆發。7月，黃奉召出任整編六十四師師長。同年兼任徐州綏靖公署參議。1947年春，清剿徐州外圍，擊潰共軍張光中嘅部隊。5月上旬進佔徂徠，中旬援孟良崮，下旬再剿梁邱，6月中旬馳援新泰。


6月下旬，蔣介石下令整編十一師、廿五師及黃嘅整編六十四師做攻擊軍，進攻十幾萬共軍華東野戰軍盤踞嘅沂蒙山區，經過四晝夜浴血鏖戰，會師南麻。喺呢一仗，黃嘅部隊虜獲美製步槍、機槍子彈150萬發，未裝火藥嘅手榴彈十幾萬粒，黃色炸藥5噸，炮三十幾門。


10月上旬，固守范家集，血戰11日，打死敵軍過萬，乃係黃將軍百戰餘生中最艱苦一仗。1948年春，奉國防部令晉升整編第二軍軍長。又做過第七兵團副司令。1948年11月29號，大軍南移，佢做廣東省保安司令部副司令。


和宜合道運動場，香港運動場之一，喺葵涌梨木樹，和宜合道二百九十八號，同和宜合道高爾夫球練習場相連，英文叫Wo Yi Hop Road Sports Ground。行政上歸葵青區。設施有運動場、仿草地球場，球場為十一人草地足球場。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年25歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


，又叫做大臺南地區、臺南大都會區、大臺南都會區，係臺灣第五大都會區，排喺臺北都會區、桃園中壢都會區、臺中彰化都會區、高雄都會區後邊，核心都市係臺南市。區域涵蓋臺南市、高雄市部分地方，都會人口大概136萬人，係世界上第318大嘅都會區，目前全臺南人口188.


之後肯尼亞最高法院首席法官響16號宣讀裁決書，由六個法官組成嘅審判庭，一致認為響3月4號舉行嘅總統選舉，符合憲法，宣布裁定選舉結果有效，當選總統嘅現任副總理肯亞塔，會如期響4月9號宣誓就任肯尼亞第四任總統。


莊費沙喺加利福尼亞州嘅斯丹福醫院出世，父母係大學教授謝拉特·費沙同埋艾妮坦·費沙，喺努亞法學校同埋晶泉高地學校畢業，之後去咗華沙學院，然後喺三藩市大學畢業。佢喺2002年同Koze時裝精品店嘅老闆達菈潔謝蘿·費沙結婚，喺2010年生咗個女。


喺1994年，莊費沙同人創辦AutoReach並兼任行政總裁。喺1998年，佢間公司NetClerk整咗互聯網建築許可，之後喺2002年賣咗資產畀BidClerk。NetClerk失敗咗之後，費沙同紀錄片Startup.


com嘅演員，包括嘉莉伊莎莎杜絲雯，一齊幫企業家重組公司。喺2004年，費沙同另一位創辦人開咗Bharosa同埋兼任行政總裁，公司喺2007年俾甲骨文公司收購咗。喺2010年7月20號，費沙被宣佈做Predilect嘅行政總裁，係一間做互聯網安全嘅新公司。


因為Predilect喺技術同埋商業模式嘅變動，費沙喺2010年11月17號被宣佈做CrowdOptic嘅行政總裁。連線雜誌嘅布魯斯·斯特靈對CrowdOptic有咁樣嘅形容「我從來都無睇過一本虛構定係唔虛構嘅書暗示過有類似咁樣嘅科技係有可能嘅。


1984年於無綫新聞擔當實習記者，1985年畢業後加入亞視新聞。1994年離職亞視、加入香港壹週刊。同年，受當時無綫新聞總監梁家榮邀請，再次加入時事節目《新聞透視》擔任主持、編輯同監製，並出任六點半新聞報道主播同記者，專責醫療、社福同勞工事務。


現時，李燦榮自組李燦榮顧問公司並擔任行政總裁，投入跨境跨行業培訓教育，開辦唔同號企業培訓課程，擔任溝通技巧工作坊導師、笑看壓力工作坊導師、面對傳媒技巧導師、記憶學導師，同時都任職點心衛視《解碼珠三角》主持、中共東莞市委黨校「與傳媒共舞」專題講師。


盧歇鎮中心站係加拿大溫哥華架空列車嘅一個站，位於本拿比盧歇高速公路同奧斯汀路交界處上空，靠近盧歇鎮中心商場以及本拿比同高貴林嘅市界。2002年8月31號千禧線通車之後，盧歇鎮中心站成為徂來往本拿比同高貴林嘅97號B線公交車嘅總站。


九方輸入法係由香港嘅九方科技控股有限公司發明嘅一種中文字形輸入法。特點係淨用鍵盤右邊9個數字鍵，每個字只需輸入三個碼就可以揀，係一種幾易學嘅輸入法，速度亦都同速成差唔多，但因為要額外下載試用版或者畀錢買呢套軟件，響辦公室裏面唔常用。


響香港，皆因九方輸入法係收費軟件，Windows又冇得送，所以冇其他主流輸入法咁普及。不過，因為九方輸入法易過倉頡輸入法同速成輸入法，而且有免費版畀學生下載，所以好多學校都會先教九方，再教倉頡同埋速成。


Phillip Wong係一名牙醫，對穿制服嘅女性有特殊癖好，每次佢對制服女性下手，都會先將佢哋殺死再強姦。某天，Phillip去蘭桂芳找目標，但係就發現一名交通女警符合佢嘅癖好，之後佢將交通女警殺死並強姦佢。


某天寶文嘅妹寶珍去咗睇牙醫，咁啱就係Phillip Wong嘅診所，佢看到寶珍嘅校服打扮後起咗歹念，假裝借別墅俾寶珍同佢嘅朋友玩一天。佢趁寶珍喝醉時強暴咗她，但寶珍忽然醒返，Phillip只好用枕頭殺死佢。


李文潔18歲開始做模特兒，做過啤酒活動同內衣騷嘅模特兒，2016年佢報名參加ViuTV選美節目《美選D.n.A》，但最後入圍唔到廿強，到2021年佢再參加ViuTV另一真人騷《最後一屆口罩小姐選舉》，終於成功入圍，代號「肥妹」。


太平嘅字面意思係指永遠平安，係馬來西亞最古老嘅市鎮之一，以前叫拉律，早期係華人礦工幫派血腥爭鬥嘅地方。霹靂太平嘅暴動叫拉律暴動。拉律以產錫出名，最初歸海山黨人開採，首領係鄭景貴，地盤係喺吉利包礦區，另外喺太平甘文丁，係歸義興黨人所發掘，首領係蘇亞昌。


1882年，英國殖民地政府修訂法令後，唔畀私會黨注冊。1889年，明令取締，但係未能禁絕。19世紀末至20世紀初，分化為洪門會同華記兩大派。英國殖民政府喺平定呢啲紛爭之後，將呢度改名做「太平」。太平喺早期因錫礦而發展起嚟，曾經係霹靂州嘅首府，但係之後喺1937年畀怡保所取代。


太平即使喺6月最乾嘅月份，仍然有159mm雨量。佢係馬來西亞半島最濕嘅鎮，所以備受矚目。太平全年平均雨量大約3,000mm，而馬來西亞半島平均雨量係2,000mm – 2,500mm。太平嘅唔正常降雨量令太平湖濱公園入面有豐富嘅植物群同百年雨樹。


其實呢個碼頭喺1921年起，嗰時係嗌「西堤聯興碼頭」嘅名。最初呢個碼頭係一個杉木嘅碼頭仔，而航線方面凈係得條去河南嘅同安街嗰邊。喺舊時，珠江南北交通航線已經有機動艙船開始行，而呢個碼頭就係廣州入面最早有機動輪渡嘅其中一個碼頭。


姬發死，仔姬誦繼位，是為周成王。姬誦年幼，由周公姬旦同召公姬奭共管朝政。三監唔妥姬旦同姬奭，就聯同武庚作反，是為三監之亂。姬旦平亂，武庚帶同邶國民北走到淶水。而三國原地就重新分封，由康公領衞國，邶國地為衞國所併。


同時，東涌居民亦受到中國大陸非法旅行團問題困擾。大批旅客每逢周未周日到香港東涌同大嶼山各區購物遊覽，即使平日都有好多人。而市中心B6巴士總站中午過後就有幾千人等車，人龍長達100米，需等最少40分鐘先可上車。


2018年11月10號下午，針對訪港大陸違法旅行團、黑工導遊問題，有組織到港鐵東涌站附近發起公民監察行動。荃灣區議員譚凱邦指，觀察到有過半數係黑工導遊帶領中國大陸旅行團，應予打擊。民建聯成員、香港立法會議員兼東涌南區議員周浩鼎認為，太多人流聚集客乘搭B6巴士站太接近民居，影響居民，要求緊急搬走。


根據《香港法例》，訪港旅行團隨團需要有香港登記領隊。不過，多數即日遊中國大陸旅行團涉及無牌經營。中國大陸領隊當「黑工」涉及違反《旅行代理商條例》。商務及經濟發展局局長邱騰華表示關注違規旅行團情况，向廣東省港澳辦提出有關問題。


雖然香港政府呼籲中國大陸旅客，離開東涌市區就去乘坐A線巴士，或或B5到欣澳，但無助改善情況。其中往尖沙嘴A21巴士站有50人排隊，全部係散客。新大嶼山巴士負責人黃良柏話，當晚9點左右大概有1萬5,6千左右人次使用B6巴士服務，上周六全日就有1.


2018年11月11號下午1點左右，好多差人到東涌區內巡邏。東涌地區組織「東涌人」個facebook已發出提醒公告，14點30分開始「光復行動」，以打擊「不明來歷旅行團」。據報當日行動重末開始，就有中國導遊稱只帶遊客到口岸而唔入東涌。


期間建制派團體珍惜群組到場，有成員展示「本是同根生 陸港一家親」的示威橫額，大聲高叫政治口號而引發雙方罵戰，警員須到場居中分隔。有珍惜群組的支持者用腳踢記者。有位老婦搶走光復行動支持者手機阻礙拍攝，最後被差人帶走。


下午3點左右到3點28分，新民黨主席葉劉淑儀聯同該黨當區區議員傅曉琳得到大批警方護送下現身同走頭。葉劉淑儀向現場人士提到影響居民問題。佢先呼籲坐地遊客起身，再要求「珍惜群組」示威者將大聲公音量收細。而「光復東涌」參與者想包圍同要求對話唔成功，批評建制派當年支持建大橋。


激進親共派組織亦齊聲評擊同落區進行對抗活動。港人講地質疑有人借故滋事，佢估計會出現有人打交。藍絲帶團體「珍惜群組」去現場發起「本是同根生」行動，批評「東涌人」撕裂兩地人感情。不過，「珍惜群組」成員對葉劉淑儀栽上「賣港賊」之類扣帽子罪名，並扣上「學生好似黑社會」，行動支持者係「支持港獨、起義」，「學生會的行為」等「帽子」。


2014年12月16號，中旅金融控股、澳洲金融機構Pepper Australia同埋美資對衝基金York資本合組財團收購安信信貸同埋深圳安信小額貸款公司，但未有公佈作價。呢項收購喺2015年5月6號完成。


《青年心城之撐起青春》，前名《青年心城》，係香港無綫電視製作嘅時裝電視劇，由林正峰同游嘉欣領銜主演，施焯日、黃紫恩、黃頌明、王虹茵、黃美棋同林子超聯合演出，監製林肯。故仔講一班共享工作空間嘅後生仔面對嘅生活困難。


黃永威，現職企業顧問和科技公司創辦人，香港經濟民生聯盟青委會副主席，深水埗中南分區委員會副主席，互聯網專業協會副會長和青年議會副主席。2019年香港區議會選舉參與深水埗區議會碧匯選區，得1,150票，在三名候選人得票排第二。


呢種生意响十九世紀中後期至二十世紀初最蓬勃，澳門係當時嘅遠東交易中心，喺聖安多尼教堂同大三巴牌坊附近，呢種舖頭林立，1866年大概有四十間，1873年有多過三百間，1856至1873年間，出口嘅華工唔止十八萬。


香港响十九世紀時，一度係世界主要的苦力轉運中心，政府嘅公共工程局就開咗啲打着招工館牌面，外觀似客棧，内籠同監獄無異嘅豬仔館。豬仔館有官辦同民營嘅，去到1906年式微時，都重剩返23間。喺美孚嘅饒宗頤文化館，以前係其中之一，叫「華工屯舍」，乃唯一現存嘅呢類歷史遺跡。


响1851至1872年間，由香港運去美國、澳洲同東南亞嘅華工總數有32萬零人。响1861至1872年間，由香港起航嘅苦力船有426艘，英國船最多，其次係美國嘅。航運商人同中介人靠貴價賣船飛嚟弁取暴利，為咗賺到盡，重會超載同剋扣食糧飲水。


旅途期間，「乘客」一路圂喺艙底，迫到密厔厔，唔夠飲，食唔足，空氣濁，缺醫乏藥，過着非人生活，死好多人。由1850至1856年，華工出洋死亡率平均係25.2%。同一時期，由香港出發到秘魯、三藩市同古巴嘅苦力船上面，先後有4次嚴重死亡事故，比率由20%至66.


佢喺1989年8月29號創辦奧姆真理教之後，喺日本當地搞出好多泶㺒嘢。先後喺1994年6月27號同1995年3月20號先後搞出震驚成個日本社會嘅松本、東京嗰兩單沙林毒氣事件。因社會危害極大，麻原喺1996年3月27號俾警視廳拉咗去東京拘置所。


由於佢對日本社會危害極大，所以一度俾日本社會認定做「危險人物」。隨後東京高等裁判所入稟，喺2004年2月27號決定，判犯咗17單嚴重殺人案嘅麻原死刑。麻原唔服，喺2005年1月6號提出上訴，要求精神鑒定，但喺同年8月19號俾法醫查出佢冇精神病。


定向圖比一般地形圖詳細，會附加標準符號描述地點。符號好直接，唔同人唔同話都睇得明。除咗地形圖有嘅等高綫，定向圖會畫埋森林密度，水文特徵，開揚程度，路徑，高灘，石牆，溝，渠，井，坑，欄，電纜，人工物，樓，大石，同好多地形特徵。


地圖比例係一比萬五，亦可以放大到一比一萬，連帶符號都放大多一半。有啲特別嘅定向，定向圖會有唔同。圖用五色，各色有各類，地形，石，水澤，草木同人造物。重有技術符號，加額外資料，重有隻色畀加印符號。呢啲符號係有圖例解釋。


製圖人會用地圖投影法將地曲面嘅投射到平面。咁會變定國立地形圖上便嘅格綫。之不過投射會有啲變形，咁格綫查實會同正北差咁啲。而磁北又同正北同格綫又爭啲。例如， 地點一點，北緯52度35分，東經1度10分，佢嘅正北喺格北西便2度33分，而磁北用格北差7度。


實地考察嗰陣，一少部份嘅底圖會貼實嘅測量版上便，上便放張牛油紙，用鉛筆畫嘢。最後張圖就有夠準嘅料，可以放喺地圖上便，等賽員用。所以考察員一定要將地徵畫得夠準，確保地形同地圖係一致。如果地圖同地形唔一致，地徵就無用，唔可以放控制點響嗰度。


手畫地圖，係畫起膠片之上。膠可以蝕入，留墨水在上。一張片要五隻色。唔同嘅點同綫網，可以用預先印有網點嘅預造片，壓挖方式傳到膠片上。一幅圖要畫兩次。用影相法，造成五張正片用來印刷。個種比較簡單，亦唔使咁多專門架生。


國立繪圖局以挖圖造圖。用膠片，片一面有層物質唔透光。呢層會用刻刀或挖，造出負片。隻隻實色都要自己嘅膠片，通常用成十張。地圖以成品比例刻制，負片會印出好高質素點網。最終會印成五張正片。過程好易做到好高質素嘅地圖，之不過就用一啲專門嘅架生。


彩色地圖會交畀印刷公司印，先印五色。印好圖之後，再印加印符號。加印符號另印係因為啲綫比較幼，另印質素好啲，呢個係一般四色印刷做唔好。家下電腦同軟件發達，印嘢成本低，好多定向會會自己印圖，用四色打印機一次過印晒六色，之不過質素無傳統印刷咁好。


係退咗役嘅中國跳水運動員，廣東湛江人。1998年加入廣東運動員跳水代表，曾經喺2002年亞運會、2004年奧運會同2007年世界跳水錦標攞過冠軍，2009年嘅十一運會完咗之後退役。而家喺中國共青團廣東省委志願者指導中心做緊嘢。


亞德馬基巴羅斯係巴西飛機師、醫生、生意人同政治人物，喺巴西聖保羅州嘅皮拉西卡巴市出世。喺1947年至1951年同1963年至1966年期間出任聖保羅州州長，1957年至1961年期間出任聖保羅市市長。


小詩養咗一隻可愛嘅狗仔Magic，Magic自細就同小詩一齊生活，佢哋嘅感情非常好。小詩要去美國探親，唔能夠帶埋Magic一齊去，於是只好委託男朋友阿傑幫手好好照顧Magic。阿傑表面上十分樂意，但係小詩走咗之後，阿傑只顧吃喝玩樂，根本唔理Magic。


無人照顧嘅Magic走咗出去，半夜，迷路嘅Magic入到開心鬼嘅神廟。見到風吹跌咗蠟燭神台着火，聰明嘅Magic走上去將火苗撲滅。為了感謝佢嘅救命之恩，開心鬼顯靈並用施法令Magic變成人，但係限期只有49日。


余彭年自幼家貧，做過記者，23歲去咗上海打工。中共建國後第5年，1953年俾人誣告係「逃亡地主」，坐咗3年監。1958年由上海經澳門屈蛇走嚟香港打工，之後做老細，搞房地產建築、酒店業、時鐘酒店等。嚮1980年代中國改革開放，余彭年返深圳投資起彭年酒店、彭年廣場等。


CFOP扭計骰速解法係喺1980年代由Jessica Fridrich同其他扭計骰愛好者發明同推廣，同層先法嘅概念都好相似，不過分別在於要背多好多公式，同埋有一啲「捷徑」，例如喺CFOP入邊第一層嘅角位同第二層嘅邊位係喺同一步入邊扭好。


層先法係David Singmaster喺1980年佢本書Notes on Rubik's 'Magic Cube'到提出，之後James G. Nourse喺佢本書 The Simple Solution to Rubik's Cube 都用同一個概念，而呢本書成為1981年最好賣嘅書，之後喺同年代Don Taylor嘅Mastering Rubik's Cube同Cyril Östrop嘅Solving the Cube都搵到類似嘅解法。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


維也納會議係由1814年9月18號到1815年6月9號期間喺奧地利維也納開嘅外交會議，主要為咗傾下點樣收拾拿破崙戰爭之後嘅局勢。根據會議結果，法國無咗之前征服嘅所有領土，而普魯士、奧地利同俄羅斯就攞到大量領土。


伍立德喺一個香港基層家庭長大。佢阿爺喺香港開埠初期從廣東搬去香港西環南打工。阿爸喺戰前喺香港出世，做文員。阿媽係一個縫盤女工，經歷過歷石硤尾大火。伍立德細個住鑽石山木屋同深水埗板間房。伍立德喺2008年香港電台新聞部報道政府第一期《活化歷史建築伙伴計劃》接受訪問嘅時候，講佢細過喺好出名嘅古蹟雷生春住過八年。


伍立德先後入讀循道學校、循道中學、中華基督教會基元中學，之後到澳洲墨爾本升讀高中。佢喺澳洲皇家墨爾本理工大學傳理系畢業，主修電視電影及政治。之後返香港，喺亞洲電視做過嘢，然後去香港大學社工系修讀碩士。


2014年6月13號，伍立德到立法會採訪反新界東北撥款示威，夜晚八點影到好多個幪面人破壞立法會大樓。6月14號凌晨，佢喺立法會示威區採訪留守人士嘅靜坐，佢哋以大學生為主。期間懷疑因爲伍立德影到警方武力清場，有七個警察用武力襲擊伍立德，然後抬佢走。


」之後係拳來如雨。伍立德喺文章度講，「後來，我訪問過幾個613示威者，佢哋都有類似遭遇，先被硬指情緒激動，再俾人拳打。呢個似乎唔係巧合個別警員應對，而係越嚟越普遍嘅統一手法。究竟喺咪警察學院訓練嘅一部分？


然後雷氏辯解張相係同事整嘅，又放出自己同阿晶嘅微信通話截圖，話雙方係互相扶持嘅抑鬱症病友，暫時甩身，再到之後某啲微辣文化十周年舞台劇表演嘅花絮片段被分析，外界發現其負責唱一首似乎中傷阿晶嘅歌，其先前嘅講法備受懷疑，而渠亦晦氣恁話自己俾人擺上台，至此有毋少人推測渠係微辣高層擺出嚟嘅代罪羔羊，不過後來渠被發現係微辣若干大陸分公司嘅老細之一，睇唻唔係自稱嘅低級職員，所以有批網民批評渠陰毒。


希末·雅恩係位德國美裔嘅建築師，喺德國拜仁州嘅紐倫堡市度出世。佢最出名嘅設計係德國柏林嘅朴茨達麻廣場入面嘅索尼中心、法蘭克福嘅商品交易塔，同埋美國賓夕凡尼亞州費城嘅自由廣場、泰國曼谷嘅新曼谷國際機場。


風筒係一隻用來吹乾頭髮嘅電器。佢係用摩打一邊抽空氣，令到加速空氣流動，形成風，風通過一組發熱線，變熱。響另一邊筒身將啲熱風吹出嚟，如果發熱線冇著，風係室溫，或者係凍風。 風吹落濕嘅頭髮上面，上面水份就快啲蒸發走，做到快乾嘅效果。


𢆡罅係女人明顯嘅特徵，暴露之時，令女人睇來有女人味，更有美感，所以係歐美時裝常見。除此之外，𢆡罅有性感一面，引起男人興趣，誘惑男人，進而男女歡好。多數社會都禁止，男人未得人同意就摸𢆡罅，否則係侵犯人家，犯非禮罪。


中國共產黨第十三屆中央委員會第四次全體會議於1989年6月24號响北京舉行，呢次係六四事件之後中共所召開嘅中全會。並且選出以新任總書記江澤民為核心嘅中共中央第三代領導班子，同時撤銷趙紫陽嘅總書記、中央政治局常委、中央政治局委員、中央委員以及中共中央軍委第一副主席等職務。


陳椒華係中華民國政治人物、環保運動人士，而家係時代力量不分區立法委員同埋時代力量黨主席。曾經做過嘉南藥理大學食品科技系副教授、台灣環境保護聯盟會長，新北市人。佢投入環保運動20多年，曾經因為抗爭東山垃圾掩埋場，之後同環團共同成立台灣水資源保育聯盟。


沙園站係廣州地鐵8號綫同佛山地鐵1號綫嘅轉車站，亦係個跨月台轉車站，喺海珠區工業大道北同榕景路嘅交界。不過兩邊嘅月台開放時間都唔同，其中廣州地鐵8號綫喺2010年11月3號營運，而佛山地鐵1號綫喺2015年12月28號營運。


呢個站有兩個島式月台，都喺工業大道北地底。8號綫用東邊嘅月台，廣佛綫用西邊嘅月台。由於車站嘅工期同廣佛綫一期接近，廣佛綫月台使用同開始營運一期一樣嘅月台幕門。其中廣州地鐵8號綫月台喺2010年11月3號開始用，而佛山地鐵1號綫月台喺2015年12月28號開始用。


呢個站有四個出入口，分別係A、B、C，D。喺2017年11月14號開始實行嚴格安檢制度之後，除咗往返A、D出入口同樂峰廣場之間毋須接受安檢之外，其它出入口之間當成過街通道往返嘅話，都要接受人過安全門、物過X光機、液體過檢測儀嘅制度。


2010年9月25號，舊嘅2號綫一分為二之後，2號綫同8號綫開始重新投入營運，不過新開嘅8號綫凈開到昌崗站。噉係因為呢個站有冷氣站喺試營運嗰陣，嘈到俾冷氣塔出面10幾米遠嘅光大花園啲業主抗議，話影響大部分業主休息，甚至出動好多差佬嚟維持秩序。


呢個站喺規劃時期，本身係1號綫同8號綫嘅轉車車站。但呢個站喺2010年10月28～29號嘅1號綫開通之後，一直未開到呢個站。後嚟媒體預測後通段喺2012年底開通，但因瀝滘站嘅拆遷問題而開通時間一拖再拖。


不過喺開通初期，客流都幾少下。自從樂峰廣場喺2013年7月13號開業之後，客流先至多咗好多。尤其喺2015年12月28號朝頭早，因佛山地鐵1號綫東延到燕崗嗰橛開通，車站亦多咗佛山地區啲客流同廣佛候鳥過嚟轉車，但嗰時凈限東西向嘅上落車客流轉車同出站為主。


2018年12月28號，因佛山地鐵1號綫凈低嘅東延段去到瀝滘，車站亦多咗往返廣州南邊嘅番禺地區客流上落。2019年12月28號，因廣州地鐵8號綫北延段去到文化公園，車站亦多咗往返荔灣區西關南邊嘅沙面同十三行地區啲北邊客流上落。


2020年8月，舊嘅立憲民主黨同舊嘅國民民主黨達成咗共識，兩黨會喺9月合併，喺統一會派入面嘅組織──重建社會保障國民會議同無所屬論壇都響應加入新黨。新黨喺9月10號嘅黨名同黨代表選舉之前已經有149個國會議員表示會加入，當中包括立憲民主黨88人、國民民主黨40人、重建社會保障國民會議6人、無所屬論壇12人、參議院會派民友會2人同1個喺黨團入面嘅獨立人士。


合併嘅方法沿用舊國民民主黨嗰陣嘅模式，舊國民黨想加入嘅新黨嘅人成立一個臨時政黨叫「民主黨」，然之後呢個民主黨就同立民黨佢哋合併做新黨。而國民民主黨有一派人唔打算加入新黨，包括黨代表玉木雄一郎，之後佢同其餘14個議員組成新嘅國民民主黨。


九站站係喺吉林省吉林市九站鎮郊嘅一個鐵路車站。車站喺1912年起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成115公里，屬於瀋陽鐵路局，係四等站。


查理 卡夫曼係美國編劇、監製同導演，作品抵死古怪，備受好評，入圍大型影視獎項嘅最佳原創劇本獎、改編劇本獎，有奧斯卡金像獎同 BAFTA。2003 年嘅《無痛失戀》贏咗奧斯卡最佳原創劇本獎。《玩謝麥高維治》、《何必偏偏玩謝我》同《無痛失戀》比較有名。


李永光，前香港警務人員，喺香港警察工作咗33年，曾經做過東區警區副指揮官，之後升至灣仔警區指揮官，位列總警司。喺2013年，佢獲頒授香港警察榮譽獎章，去到佢2014年離開警隊，2015年加入香港中文大學保安組。


哥連麥卡羅係一位已經死咗嘅澳洲作家，喺澳洲新南威爾士州嗰度出世。佢之前做過美國康乃狄克州紐哈雲耶魯大學嘅精神生理學教授。喺1977年，佢寫咗《The Thorn Birds》呢本嘢先至喺澳洲嗰度出咗名，甚至喺1997年俾澳洲政府宣佈咗係澳洲入面，重生吘吘喺度嘅國寶。


2020年，潘緻慧參加ViuTV搞嘅真人騷選秀《全民造星III》，順利打入三十強，不過去到廿強資格賽嗰陣，畀導師彭秀慧放落要等淘汰嘅「死亡名單」第二位，最後因為同組表演失利而被淘汰，之後更因為健康問題而要送入醫院治理。


，又叫做丁錦昊「到此一遊」事件，發生喺2013年5月，係中國大陸遊客丁錦昊喺埃及樂蜀嘅古埃及遺跡嘅浮雕上塗鴉「丁錦昊到此一遊」嘅一單嘢。張塗鴉相喺中國微博俾網民轉發超過7.5萬次。名句「到此一遊」喺中國名勝古蹟成日見，而中國遊客丁錦昊去外國旅行，畫花人哋3500年歷史嘅古埃及遺跡樂蜀神廟浮雕，一寫成名。


中國國家女子足球代表隊，花名鏗鏘玫瑰，係代表中華人民共和國嘅女子足球隊，由中國體育協會打理，1984年成立，會出席國際足球賽事好似FIFA女子世界盃、亞足協女子亞洲盃、奧運會同亞運會，現任主教練係水慶霞。


領土糾紛通常都係同天然資源嘅控制有關係，包括河流、農地、礦物、同石油等等。除此之外，國家之間嘅文化、宗教、同族裔民族主義等等，都同樣有可能造成領土嘅紛爭。亦有一啲紛爭係由之前簽咗嘅和約有唔清楚嘅字眼而造成。


佢曾經形容自己係「淺黃」甚至係泛民主派，話民主、人權、自由、法治等等普世價值係佢嘅政治信仰，又話自己係「良知派」，因為佢一見到唔公義嘅事或者破壞香港核心價值嘅「契弟」，就會出聲批評。不過，眾新聞喺2021年香港立法會選舉期間，就平反六四、香港選舉制度夠唔夠民主、重啟政改、基本法23條立法以及支唔支持成立獨立調查委員會，調查2019年香港警察喺反送中運動期間嘅不法濫權行為五個問題，向包括潘焯鴻在內14名非傳統親中派候選人以問卷形式想問立場，但潘焯鴻一律無答。


喺呢次選舉，由於北京未經諮詢或香港人同意，大幅度削減直選議席，所以好多泛民主派都唔參與。不過，潘焯鴻就以獨立身份參選，最初計劃出選九龍西選區，但之後就改去香港島東選區，並且得到長實執董周偉淦、全國政協常委胡定旭等親中派人士提名。


之後喺一啲競選宣傳入面，佢同一啲將自己定位為非建制嘅候選人亦有聯合宣傳嘅安排，又同時得到一啲具有民主派背景嘅人士，同埋部分親中派支持，但亦引起泛民主派入面一啲爭議。例如，民主黨副主席梁翊婷為佢站台，就被黨主席羅健熙批評，話佢作為黨員違反黨內機制，之前已經喺黨入面討論過話唔支持潘焯鴻，梁翊婷做法令黨友嚴重質疑佢嘅誠信。


呢個計劃本來係屬於水手號計劃嘅一部分，並分別叫做水手11號同水手12號，跟住轉咗去做一個獨立嘅計劃－木星－土星水手計劃，之後改成航行者計劃。噉係因為科學家覺得呢兩個太空探測器嘅設計遠遠超出咗水手探測器嘅設計，值得單獨命名。


航行者2號第一個發射，佢會飛越木星、土星、天王星同海王星。航行者1號喺2號之後發射，但佢嘅軌道更加短同快，令佢最好噉飛越土衛六，並因為噉而令航行者1號被送出黃道並結束佢嘅行星科學任務。如果航行者1號失敗咗，航行者2號嘅軌道可能會改成去倒土衛六並唔去天王星同海王星，而航行者1號發射軌道令佢去唔倒天王星同海王星，但可以唔去土衛六而去冥王星。


高雄市議會第三屆第九選舉區議員黃捷罷免案，又叫做黃捷罷免案、罷捷案、清捷案，係高雄市喺2010年12月25號改制為直轄市後第三屆議員黃捷被該區選民劉辰芳依《公職人員選舉罷免法》程序提起喺罷免案。投票喺2021年2月6號進行。


當日投票人數總計121,110人，其中同意票數為55,261票，唔同意票數為65,391票，無效票數為458票，投票率為41.54%。由於有效同意票數未達到鳳山區選舉人總數四分之一以上，而且唔同意票數多過同意票數，因此罷免失敗，黃捷續任高雄市議員，餘下任期內冇得再被提罷免。


O305一體化版本係單層巴士設計。最早期嘅O305全長11米，採用平治OM360/h柴油引擎同埋平治五前速同步嚙合波箱。1969年，全長11.3米嘅O305長途巴士版出現，佢有長啲嘅尾輪跨，可以坐多啲人。


除咗一體化版本之外，柴油版O305亦有出齋底盤版本嵌第二啲公司嘅車身，當中包括右軑版。1973年首次有O305底盤嵌咗雙層巴士車身，並喺南非投入服務，1980年代O305雙層巴士亦先後喺新加坡同埋香港出現。


艾斯尤特係埃及艾斯尤特省嘅省會，古埃及時代嘅艾斯尤特古城係喺27°10′00″N 31°08′00″E / 27.16667°N 31.13333°E / 27.16667; 31.13333，而依家嘅艾斯尤特城就係喺27°11′00″N 31°10′00″E / 27.


西班牙君主係源於5世紀嘅伊比利半島國家西哥德王國，同埋響西班牙憲法第2節第56款去到第65款都得到認可。西班牙國王響憲法上係代表緊西班牙係「牢不可破」嘅永久性同埋統一性，同埋係代表緊西班牙嘅法人，擔當國父嘅角色。


西班牙以前並唔係一個國家。響羅馬帝國時代，西班牙只不過係帝國下嘅一個省。後嚟西班牙陷入動盪狀態，唔單止好多王國都想兼併西班牙，而且多個有勢力嘅家族都開始掘起，形成王國、公國等等。其中最出名嘅係阿斯圖里亞斯公國同埋阿拉貢王國，曾經擊退咗倭馬亞哈里發國響八世紀嘅入侵。


祖梅尼斯王朝響十一世紀控制咗伊比利半島上大多數基督教勢力。由桑喬大帝到于拉卡，銜頭一直都係Emperor of All Spain。直至于拉卡個仔、安斯卡里齊王朝第一位國王阿方索七世，佢將王國分封畀自己幾個仔，咁佢嘅後代先冇咗個銜頭。


之後王位由伊莎貝拉一世同費迪南五世個孫卡洛斯一世繼承，係西班牙唯一一位國王，響政治上達到咗真正嘅統一。開咗西班牙哈布斯堡王朝，帶領西班牙做咗歐洲史上第一個日不落帝國。但係隨住末代國王卡洛斯二世冇仔女，引起王位繼承問題。


響1808年，卡洛斯四世讓位畀費迪南七世之後，就畀拿破侖控制。拿破侖為咗將王位畀大佬約瑟夫，就要求卡洛斯四世收返個王位，之後再讓位畀約瑟夫。約瑟夫登基之後，佢以「西班牙王國」做國號，係第一次出現「西班牙」呢個名。


伊莎貝拉二世後嚟繼位，響1833年決定用「西班牙」嚟代替自己又長又噆個名「king of Castile, Leon, Aragon,… by the Grace of God」，「西班牙」正式做咗國號。


但係佢並唔受民眾歡迎，所以西班牙議會發動咗政變，響1868年推翻伊莎貝拉二世，另立意大利公爵阿馬迪奧一世。當時，響阿馬迪奧一世登基嗰陣，憲法將佢個尊號定係「西班牙王國國王」，而唔係「西班牙諸國國王」，象徵西班牙響名義上同法律上真真正正做咗一個國家。


阿方索十二世嘅繼任人阿方索十三世響美西戰爭戰敗，好多海外領土冇咗。民眾開始要求廢除君主制，佢迫住進行改革。之後響佢嘅支持下，獨裁者德里維拉響1923年成為西班牙首相。1931年，一向都唔得民心嘅德里維拉畀人推翻，之後革命人士成立西班牙第二共和國，阿方索十三世流亡外國。


1939年，另一位獨裁者佛朗哥帶領手下推翻西班牙第二共和國。佛朗哥後嚟響1947年宣佈恢復西班牙王室，佢立阿方索十三世三仔環親王係王位繼承人，但因為環親王係個自由主義者，所以遲遲唔將王位放手畀佢。去到1969年，佛朗哥改為指定環親王個仔環卡洛斯係繼承人。


呢個「大仔優先」嘅法例到2005年打破。當時係王儲嘅菲臘六世同莉迪斯雅王妃嘅大女莉安諾出世，所以引起咗王位繼承嘅爭議。時任首相薩帕特羅希望修改法律，由原先嘅大仔優先繼承，改為第一個仔女優先。但之後當時係王儲嘅菲臘六世生咗二女蘇菲亞，呢個方法不了了之。


2009年，環卡洛斯一世頒佈咗一條法令，講到明貴族嘅爵位由原先一定嘅大仔優先，改為第一個仔女優先，睇落係鋪平咗條路畀莉安諾。但係目前西班牙王位繼承都仲未改，都仲係大仔優先，換言之只要莉迪芝雅王后為菲臘六世生多個仔出嚟，咁莉安諾就唔再係王儲。


楊耀忠，BBS，JP，係香港建制陣營政治人物同教育界人物，第九至第十二屆港區全國人大代表，臨時立法會同香港立法會第一至第二屆議員，民主建港協進聯盟成員，香港教育工作者聯會前任會長，天水圍香島中學榮休校長，天水圍香島中學校監。


作為香港親北京教育社團教聯會嘅阿頭，楊耀忠幾次代表該會同香港教育專業人員協會歷任會長司徒華同張文光競逐前立法局嘅教育界功能界別議席都輸。香港主權移交後，屬泛民主派嘅張文光「落車」，楊耀忠繼承臨時立法會教育界功能界別議席。


《風暴》系列，中國大陸叫《反貪風暴》系列，係港產片系列，一律由林德祿執導，黃百鳴監製，題材都係同破貪污案有關，核心主角都係古天樂飾演嘅香港廉政公署首席調查主任陸志廉，亦有部份固定角色穿插各輯，但都有唔少演員喺各輯飾演唔同角色。


鄭文輝係清遠市公安局清新分局嘅出入境管理中隊隊員，清遠市清新區人。先後喺清新公安分局交警大隊、刑偵大隊、石坎派出所、龍頸派出所做過嘢。2012年6月去咗清新公安分局出入境管理中隊做中隊長，從打擊違法犯罪嘅民警轉成位服務群眾嘅民警，為清新公安分局出入境管理中隊破咗好幾單案。


退役後佢跟老公搬到香港住，獲九龍社團聯會支持，喺2007年香港區議會選舉第一次參選深水埗區議會南山、大坑東及大坑西選區 ，輸畀連任多屆嘅民協王桂雲九百幾票。之後佢加入西九新動力，喺2011年香港區議會選舉再次參選，由於王桂雲退休，民協交由隔籬區嘅議員譚國僑接棒，結果畀韋海英贏兩百票當選。


葉萱2011年17歲嗰陣同朋友、細妹喺香港銅鑼灣行街嗰陣，第一次見到攝理教教徒傳教，結果成功被招攬入教，返咗韓國加入教會。2018年到2021年間，佢畀鄭明析性侵犯17次，喺佢朋友提醒下終於醒覺攝理教係邪教，但因為未能夠即刻逃離，所以喺最後一次被性侵嗰陣錄音留低證據以便公開。


《迷離字戀》係一部2016年嘅美國新黑色心理驚悚電影，由Tom Ford執導，改編Austin Wright嘅1993年小說《Tony and Susan》。主演係愛美雅當絲、積佳蘭賀、米高沙朗、艾倫莊遜、艾娜費莎。


詩歌舞街係香港大角咀一條馬路，喺大角咀道以東、塘尾道以西、荔枝角道以南、通州街以北。周圍嘅建築包括世界龍岡學校劉皇發中學、聖芳濟書院、保良局莊啟程預科書院、港灣豪庭三期、亮賢居、路德會沙崙學校、旺角消防局、鮮魚行學校等。


間嘢係由廣州早期留英、美學生伍景英負責設計出嚟。入面融合咗中西式建築風格，分開咗東、西兩座。西座屬綠琉璃瓦硬山頂，瓦頂高低錯落分成三級。其中外牆屬紅磚清水牆，門似劵形，門出面裝咗紅磚圍欄。成間嘢睇落去係英倫同廣州本地特色建築嘅混合版。


劉漢銓做過中西區區議會主席、香港律師會會長、新機場及有關工程諮詢委員會委員、強迫入學覆檢委員會主席、港事顧問、香港特別行政區籌備委員會預備工作委員會委員、香港特別行政區籌備委員會委員、香港特別行政區第一屆政府推選委員會委員、土地發展公司非官方成員、市區重建局非執行董事、世界龍岡學校有限公司董事局成員、香港按揭證券有限公司董事、經濟及就業委員會成員、香港協進聯盟主席。


2021年3月21號，一個自稱為諾希山親戚嘅網民喺Twitter貼文指諾希山女出嫁並喺布城舉行咗婚宴，仲發布咗婚宴合照。該合照惹網民喺Twitter質疑點解包諾希山嘅喺度者冇守標準作業程序，包冇戴口罩同保持人身距離。


2021年1月9號，張慶信喺國會上再次批評衛生部防疫決策唔果斷，就成日通過社交媒體博宣傳同搶功勞。之後1月30號，因感染疫情人數暴增，張慶信指控諾希山喺抗疫行動上唔作為，喺面對彈時只會以「傳達信息者」嘅說辭嚟側側膊。


早前從第一屆到第七屆為止，主會場都可以隨時俾人喺四面八方入嚟睇。後嚟天河區警方考慮到客流壓力過大問題，從第八屆開始統一改嗮凈喺花城廣場西北角做入口，其它地方凈出唔畀入。喺第八屆閉幕前幾日都實施微信預約，憑相關個人身份證件入場制度。


2010年亞運閉幕之後，由於廣州嘅主要地區都有好多永久性嘅固定景觀照明設施，加上中國大陸有70%嘅照明產品份額都喺廣東出嘅。所以廣州市人民政府同中國照明學會决定喺天河區珠江新城、海心沙、同橫跨河南、河北嘅過江大橋搞燈光展覽。


仙本那大多數人口係巴瑤族，當中好多住喺城鎮郊區，水上嘅高腳屋村莊。幾千名巴瑤族住喺仙本那附近嘅海度。佢哋係世界上少數嘅海上游牧民族之一，大部分時間都喺船上面生活，主要以嗰個地區嘅珊瑚礁為生。對於一啲巴瑤族人嚟講，佢哋嘅身體喺陸地上停留較長嘅時間係佢哋死咗之後被埋葬嘅時候。


喺座山嘅山頂入面嘅展望台嗰度開始望，就可以睇到嗮成個高知市嘅市街地同浦戶彎嘅景區。而山地地區重有夢窗疏石開辦嘅吸江寺、竹林寺同埋高知縣護國神社、高知縣立牧野植物園呢四間嘢響度。呢度已經開咗條索道，可以往返座山對面嘅建築同埋涼亭都得。


余采霖中學讀可風中學。佢係2012年第一屆香港電視網絡藝員訓練班畢業生，拍過幾套劇集。皆因香港電視網絡開唔成台，之後轉做路訊通節目主持，2016年3月加入ViuTV，主要係做娛樂節目主持，2018年恢復自由身。


《LoveGame》係美國歌手Lady Gaga喺佢嘅首張錄音室專輯《The Fame》入面發行嘅一首歌。由RedOne監製，呢首歌作為專輯第三支單曲喺北美同歐洲發行同埋跟住《Eh, Eh 》之後響澳洲、紐西蘭同瑞典發行嘅第四支單曲。


2015年12月8號智利當地中午差唔多晏晝，湯堅斯同佢班觀音兵喺智利南邊嘅巴塔哥尼亞高地個湖撐獨木船時，咁啱撞正刮狂風，結果一齊俾湖水飆出啲浪冚嗮落水。佢哋俾附近趕嚟嘅智利軍艦救起，但湯堅斯被送到醫院後因「極度低溫」而證實不治，終年72歲。


由於閩南語同其他漢語族語言一樣用唔標記發音嘅語素文字書寫，所以羅馬化喺字典中標明發音非常有用，《教育部臺灣閩南語常用詞辭典》就係其中一個用臺羅嘅字典。臺羅亦都可以用嚟打字，PhahTaigi、TaigIME同Lohankha就係最常用嘅臺羅輸入法程式嘅例子。


閩南語傳統上有八個聲調，由第1至8聲分陰平、陰上、陰去、陰入、陽平、陽上、陽去同陽入，但係優勢腔冇陽上音。臺羅比白話字更加多咗第0同第9聲，第0聲為輕聲，而第9聲淨係喺合音、三連音頭個字同外語借字先會出現。


鵜戶神宮有一嚿龜形岩石，據講如果可以將「運玉」掟入龜背個凹位，願望就會實現。「運玉」係印咗個「運」字嘅細細粒圓形黏土，5粒賣100日圓。據講舊史啲善信掟銀仔許願，但係發現當地小學生去執呢啲銀仔，產生好多問題，所以家下改用黏土造嘅「運玉」來取代銀仔許願。


李天係中國飛機空氣動力學專家。中國航空工業第一集團公司瀋陽飛機設計研究所研究員。佢喺吉林省吉林市出世。1963年畢業於清華大學工程力學系。現任瀋陽飛機設計研究所副總設計師。2005年當選為中國科學院院士。


VB.NET，係微軟公司喺2002年打算取代舊版嘅Visual Basic而推出。雖然自2005年以嚟，語言名入面嘅「.NET」就已經畀人整走咗。但為咗同VB 6.0及以前版本嘅Visual Basic進行區分，「Visual Basic .


NET」嘅名仍然畀社會公眾用嚟指VB 7.0同埋之後嘅Visual Basic版本。VB.NET同埋C#都係.NET Framework框架入面嘅兩隻主要嘅程式語言，都係為咗調用.NET Framework嘅類庫資源，所以兩種語言都有好高嘅對應性，數據類型、控制結構同埋語言特性都差唔多，容易將源代碼由一種語言對譯做另一種語言。


微軟公司出嘅集成開發環境Visual Studio係最多人用嘅VB.NET開發工具。不過Visual Studio嘅大部分版本都係好貴嘅商業軟件，除咗Express版本同埋Visual Studio Community。


電器鋪係賣電器嘅鋪頭。大嘅電器鋪有時都叫電器行。係電器鋪賣嘅都係家庭電器，即係洗衣機、雪櫃、冷氣機、電視機、DVD、鬚刨之類。買貨可以現金、信用卡或者分期付款，以前重有開戶記賬月結後數，若果係相熟大客戶。


藍鯨，又叫白長鬚鯨、剃刀鯨，係一種神秘嘅巨型海洋哺乳動物，屬於鬚鯨亞目。佢嘅物種名musculus係嚟自拉丁語，有「強健」嘅意思，但亦可以翻譯為「老鼠仔」。林奈喺1758年開創著作《自然系統》嗰陣完成藍鯨嘅命名，可能佢知道呢一點，所以幽默嘅手法用咗呢個帶諷刺性嘅雙關語。


藍鯨響 20 世紀之前全世界嘅海洋都好易搵倒，喺 20 世紀頭嗰 40 年，藍鯨俾人捉到差唔多絕種。國際社會，響1966年，取締捕鯨呢種行為，2002年一份報告估計有 5000 至 12000 條，分成五本地組。


較近對 Pygmy 亞組嘅研究認為呢個數目可能低估。響大量捕鯨之前，數目最多係 239,000 條喺南極搵倒，家下只剩低 2000 條集中喺東北太平洋、南極、以及印度洋。北大西洋至少重有兩組，南半球亦有至少兩個。


《神奇女俠1984》係一部2020年嘅美國超級英雄電影，由Patty Jenkins做導演，佢同Geoff Johns、David Callaham一齊編劇，改編DC漫畫嘅神奇女俠，係2017年《神奇女俠》嘅續集。


東京世運會，係亞洲首次世運會。聖火由奧林匹克火把乘住，喺希臘奧林匹亞點起，東行經亞洲各城，傳到日本東京場地。聖火坐飛機，到唔同城。城城之中，捧棒傳聖火，點着火盆，再搭飛機去其他城。到咗十月十號，到東京場地，點着火盆，當年世運會亦正式開幕。


當時香港工商日報話，火把係銅造，似神燈一盞。查實一九六二年，世運會有委員會，制訂傳送裝備。火把係要易點，抵得住大風落雨，亦要易於棄置。東京奧運會火把，係長管形，下有托。管係不鏽鋼製，黃銅色。而托係鋁製，暗黃銅色，爲咗輕身而用鋁。


世運聖火，1964年9月4號抵港，第二日9月5號離港。當時香港行夏令時間，實際係慢一粒鐘。聖火由菲律賓馬尼拉赴港，搭日航飛機，名富士。其時颱風露比臨襲香港，經已掛一號戒備信號。飛機未到，就偶落大雨，但無減香港人嘅熱情，萬人沿途等聖火，水洩不通。


聖火原定六點抵港，之但要兜路避風，要六點廿分先到，地爲啟德機場。日人高島文雄，戴住白手套聖聖火捧落機，交到葡籍跑手蒙帝路離開機場。會長沙利士到場迎接。蒙帝路送到宋皇台道轉角，傳火到傑他利士嘅火把。由土瓜灣到紅磡一段，傑他利士傳到菲爾特。


喺漆咸道、楠道到加士居道交界，菲爾特傳畀威林起路，威林起路向尖沙嘴走，有李美度士接應。直到尖沙嘴碼頭側邊嘅九龍公眾碼頭，就交畀柏士過海。搭海事署輪船四十五號，到皇后碼頭。碼頭上有張乾文接應，跑到大會堂點火盆。


聖火响9月6號由日本航空專機運抵台北市，傳遞路線由松山機場出發，經民權東路、南京東路、西門町中華路、總統府、信義路、南京東路，以台北市立體育場為終點。聖火响第二日按原路線反方向運到松山機場離開台北。為咗迎接聖火首次經過台北，中華民國政府整咗一座毛公鼎造型嘅聖火台擺喺台北市立體育場門口前面，畀聖火停駐一晚。


古希臘雕塑係指古希臘嘅雕塑藝術，可以話係西人嘅雕塑傳統嘅起源。古希臘雕塑係喺大約公元前 3,000 年出現嘅，當時嘅人有好多雕像，成日都有用大理石整、擺出各式各樣嘅姿勢嘅女人雕像，而希臘嘅雕塑藝術喺鄰近嘅兩河流域文明同古埃及嘅影響下發展。


公元前 650 年左右，古希臘雕塑正式成形，自成一套風格，有各種中至大型嘅雕像，喺神殿俾人擺嚟描繪個樣生得靚嘅少男少女同古希臘人心目中嘅天神，又有雕像係喺墓穴嗰度擺嚟描繪過咗身嘅人，呢啲雕像通常都係油咗顏色嘅，而古希臘式嘅雕塑藝術仲有傳播到去希臘以外嘅歐洲地區。


車宗福係南韓嘅足球球探同足球教練，全羅北道全州市人。曾經從2002年開始一直做全北現代汽車隊嘅球探，2013年佢先後向兩位球證搞收買隊波成績，呢單嘢喺2016年12月嘅南韓足球醜聞被揭發，令全北隊被取消2017年亞冠同2016年經典K聯賽冠軍資格同下賽季聯賽扣9分嘅積分處罰，隨後佢被判收監半年。


四層扭計骰係4×4×4立方體結構嘅扭計骰，由彼得·塞波斯坦尼發明。四層扭計骰起初叫做「Sebesteny」扭計骰，後尾喺生產嗰時定名為「Rubik's Revenge」嚟吸引扭計骰發燒友，因為「Rubik's Revenge」喺英文有報仇嘅意思。


仁濟醫院林百欣中學積極回應教育改革，實踐校本管理，喺二零零七年三月三十日成立咗法團校董會。仁濟醫院林百欣中學法團校董會係由商界領導、大學系主任、退休警司、辦學團體代表、老師同家長代表組成，一直用『尊仁濟世』嘅校訓精神領導學校發展，積極貫徹德、智、體、群、美五育並行嘅教育目標。


清華簡係一批戰國時古簡，由清華大學舊生喺2008年7月海外拍賣，搶救運返中國，捐畀學校。批簡來歴至今都唔係咁清楚。而呢個消息喺2008年10月22號公布。簡書成冊估計喺公元前3到4世紀，亦有話係公元前2300年到2400年，有約莫2100枝簡，除此之外，重有楚國風格嘅漆繪木笥，即係裝簡嘅箱。


雖然北婆羅洲自治日亦被叫做「獨立日」，但係嚴格嚟講並唔正確，因為直至馬來西亞成立為止之前，英國有關北婆羅洲自治嘅立法並無令到北婆羅洲獨立。2018年，婆羅洲遺產基金會曾經呼籲州政府將「沙巴日」訂為州嘅法定假期。


喺第二次世界大戰之後，北婆羅洲成為英國軍事管制區。其後北婆羅洲渣打公司因為重建北婆羅洲嘅成本高昂而出現財政困難。北婆羅洲喺1946年成為直轄殖民地，而重建北婆羅洲嘅任務亦由直轄殖民地政府接手，首任直轄殖民地總督愛德華·特懷寧喺1949年5月5號上任。


之後雷夫·霍恩、羅蘭·特恩布爾先後接任總督，繼續北婆羅洲嘅重建工作，直至末任直轄殖民地總督顧德任內卒之完成。喺所有重建計劃完成之後，直轄殖民地政府決定喺1963年8月31號畀北婆羅洲自治權。同年9月16號，北婆羅洲以「沙巴」嘅名義，同馬來亞、砂拉越以及新加坡合組成馬來西亞。


2015年，聯邦通訊及多媒體部長阿末沙比里宣佈獨立日將唔會再提及馬來亞嘅獨立週年，以避免沙巴同砂拉越嘅民眾因為提及馬來亞嘅獨立週年而覺得被孤立。但係，砂拉越土地發展部長詹姆斯馬星回應阿末沙比里嘅建議時表示，9月16號嘅馬來西亞日先係國家團結嘅拉力點。


《小男人週記3之吾家有喜》，係2017年上畫嘅港產片，《小男人週記》第三集兼30週年紀念作品，由鄭丹瑞、周秀娜、鄧月平、談善言、蔡翰億、陳友、張繼聰、文雋、黎彼得主演，鄭丹瑞執導。呢套戲喺2017年1月26號喺香港上畫，喺同期上畫嘅戲入面係唯一嘅純港產賀歲電影。


牛池灣文娛中心，香港文娛場地之一，喺九龍牛池灣，清水灣道十一號，牛池灣市政大廈二、三樓，英文叫Ngau Chi Wan Civic Centre。行政上歸觀塘區。設施有表演場地，以及劇院、文娛廳、演講室、舞蹈練習室、美術室、音樂練習室。


味苦、辛，性平，可以醫咳嗽痰喘、溫室發熱、瘧疾、流行性腦膜炎、黃腫、疴尿唔暢順、腹疼痛、風濕痹痛、熱毒疥癬、蛇蟲咬傷等。而現代藥理研究就話佢有益智、保肝、降血糖、降血脂、抗氧化等作用。而臨床醫學就話可以醫風濕骨痛、感冒、急性腸胃炎、俾狗咬嚫、木薯中毒嗰度。


吉儀裏面嘅紙巾係畀親戚朋友用嚟抹因為離別嘅傷痛而流嘅眼淚。吉儀封裏頭嘅糖，係希望食咗嘅親友可以減輕掛住死者嘅痛苦，有叫人節哀順變嘅意思。吉儀內嘅一蚊銀就用嚟表示謝意，亦有講法話係因為以前一蚊只係足夠搭一程車，攞個「以後唔會返轉頭」、「以後完」嘅意思。


，堂號源遠，係中國廣東省廣州市嘅一間祠堂，喺天河區棠下村達善大街27號。1954年變咗做棠下第一農業合作社。1956年成咗棠下高級農業社。1958年4月30號，時任中國共產黨中央委員會主席嘅毛澤東視察棠下，響處開「六級幹部會議」。


中華民國十年，歲次辛酉，二月左右，即係一九二一年三月，軍隊蹂躪南海學宮。翁式亮第六獨立旅嘅軍隊駐南海學宮，隨處屙尿開槍，搞到裏面縣小學同國民學校都唔敢返學，而喺入面寫字樓嘅縣紳，都畀兵士呼喝，唔敢入去。


茂華家塾，香港家塾之一，祠堂之一，喺林村龍丫排處，英文寫做Mau Wah Study Hall。屋宇為兩進。茂華即開村祖溫茂華，百幾年前由廣西搬過來開村。而家塾原本為溫氏祠堂，約二十世紀一十年代改做家塾。


國際人權日遊行，係民間人權陣線响2019年12月8號搞嘅反逃犯條例修訂公眾遊行，同時紀念國際人權日，由銅鑼灣維多利亞公園行去中環遮打道。呢次遊行係自七二一遊行之後頭一次成功攞到不反對通知書嘅民陣遊行。


抗日戰爭勝利紀念日，簡稱抗戰勝利紀念日，喺歐盟國家又叫VJ日，係第二次世界大戰嘅太平洋戰爭入面，因日本投降而戰爭結束嘅日期同之後每年嘅紀念日。由於唔同國家都有唔同嘅停戰日期，所以紀念日都唔一樣。美東戰事喺1945年8月14號凌晨，美國接到日本從《波茨坦公告》向全球各地宣佈投降，嗰日美國總統哈利·S·杜魯門向美國境內宣佈咗「勝利日」。


喺中華人民共和國成立之後無耐，中央人民政府政務院，定咗每年8月15號係抗戰勝利日，但用咗1年就取消咗。直到1951年8月13號定咗每年每年8月15號係抗日戰爭勝利日，但後嚟查證日本正式投降係1945年9月2號簽咗投降而改咗喺每年9月3號，而正式定為紀念日係2014年2月27號嘅事，嗰時第十二屆全國人大常委會定咗每年9月3號係抗戰勝利紀念日。


章武二年農曆正月，蜀吳關係由於東吳奪荊州、殺關羽而變差，劉備要對東吳用兵報仇，任命黃權做鎮北將軍，喺長江北岸防範曹魏。當時龐林作爲蜀漢嘅荊州治中從事，參加入黃權嘅軍隊去隨軍。當年農曆六月，蜀漢征吳輸咗，劉備撤退，黃權因爲斷咗後路無辦法去會合，唯有向曹魏投降。


龐林嘅老婆係佢同郡鄉里習禎嘅妹。喺曹操征服荊州後，龐林同佢老婆被迫分隔，十幾年來佢老婆獨自湊大佢哋個女。後來龐林投降曹魏後，佢哋一家卒之團聚，魏文帝聽聞咗件事後，話佢老婆賢惠，賜佢哋床帳、衣物，來嘉獎佢嘅義氣貞節。


J Lou係香港女YouTuber，中法混血兒，法國出世，香港成長，讀過法國國際學校同香港城市大學，精通粵語、普通話、法文、英文。佢喺2016年3月7號創立YouTube頻道，2018年開始上傳影片，頻道以英語同粵語為主，主要分享搞笑日常、各地文化等。


王藍係中國作家同藝術家，筆名係果之，佢曾經喺原籍河北省阜城縣當選為第一屆國民大會代表。佢嘅小說藍與黑，描寫抗戰時期感人嘅烽火戀情，被譽為四大抗戰小說之一，亦都曾經喺台灣拍成連續劇。佢阿爸王勛卿係宣統三年嘅進士。


摩索拉斯王陵墓係古代世界七大奇蹟之一。佢係一座喺古希臘城邦哈利卡納蘇斯嘅陵墓，葬咗波斯帝國卡里亞總督摩索拉斯，喺公元前353年到350年由佢老婆阿爾特米西亞二世搵人起嘅，但座陵墓喺12世紀到15世紀期間破壞咗。


張立係退役嘅中國女乒乓波運動員，河南新鄉人。佢曾經喺1973～1979年間攞過世界乒乓波錦標賽嘅單人、雙人同團體嘅一系列獎牌。亦係乒乓波未成為奧運項時，一直係亞運會嘅乒乓波賽事猛咁攞金牌嘅運動員之一，亦係1970年代攞到最多金牌嘅參賽選手。


Iris花數據集，係Sir Ronald Fisher爵士  作爲判別分析嘅例使用到嘅。有時，個數據集亦都着喊做「Anderson's Iris花數據集」，因為Edgar Anderson收集唨啲數據嚟量化Iris花嘅形態變化。


就好似喺散佈圖矩陣個左便圖形見到噉，三種類型之一戥其他類型顯著嘸同。另外兩個物種互相之間好難分開。中間圖形顯示對象之間啲歐氏距離嘅灰度熱圖。灰色越深，對象離得越近。呢啲對象經已係噉重新排列法，即戥其他對象有相似距離嘅對象互相之間擺近。


畢業後於2014年加入亞視新聞，任職財經主播同編輯。一年後轉職到無綫新聞擔任財經主播同記者，並於2017年初轉任無綫新聞台主播。曾主持無綫新聞台唔同時段嘅新聞報道，間唔中兼任翡翠台《新聞提要》同天氣報告主播。


政治諷刺係一種專門喺政治議題入面苦中作樂嘅藝術表現手法。政治諷刺一般會用幽默、諷刺、誇張同埋嘲笑嘅手段嚟揭露政客嘅愚蠢行為同埋批評佢哋嘅惡習，尤其係一啲受到當代政治影響嘅熱門話題，目的係苦中作樂，從一般人控制唔到嘅政治問題裡面攞到樂趣。


喺眾多政治諷刺作品入面，政治諷刺漫畫特別鍾意攞當代政治熱門話題嚟搞笑，同埋表達箇中嘅無奈。而政治諷刺電影係通過喺政治話題裏面攞到娛樂成份嘅電影藝術。政治諷刺電影嘅表達手法通常係幽默、諷刺、誇張同埋嘲笑，目的係揭露同埋批評政客嘅愚蠢行為同埋惡習，特別係受到當代政治影響嘅熱門話題。


政治諷刺同政治抗議唔同，因為政治諷刺唔一為咗影響政治走向，好多情況下作者亦未必想咁做。喺本質嘅角度睇，政治諷刺本身好少可以俾到有建設性嘅政策同埋觀點。喺作者同埋讀者嘅角度，政治諷刺只係一種借政治嚟發揮嘅諷刺作品，主要係發洩不滿，揭露政治問題，而唔係提供政策同政治解決方案。


其實喺清朝初期嗰陣，將軍路呢帶都係尚可喜整嘅「平南王府」地方嚟嘅。但係到咗1681年嗰陣，尚可喜就因為參加咗叛亂，結果就被人剷走咗個皇帝職位，後嚟平南王府就被人改咗清政府宮廷駐廣東嘅最高軍事領導機關地區。


摩囉兵房，而家又譯威菲路軍營，係香港一兵房，喺九龍尖沙嘴，原屬英軍，後尾改咗做九龍公園，保留當中四座，部份由衞生教育展覽及資料中心同香港文物探知館用緊。早年香港歷史博物館，亦設於此後尾先搬到科學館道嗰邊。


2012年夏天，梁振邦加盟中國甲組足球聯賽球隊廣東日之泉，成為繼吳偉超之後第二名去中國大陸踢波嘅香港華人球員。嗰年6月23號，梁振邦喺廣東日之泉作客北京八喜嘅比賽度第一次正選出場。同年6月30號，喺作客上海特萊士嘅比賽度射入一球，第一次喺中國甲組足球聯賽入波。


杜煥係香港瞽師，係個盲人，善長南言。廣州出世，之後來到香港。佢1950年代到1970年代初，喺香港電臺唱南音。電臺唔請佢唱之後流落街頭賣唱。1975年，美國匹茲堡大學教授榮鴻曾博士，喺杜煥去世前，安排杜煥喺港島富隆茶樓演唱，重現場錄音，唱咗多首瞽師搵食歌，成為當今唯一留世正宗南音。


我係小忌廉係套日本卡通片，喺日本電視臺播，一共五十二集，一九八三年七月一號播到一九八四年六月廿九號。講個女仔由外星人得到法術，變身成明星嘅故仔。套片唔單止日本播過，亦喺香港、意大利、中國同臺灣播過。其後亦出過兩劇場版。


梳士巴利道花園，香港公園之一，喺尖沙嘴東部，亦即尖東。花園長方，喺梳士巴利道同麼地道之間，又喺香格里拉同尖沙咀中心之間，英文叫Salisbury Road Garden。行政上歸油尖旺區。園內大樹遮蔭，多長椅。


呢個站最先喺2010年份地鐵規劃方案出現。嗰時地鐵方為咗解決科蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛重向兩邊延長，喺份規劃入面有定咗呢個站出嚟。


2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構雖然喺2016年7月15號封頂兼諗住喺2018年底開通，但係喺2018年1月26號，呢個站爆出地鐵施工嘅特大醜聞而停工。


鍾萬學2016年喺第4屆耶加達省長選舉競逐連任期間，話對手引用《可蘭經》經文令穆斯林誤以為唔可以選非穆斯林做領袖，點知畀班反佢嘅穆斯林話佢褻瀆《可蘭經》，唔單止間接令佢輸咗場選舉，法院重判佢兩年長監。


職業殺手龍先生去到日本執行一次任務，但係事情有變之後，佢帶傷逃離到一個偏僻嘅小鎮，一個男仔畀咗水同衫佢。喺一間廢棄嘅屋裏面，龍先生開始煮簡單食物畀八歲嘅君君食。君君嘅媽媽有毒癮，並且同龍先生一樣，亦係喺台灣嚟嘅。


蕭一山係中國嘅歷史學家同國民黨嘅權威理論家，喺湖北江蘇銅山出世。做過清華大學嘅教授、河南大學、東北大學同西北大學嘅文學院院長、北平行轅秘書長、國民政府第一屆監察院監察委員。佢俾尊稱為「清史研究第一人」。


1953年，鞠入中國共產黨。1959年喺中國人民大學歷史檔案系畢業，留校任教。1971年調到故宮博物院明清檔案部做保管組副組長。1980年後，喺中國第一歷史檔案館先後做過管理部副主任、研究室副主任、主任等等。


田夫仔，香港一村，喺新界西面羣山之中，屯門同荃灣之間，清快塘以北，河背以南，英文寫Tin Fu Tsai。行政上地歸屯門區。地處谷地而平坦，有外展經歷培訓中心，東南有田夫仔露營場。大欖隧道喺佢地底通過。


韓昉喺遼朝天慶二年中壬辰科進士第一名，初補右拾遺，之後轉史館修撰，累陛至少府少監，乾文閣待制，又加衛尉卿知制誥。金國破遼之時，韓昉已經係乾文閣士學士。金人許降之後，韓昉仍任原職，曾奉命出使高麗。金朝天會五年，加韓昉為昭文館直學士兼堂後官，再加諫議大夫，之後又陞為翰林學士兼太常卿，仿兼禮部尚書。


學校喺1953年由中南文藝學院、華南人民文學藝術學院同廣西省藝術專科學校等院校相關科系合併出嚟，嗌「中南美術專科學校」，初期喺湖北武漢一帶辦學，直到1958年，學校正式向南搬到廣州海珠區一帶而改名做「廣州美術學院」。


林苑係中華人民共和國女歌手同女演員，重慶出世，重慶藝術學院畢業，畀曾志偉發掘加入娛樂圈，簽約環球唱片。喺電影《江湖》同余文樂有一場激情床上戲。2006年畀雜誌《壹本便利》偷拍到同香港歌手側田同曾志偉共處一室，並被發現垃圾入面有多個用過嘅安全套，有「兩王一后」之嫌。


喺耶穌所講嘅呢個比喻裏面，王係代表上帝，僕人係代表我哋。上帝按照自己嘅形像創造咗人，而人卻因為犯罪墮落「虧缺咗神嘅榮耀」。我哋都好似比喻裏面嗰個僕人一樣，欠咗上帝嘅債，並且靠住我哋自己永遠都冇辦法還清，按照上帝公義嘅法則我哋每個人都係只有死路一條。


呢種營商模式，原則上一律係博彩公司喺非博彩公司嗰度租個位嚟做自己生意，操作上多數情況係博彩公司將佢哋由政府道租返嚟嘅開賭之權利分租畀非博彩公司。鑒於法律規定，衛星賭場嘅關鍵職員都會掛名於博彩公司，不過指揮及出糧畀佢哋嘅可能係非博彩公司。


康樂棋係一種棋類遊戲，可以兩個至四個人玩。康樂棋嘅棋盤共有一百格，會印有一個遊樂場，遊樂場嘅細路都喺度玩緊唔同類型嘅康樂活動，例如打羽毛球、瀡滑梯、田徑、摩天輪、旋轉木馬等。呢隻棋嘅規則同蛇梯棋有啲似，可以話係蛇梯棋嘅本地化版本。


學校喺1961年開始籌建，嗰陣元朗商會組織咗建校委員會來搞籌備工作，但最終未能成事。去到1969年，政府計畫將中學教育普及化，故此批出同元朗商會小學相連嘅六萬幾呎土地畀元朗商會建校。學校喺1975年1月21號奠基，1979年10月23號落成開幕，兩次儀式都由當時嘅新界政務司鍾逸傑主持。


廣州南沙自貿區係中共中央政治局喺2015年3月24號開過會，決定咗喺2015年4月21號而成立嘅一個園區。喺自貿區屬廣東片，喺地理上屬廣州市南沙區。佢嘅正式功能喺日後打造成一個綜合性服務樞紐，同時可以畀企業提供夠嗮政府服務功能兼低發展成本嘅優良環境，等市場更加開放同企業可以公平競爭。


該校喺2015年9月同朗思國際學校簽訂合作栛議，朗思出任崇正中學國際課程嘅課程總監。但2018年11月因朗思喺校舍內違規開辦朗思國際小學。逾200名學生停課3日後，小學生返回朗思原有嘅九龍塘界限街校舍復課，原有嘅國際中學生就喺崇正中學原有校舍繼續上課。


2006年，呢間學校女子籃球隊響學界精英組賽事贏咗冠軍，決賽擊敗第一組別協恩。男子隊亦奪得九龍區第三組別嘅冠軍。2007年，呢間學校女子籃球隊喺學界馬拉松決賽以一分輸畀青松，得亞軍。2007年，女子籃球隊再次喺學界精英賽決賽贏協恩。


張醒非，最初係粵劇小武，20世紀40年代尾已轉做武生。20世紀50年代搬到香港，亦有做丑生，佢喺粵劇戲行裏面亦係著名嘅孝子。張醒非同梁金峰短暫返廣州市，喺1953年11月11號參加廣州市「大四喜劇團」，喺廣州市「東樂戲院」首演陳冠卿先生最新編撰嘅粵劇《劉金定斬四門》。


現時「中國」係中華人民共和國政府恆常用嘅自我簡稱，以及中華民國政府偶然用嘅自我簡稱，亦係個各界皆會用到嘅多義詞。行文講話時取「中共國」而捨「中國」／「大陸」／「內地」，通常會同時傳遞到中共唔配擁有「中國」嘅深意。


亞克里修莫雷拉達羅差係巴西牙科醫生同政治人。羅差有人叫佢「人民市長」（O Prefeito do Povo)，喺1948年至1951年同1955年至1959年期間出任福塔雷薩市市長。佢喺1946年間做塞阿拉州長。


中華人民共和國建政後，無採納西部呢種分法，而係將西部地域分咗畀西南同西北兩區。到2000年，中華人民共和國國務院提出「西部大開發」計劃，將「西部」定義做內蒙古、陝西、寧夏、甘肅、新疆、青海、西藏、重慶、四川、貴州、雲南、廣西，佔全國面積超過一半。


花組係寶塚歌劇團中最早成立嘅兩個演出組別之一，喺1921年同月組一齊成立，成立係因為當時劇團人數開始愈嚟愈多，而花組雖然同其他五組冇咩分別，但係寶塚歌劇團演員同外面嘅劇迷覺得花組嘅人跳舞比其他組好，可能係因為較多擅於跳舞嘅團員都係隸屬花組。


班迪哥係澳洲維多利亞州第四大城，亦係全國第十八大城，人口約莫9萬。粵人移民舊時叫渠作大金山，同新金山、舊金山齊名。受到華人風俗影響，呢度每年復活節舉辦嘅復活祭，都係攞舞龍做重頭戲，重保存咗世界上最古老條舞龍。


呢條馬路係廣州入面出名容易搞錯嘅一條馬路。因為佢嘅名同天河區嗰條棠安路完全係一樣名。即使係廣州本土嘅街坊都好容易搞錯，更加唔使問啲鬼佬同撈鬆喇。而廣州市地名辦本嚟諗住幫馬路改名嘅，但係佢哋查過文獻話個個重複嘅地名都有古仔響度，如估改咗邊個嘅名都有唔好，所以個名就一直冇改到。


中共中央總書記兼中國國家主席習近平喺2013年10月2號喺雅加達同當時印尼總統蘇西洛舉行會談嗰陣首次倡議籌辦亞投行，中國國務院總理李克強同月出訪東南亞时，亦向東南亞國家提出相關倡議。2014年10月24號，中華人民共和國、印度、新加坡等21國喺北京正式簽署《籌建亞投行備忘錄》，印尼因政府換屆，於2014年11月25號簽署備忘錄，成為第22個意向創始成員國。


摩西五經，又稱五經，音譯係妥拉，又叫做律法書或摩西律法，天主教叫梅瑟五書，唐朝景教叫牟世法王經，係《希伯來聖經》嘅頭五本書，分別係創世記、出埃及記、利未記、民數記同埋申命記，呢五本書係用最古老嘅希伯來文寫成，係猶太教入面好重要嘅經典。


柳京飯店係北韓平壤一座酒店，1987年開始起，本嚟會係一座有105層、330米高嘅摩天大廈，不過1992年就停工，到2008年開始復工，2011年個外殼睇落成形，但係內部一路都未搞掂，2013年又再停工。


做節係中國傳統習俗，最初出現喺南宋嘅江南地區，每逢冬至三日之內，商家都唔開門做生意，民眾飲酒作樂。後尾「做節」呢個詞，變成指大時大節一家人喺埋一齊食餐豐盛嘅晚餐，通常專指中秋嘅「團圓飯」、冬至嘅「做冬飯」同埋除夕嘅「團年飯」呢三餐飯。


嚡滑係比較啲嘢表面，係有幾嚡幾滑，係啲嘢嘅質地。個面嘅實際情況同理想情況喺豎直方向上有差距，就有嚡滑。差得越大就越嚡，越細就越滑。啲嘢嚡滑，就決得佢同其它嘢之間嘅相互作用。嚡嘢容易磨損，而磨擦力大，亦容易黐住。


屋苑係由城設建築師事務所有限公司設計，由CFE Engineering & Contracting Limited 同埋德榮建築有限公司組成嘅附屬公司Hening Investment Ltd合作發展，康業服務有限公司做物業管理。


朱國強，香港建制陣營政治人，依家係打鼓嶺嶺英公立學校校長，現任香港教育工作者聯會副主席、香港教育大學校友會主席、第七屆香港立法會議員、香港教師中心諮管會委員等職務。佢亦係香港藝術與生命教育協會創始人。


《黃帝內經》，醫書一輯，為中醫學理論祖師，後世醫書都受佢影響，可謂習醫必學。實情有兩部，各自成書，一有素問，二有靈樞。呢兩部有時分成兩書，有時又合成一書，合嗰陣就叫黃帝內經。書對話為主，黃帝問，岐伯答。


直到1997年，嗰時份地鐵方案有話到3號綫嘅車站，嗰時嘅3號綫過咗西村之後跟住環市路行，去到珠江新城一帶為止，半佬亦整咗呢個站出嚟。但站名同1987年規劃嘅1號綫一樣冇變到。後嚟喺2003年提交嘅2010年開通嘅地鐵路線方案入面就講到，有條路線一定會經過呢個站，但路線名改成5號綫一部分。


五羊邨站入面係五羊新城入面嘅其中一個緊要嘅地鐵站，有好多間辦公嘅寫字樓、重有唔少嘅住宅區同埋部分學校響度。所以呢個站嘅客流都係附近嘅居民、返工同放工嘅學生仔比較多。客流高峰期嗰陣都好多打工仔同學生出入站。


黃成想喺八十年代曾經為亞視拍攝劇集，後來佢1988年同曾健明同時投考無綫電視演員招募後就成為無綫合約藝人仲開始喺無綫拍劇，直至九十年代尾唔知點解冇再同無綫有基本藝人合約。佢而家祇係用特約演員身份繼續喺無綫演一啲冇得喺roller寫名嘅角色，例如《跳躍生命線》嘅被閹傷者或《愛·回家之開心速遞》嘅大陳。


其實都有段故喇，喺中華民國時期嗰陣時，因為有人認為嗰陣時中國係成日打仗，好落後咁滯，就睇啱啲鬼佬國家點樣發展嘅嘢，就係咁話要將嗰啲漢字改成用拉丁字母，後嚟趙元任聽到呢個消息之後，就激到佛都有火咁滯，即刻就寫咗兩篇嘢嚟話返佢哋轉頭，喺佢寫咗兩篇嘢之後再讀出施氏食獅史呢篇嘢出嚟之後，就搞到啲人都O嗮嘴，簡直疓嗮脷，冇嘢講咁滯，而《施氏食獅史》就係呢兩篇入面嘅其中一篇文喇。


到咗20世紀80年代尾，有一本王碼電腦打字嘅教材曾經收錄咗有趙元任寫嘅《施氏食獅史》，嚟畀人去練打字嘅。不過用王碼向電腦輸入呢篇嘢重好過用家陣嘅拼音輸入法，而呢篇嘢凈係一隻白鼠仔啫。唔理佢喺語言學定係喺電腦輸入法入面都係一條範文。


呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，嗰時規劃路線去到新塘一帶。


呢個站喺初期規劃時嗌過象頸嶺站，但喺2016年9月22號嘅初定站名公告入面改成復昌橋站。隨後增城新塘鎮人民政府向廣州市有關部門提出建議將呢個站改名做新沙路站，原因係「復昌橋」個名冇幾多個當地人識，加上車站喺新沙大道兩邊。


大學畢業之後經一位師兄引薦加入當年嘅數碼電台 DBC 成為一個時事節目嘅製作助理。喺 2015 年尾成為二台 Me2 下晝嘅一個節目《也文也武》其中一個主持，直到 2016 年 9 月 7 號數碼電台結業為止。


喺廣播劇《歐陽志強》完結之後，商業二台再展開另一個培養新人嘅實驗企劃《309 咤叱》，喺 2018 年 9 月尾，被揀選嘅新人可以自己嘗試推出一個個人節目。阿正就以當年分手之後要一個人過情人節同生日嘅同名 Facebook 分享《一位呀唔該！


首次粉墨登場係喺 2018 年 3 月 9 號，當日試食紫菜。森美大哥經常喺環節入面話阿正係「咖啡師」嘅緣故，經常有人向阿正查詢相關資格嘅資料，之後亦曾推出自家品牌嘅咖啡豆供粉絲應購。另外亦以《韓曜日》去取代《西瓜大發》喺周末介紹日、韓歌曲。


2019 年 7 月 8 號，由於節目重組，《一位呀唔該！》由周末節目轉為星期一至五嘅下晝節目。原本佢最後參與《早霸王》嘅環節《識貨之人》喺係 7 月 6 號，之後就會正式脫離《早霸王》團隊。不過森美為咗節目效果而「冤枉」阿正嘅關係，有極強責任感嘅阿正為咗自己嘅清白所以喺 7 月 8 號嗰朝決定再次挑戰大哥試食鴛鴦味芝士蛋糕。


《Bad Girl佬》喺5月30號進行我挑！戰！－IQ 測試。測試之中，阿正鍳定智商為125，而Elsie鍳定智商為116，兩人都屬於優秀級別。阿正喺宣布賽果後搞笑咁恥笑Elsie，自己似係Band 1 頭，而Elsie 似Band 1 尾。


宮女，又有叫宮人，狹義上指服侍皇族嘅女性僕人，廣義上可以包埋妃嬪。僕人性質嘅宮女傳統上負責嘅工作相當多樣化，除咗典型嘅幫手打掃同洗衫之外，有唔少國家或者地區嘅宮女傳統又會負責用唱歌或者跳舞嚟娛樂皇室成員。


朝鮮係最早出現去中國化既國家，目的係去除日本統治期間強制使用既日本漢字，作為去殖民化所採取既民族主義行為。1945年金日成更發出指示，要求朝鮮共產黨喺黨內出版既所有印刷品唔準用漢字。其實朝鮮既去中國化一啲都唔容易，佢哋用咗兩年先至可以喺1947年將《勞動新聞》既部分版面用朝鮮文印刷。


向秀麗，女，廣東清遠人。係何濟公製藥廠嘅公會委員，喺中華人民共和國成立咗之後加入咗中國新民主主義青年團。1958年入黨。1949年開始參加工作。到咗1958年因為廣州何濟公制藥廠發生咗火燭，嗰時佢因為搶救國家財產而燒傷，1959年1月15號死喺市第一人民醫院。


結果酒精掂到工廠左邊嘅煤爐，結果煤爐咁啱喺度煲緊嘢，由於啲熱氣掂到啲無水酒精就着咗火。嗰時工廠嘅右邊角落頭度放咗7桶挾買差唔多有60幾公斤重，用煤油浸住嘅金屬鈉響度。而鈉係烈性易燃爆炸品，一掂到水或高溫就爆炸。


而呢啲金屬鈉一爆炸就成個工廠都冧嗮，重影響到周圍嘅商業區同居民。就喺嗰時，向秀麗就唔理係生定死，同羅秀明一齊逳手，用最快速度將啲毛巾丼喺地度吸嗮啲酒精。佢重揼低個頭，用左手揸住條毛巾嚟撥酒精。結果啲火咁啱就捉到正佢嘅手同埋衫嘅酒精度。


喺廣州嘅街頭嗰邊，由於文化大革命期間發生咗改名風波，其中恩寧路、下九路、上九路同埋大德路都係合埋一齊嗌咗「秀麗路」嘅名。其中恩寧路係秀麗一路、第十甫路係秀麗二路、下九路係秀麗三路、上九路係秀麗四路、而大德路係秀麗五路，不過到咗1981年就取消咗。


北辰社區喺2013年7月成立，面積4.6km²，東到經三街，西到機場路，南到緯二路，北到安寧路，總人口9632戶、30584人，其中常住嘅有26933人，流動人口3651人，有131棟住樓，劃成45個網格。


有錢女何美玲同報紙妹阿菲個好相似，美玲唔鐘意俾屋企人管，阿菲就好想過下千金小姐嘅生活。美玲偶然識到阿菲嘅好朋友莊文啟同華仔，機緣巧合之下，美玲同阿菲倒轉咗身份。但係兩個都過唔慣對方嘅生活而逃走，最後回復本來身份返屋企。


木棉樹出版社係一間香港嘅出版社，喺1998年創立。其書刊大部分都係針對小學生同初中生嘅兒童文學。第一份作品係1998年10月創辦嘅《木棉樹兒童文學月刊》，內容包括童話、童詩、兒童小說、兒童科學、漫畫等，喺2019年6月因為創辦人兼主要內容編輯黃雅文身體抱恙而停刊，合共出版203期。


雖然呢套劇角色同背景主要都係源自劇集《親親我好媽》，但唔係正式嘅續集，幕後班底亦唔同晒。呢套劇加入咗互動元素，喺頭三集宣稱畀觀眾用流動應用程式「Big Big Fun」投票決定主角嘅命運，改寫之後嘅劇情發展。


每集節目播完後，亦會喺Big Big Channel開直播討論應該點投票，由馮盈盈、周程宇、李寶珊、黃凱儀主持。不過所謂畀觀眾揀劇情嘅投票，都無公佈幾多人參與同埋各選項嘅得票率，而最後出街嘅選項亦係傳統大路嘅，所以劇情係咪真係由觀眾揀就無從稽考。


中華人民共和國成立之後做過上海武術界聯誼會常務執行委員同中央體育學院競技指導科武術隊政治輔導員、上海體育學院武術教研室主任同副教授、中國武術協會副主席，中國國家級武術裁判員。由於佢識華拳、少林拳、太極拳同形意拳先至俾人話成「神拳大龍」。


頒獎禮完咗後，電視台安排呢個時段繼續播電影，改用《周六好戲勢》，再喺2019年8月開始寫做《週六好戲勢》，贊助商先後由信諾環球保險、大金冷氣、Hoegaarden小麥啤酒、亞洲聯合財務以「亞洲聯合財務 YES UA」同馬百良藥廠以「馬百良日本破壁靈芝孢子」名義冠名贊助呢個系列。


所有冠咗《金像好戲勢》、《周六好戲勢》同《週六好戲勢》嘅電影喺呢個時段以外任何時段重播唔會加返。而2020年11月首播嘅《狂舞派》做咗頭一套喺《週六好戲勢》時段內重播嘅電影，安排喺2021年3月重播，而首播同重播嘅時間只係相隔約莫四個月。


1953年8月18號，馬建响青島出世。佢細個有個美術先生劉祥雲係畫家，但俾共產黨「打成右派」。文革爆發搞到佢冇學返，佢於是乎自學，將本中文字典着個詞抄。到15歲，佢參加咗隊文藝宣傳隊，之後分配咗做整錶學徒。


1979年馬搬去北京做攝影師。跟住响中華全國總工會宣傳部做攝影記者，試過寫信去《人民日報》批評總工會唔幫工人。1984年冇喺總工會做工。之後3年佢喺中國四圍去旅行，其中西藏之行啟發佢寫咗個古仔《亮出你的舌苔或空空蕩蕩》，喺劉心武主編嘅《人民文學》1987年第1–2期合刊發表，釀成政治事件。


2018年11月，馬應邀參加香港國際文學節，出席兩個講座。但臨尾幾日，由香港賽馬會營運嘅活動場地大館取消佢嘅講座，原因係「唔願見到大館成為任何個別人士促進佢政治利益嘅平臺」，無耐又恢復，按原定計劃舉行。


1997年香港主權移交之夜，佢遇到細佢15年嘅英國人佛羅拉，後來結婚。佛羅拉識中文，做埋佢嘅翻譯。佢哋生咗1仔3女，Jack、Isabelle及孖生嘅Dorothy同Alice。佢個外父係樂評人大衛德魯。


月老嚮大唐貞觀年間，睇緊本書，杜陵有個韋固好奇問老人家係乜嘢書嚟，月老話叫姻緣簿，天下所有人婚姻都有記錄。韋固唔信，考下月老噉我個未來老婆嚮邊？月老指一指街市一個老女人抱住個囡囡，話佢而家三歲，十四年後佢會係你老婆。


傳呼機，俗稱Call機或BB機，係一種具有接收同傳送簡易文字信息功能嘅個人無線電通訊工具，喺1980～1990年代曾經係好流行嘅通訊設備，但係隨住手提電話嘅普及，而家世界各地已經陸續被淘汰，中國大陸、臺灣、日本等都已經全面結束傳呼業服務。


喺中國大陸，1980年代尾到1990年代初喺省會同大城市入面，屬主流嘅通訊工具之一。曾經喺1998年因用戶數量突破6546萬而名列世界第一人口多傳呼機數量。不過隨住手提電話嘅普及而逐漸開始墮落，直到2007年3月先至完全停運。


香港傳呼業自1970年代開始發展，傳呼機曾經成為普及嘅通訊工具之一。1990年代中期，手提電話盛行，傳呼業開始沒落，多間公司陸續結束傳呼業務，但係傳呼機喺香港重未完全被淘汰，而家重有一間公司電訊數碼提供傳呼服務，截至2023年9月，香港重有2,323位用戶。


發送信息去傳呼機嘅方式通常係打去一個指定嘅電話號碼，而傳呼機就會自動獲得打電話嘅人嘅電話號碼。而如果需要傳送文字信息，就通常需要打去網絡供應商嘅電話，同傳呼員講要傳送嘅信息，之後由傳呼員輸入電腦後代發，喺未有文字機之前，機主要打去call台度「覆機」叫傳呼員讀出嚟。


常見嘅傳呼機協議有TAP、FLEX、ReFLEX、POCSAG、Golay、ERMES、NTT。喺亞洲地區，多數係用FLEX。 FLEX協議由摩托羅拉開發，呢個通訊協議提供單向信息傳送功能，使用900Mhz頻段。


以色列十二支派係根據《聖經》記載，以色列被分為十二個支派，呢啲支派係以色列嘅後裔，喺歷史上形成一個獨特嘅部落同部落聯盟。雅各嘅第十一個仔約瑟做過埃及宰相，成為極為重要嘅一個支派而得到兩份土地，分別由佢兩個仔以法蓮同瑪拿西繼承，由於雅各嘅第三個仔利未成為耶和華揀選嘅祭司，冇參與分配土地，住喺其他支派之內，所以總數仲係十二支派。


嘉義車站喺臺灣嘉義市西區，係臺灣鐵路管理局縱貫線南段、林務局阿里山森林鐵路阿里山線嘅鐵路車站同嘉義BRT車站，早期亦係臺灣糖業鐵路北港線、朴子線嘅嘉義站，但目前糖業鐵路已經廢止。現今嘅臺灣鐵路管理局嘉義後站就係早期糖業鐵路車站嘅站址，因擴充興建嘉義市先期交通轉運中心嘅緣故，旅客須利用站內地下道同埋站內、外天橋至去得到嘉義後站。


响2014年4月9號，澳門司法警察拘捕蔡，將佢移交澳門檢察院處理。澳門初級法院响2015年4月30號，判蔡犯咗未履行資料保護義務罪，同埋加重違令罪，囚六個月，緩刑兩年。案情指，澳門個人資料保護辦公室同澳門司法警察局分別通知過蔡，話噉樣公開人哋啲個人資料唔啱，要刪除，然而對方唔合作，直到告佢之前，個網站依然如常運作。


郭美美係大陸網絡紅人，同中國紅十字會有關，被追「2.6億元」。李軍係北京亞之傑集團董事長，被追「3000萬元」。譚長安係譚魚頭創辦人，被追「2000萬元」。賴昌圖、賴文曲同吳坤源分別係賴昌星嘅細佬、侄仔同外甥，各自被追「100萬元」、「18.


响2017年，蔡其仁被澳門初級法院判定經「美好世界」等網上渠道，發布關於佢間公司嘅前男職員蔡捷宇及其女友嘅虛假消息，因而一項加重公開詆譭罪同一項公開詆譭罪成，刑罰係入獄六個月，緩刑一年半，兼且要向蔡捷宇賠兩萬澳門元。


2020年2月5號，國民黨青年團喺中央黨部前嘅一次記者會入面，藍天行動聯盟副主席、前新黨立委錢達率眾到場抗議國民黨黨主席補選規則被黨中央把持，錢達多次辱罵王竟倫「雜碎」，結果被判公然侮辱罪，罰金5000元，可易服勞役5日。


十塱營地，香港營地之一，專畀露營，喺大嶼山十塱，英文叫Shap Long Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。


Kurt Gödel老婆Adele Nimbursky大Kurt Gödel 6歲。Kurt Gödel 21歲兩個人識嗰陣時，Adele已婚而且喺夜總會Der Nachtfalter做嘢。佢哋嘅婚姻受到Kurt Gödel屋企人反對，但係有情人終成眷屬，佢哋喺1938年9月20號結婚。


Kurt Gödel通常畀人當做奧地利人。佢喺奧匈帝國出世，12歲做咗捷克斯洛伐克公民，23歲做咗奧地利公民。當希特勒吞併奧地利嗰陣時，Kurt Gödel自動做咗德國人。第二次世界大戰之後，佢再次成為奧地利公民，而且攞埋美國公民權利。


呢個網站話自己係向全球華人「揭露法輪功真相」嘅民間專業網站。不過，有中國地方政府文件話，凱風網係中共610辦公室創辦嘅。美國國會及行政部門中國問題委員會認為，呢個610辦公室係中共管理嘅「法外機構机构」，610辦公室係江澤民喺1999年6月10嘅成立嘅法外機構，經常採用「技術上唔符合中國法律嘅非法手段」，企圖「剷除」法輪功。


《東張西望》於2023年4月再次報導疑似林浩然所嘅醜聞，當中嘅內容主要來自對疑似另一個苦主傍一個疑似林浩然嘅專訪，大綱為上一段所述個案疑似只係該林浩然有份炮製嘅大量同類詐騙事件之一，並攞出兩者提供嘅疑似證物，就此向其他方質詢，該辦事處嘅林浩然一樣否認。


關於俗語話人瘋瘋癲癲，呢個意思嘅起源說法不一，有指此語本身係上海市井俚語，於1949年以後大量上海人南移，而變成咗趣怪廣州話。十三點初時意思係「敲亂鐘」，原來舊時嘅鐘，每個鐘頭報時一次，下晝四點，就敲響四下，五點敲五下，至多係十二點，有時會敲響十三下，出咗問題，亦即係俗語所講嘅「癲癲哋」。


新生兒科權威嘅余卓曦醫生，曾經救過無數早產嬰兒，但已經懷孕嘅老婆因為一次交通意外而導致BB成為早產嬰，有生命危險，一個深愛老婆嘅老公，需要作出一個極度艱難嘅決定，佢竟無能為力。Thomas係余醫生廿幾年前喺生死邊緣救活嘅早產嬰兒，長大之後卻係一位失聰嘅新生兒科醫生，但佢卻唔明白自己嘅生存目的！


但係由於公投問題裡邊連「國家」爾個詞都無提到，祇係問魁北克應唔應該「獲得主權」，加上當時魁北克之外無其他加拿大領袖同魁北克領袖商量過「建立一種新嘅經濟及政治關係」，因此被統派領袖批評問題「太過唔清晰」。


喺秦朝尾，鄭安期方士就嚟咗南粵嘅白雲山嗰度住咗好耐，而且都冇人知。點知有年因為爆咗單瘟疫，為咗救返啲民眾，佢就用咗自己最犀利嗰套醫術去四周圍搵藥。結果自己一個人上山搵九節菖蒲，半佬唔小心跣低就跌咗落山，結果山崖邊咁啱有堆白鶴即刻飛埋嚟擔咗佢起身，兜咗佢飛均成個白雲山之後就向東飛走咗。


呢個景區開發得比較早，早就喺南朝嘅梁武帝天監年間，呢度就起咗佛教名刹響度。喺之前重搞咗2次重新修復，最近嘅一次修復喺2014年初夏。嗰時廣州市人民政府為咗弘揚「鄭仙誕」嘅千年傳統習俗，重修復咗而家有嘅雲岩景區嚟還原古蹟勝景，甚至搞咗雕塑、浮雕墻同牌坊嚟傳承同發展白雲山嘅傳統節慶文化。


西崙公國係一個由私人宣稱建立咗嘅而冇俾國際承認嘅蚊型國家，佢哋聲稱怒濤塔係佢哋嘅領土。怒濤塔位於英吉利海峽嘅廢棄人造建築，離英國大概10公里。自從建立咗呢個「國家」之後元首帕迪·貝茨都係同佢屋企人合作佔據。


第二次世界大戰嗰時，怒濤塔係「默恩塞爾海洋堡壘」計劃嘅一部分，皇家海軍嘅英格蘭開工起怒濤堡壘。怒濤塔嘅底部係一隻船。起完後，隻船俾人拖到怒濤沙洲鑿沉，令佢陷入沙洲嘅預定位置。因此，而家嘅怒濤塔，其實只係隻船上半部分。


喺1968年，一隻英國海軍嘅巡邏船隻入咗西崙公國，帕迪同個仔米高卑斯向海軍警告，重向巡邏船隻掟土製炸彈，結果要去英國法庭受審。當時隻船上面尐人有兩種講法，第一係想驅逐貝茨班人，第二話係想整番好個浮標。


2008年，李佳芯同有線電視簽約，做體育主持，曾經採訪北京奧運，後尾做體育節目《體育王》主持，再跟住主持有線電視娛樂台節目，比如《空間大改造》同旅遊節目《十二夜》系列及《冰島·千年一嘆》等。2010年6月，佢有份出鏡《2010有線世界盃嘉年華》同《有線1台世界盃》。


間嘢初期係個荒地同超多農田嘅地方。2004年，由於廣州申辦亞運會成功，加上嗰時越嚟越多人住從化。從化市人民政府為咗解決從化地區嘅體育設施太少問題而起咗呢間體育館。最後喺2005年夏動工，2009年秋起好嗮。


烏鴉座係家下八十八西洋星座之一。佢響天球赤道一帶，佔天球面積184平方度。地球北半球來講，烏鴉座係春天嘅星座，即係春夜會見到。肉眼可以睇到嘅星，約莫15粒到。有一到四等星6粒，即係有3等星4粒、4等星2粒。


6月9號立法會衝突後嘅6月11號，幾百個基督徒喺政府總部外通宵唱呢隻歌，希望喚醒警察嘅良知，化解清場嘅戾氣，亦代表天父畀人類平等自由。之後幾日亦有唔少示威者奏唱呢隻歌，包括6月14號同6月16號大遊行期間，遊行後示威者亦搞咗聖詩馬拉松，喺立法會示威區通宵唱呢隻歌。


固定資產喺企業嘅資產負債表中佔有重要位置。企業購入固定資產嘅投資額度通常相對較大，而且呢啲資產長期使用，所以要喺財務報表中進行適當嘅估計同處理。企業需要計算同記錄固定資產嘅成本、折舊、維護費用同價值變動，以確保固定資產嘅正確價值同適當使用。


固定資產嘅管理同控制係企業重要嘅財務活動之一。企業需要制定固定資產管理政策同程序，包括資產購買、使用、維護同報廢等方面。管理者需要確保固定資產嘅有效運作同合理利用，同時要注意固定資產嘅價值保值同增值。


固定資產嘅折舊係企業財務管理中重要嘅概念。折舊係指固定資產因為使用壽命限制同時間過去而產生嘅價值減少。企業需要根據固定資產嘅預估使用壽命同價值，計算出合理嘅折舊額度。折舊額度嘅確定對於利潤計算同稅務申報都有重要影響。


另外，固定資產嘅價值變動同重估亦係企業要關注嘅因素。企業需要定期評估固定資產嘅價值，特別係建築物同土地嘅價值，以確保資產嘅價值同市場變化保持一致。如果固定資產嘅價值發生變動，企業可能需要進行重估同調整財務報表。


總括而言，固定資產喺企業運營中起到重要嘅角色。企業需要妥善管理同控制固定資產，確保其正確嘅價值同適當使用。固定資產嘅成本、折舊、維護同價值變動都需要喺財務報表中準確記錄同處理。固定資產嘅管理係企業財務管理嘅重要組成部分，需要制定相應嘅政策同程序。


18間課室，綜合科學實驗室、科學實驗室、電腦室、電腦輔助學習室、音樂室、小組教學室、家政室、視覺藝術室、地理室、紡織及服裝室、物理治療室、言語治療室、職業治療室、日常生活訓練室、醫療室、感覺統合治療室、圖書館、資源室、社工室、會客室、多用途活動室、會議室、斜坡通道、升降機等。


喺2020年，劉國昌被列作愛國電影《時代》導演，但係佢其後接受訪問嘅時候，就話真正拍攝時冇參與，因為個劇本越嚟越藍，所以褪軚。佢又話，只係幫手睇過初稿，畀咗少少意見。對於自己被加名，佢就話控制唔到，感到無奈。


《巨揪舞壯士》係一部2015年美國喜劇電影，由Gregory Jacobs做導演，套片係2012年《光豬舞壯士》嘅續集。主演係卓寧泰坦、Matt Bomer、Kevin Nash、Joe Manganiello。


係俄羅斯嘅女模特，伏爾加聯邦管區彼爾姆邊疆區彼爾姆人。2017年8月俾中國上海嘅esee英模呢間模特公司發掘而入選做女模特，期間一直喺上海做勞工，2017年10月12～18號出席參加上海時裝周而出名，但嗰晚喺上海國際時裝騷表演到佢最尾一套衫褲嗰時突然戾低冇嗮意識。


陳鐵彪喺Now新聞台上任後無耐，就計劃搵民建聯主席李慧琼擔任政論清談節目《大鳴大放》嘅主持，結果引起一啲傳媒人，甚至係親中派嘅批評，話陳鐵彪咁做擺明為民建聯鳴鼓開路搭台宣傳，當時距離原定2020年香港立法會選舉時間好短，厚此薄彼唔公平。


資深傳媒人區家麟亦指，李慧琼嘅政黨主席身分有嚴重嘅利益衝突，討論難以做到公平公正，而傳媒慣例最多都只係搵退任嘅「元老級」人物，而且唔涉及日常政黨運作同表態，而陳鐵彪講明「唔可以搵啲我控制唔到嘅人」，更加係印證咗中聯辦安插全港傳媒頭目嘅方針。


喺2020年10月，坊間傳出兩名清華大學學者獲推薦出任香港大學兩個副校長職位，其中申作軍係清華系黨委委員，時任教育界立法會議員葉建源就接受咗Now 新聞嘅訪問評論事件，表示希望港大釐清，擔心黨員身分聽黨指揮影響學術自由。


之後Now 新聞台發出聲明話係基於「審慎原則、作出若干編輯改動」，但有Now 新聞台員工私下向其他傳媒指，聲明仍然無法解釋下架嘅準則，反而質疑係陳鐵彪自我審查，甚至係觸及中聯辦嘅底線而要抽起。多個部門主管亦質疑將報道下架嘅需要，強調唔希望破壞新聞台公信力，唔想成為另一個TVB。


2021年5月12號凌晨，多間傳媒包括Now新聞台凌晨都有報道警務處助理處長蔡展鵬因為涉嫌光顧無牌按摩店而被停職調查嘅消息。雖然好多媒體都有跟進，但去到朝頭早，佢指示新任編輯組主管葉惠民抽起新聞，就連新民黨葉劉淑儀就事件回應記者嘅報道都抽起埋。


莫伯治係廣東省東莞縣麻湧人，建築設計專家。1936年喺廣州中山大學工學院土木建築系畢業．攞到學士學位。做過廣州市規劃局總工程師、中國建築學會理事會理事、華南理工大學建築設計研究院總建築師、廣州市規劃協會名譽會長，1995年做咗中國工程院院士。


莫伯治長期嘅建築創作，將嶺南莊園模式融入嶺南建築，推進咗嶺南建築同嶺南園林嘅同步發展。佢設計嘅作品包括廣州礦泉別墅、白雲賓館、廣州白天鵝賓館、西漢南越王墓博物館、廣州嶺南畫派紀念館、廣州紅線女藝術中心、廣州藝術博物院，佢哋同佢一齊被睇成係「嶺南建築之光」。


麥沛東係香港男演員，參演舞台劇出身。喺香港演藝學院戲劇學院畢業，2014年加入中英劇團成為全職演員。2021年首次參演電影作品《媽媽的神奇小子》。佢2023年憑電影《正義迴廊》攞到第16屆亞洲電影大獎「最佳新演員」獎。


康熙時實施「遷海」政策，元朗墟搬咗去茅洲嗰邊，及後復墟，墟民又將茅洲嘅南海洪聖大王請到元朗。民間稱南海神為廣利洪聖大王，每年嘅農曆二月十三日就係南海神誕。廟內有五塊碑刻，記載咗元朗墟嘅建立同埋演變過程。


著有《大悲觀世音菩薩》、《佛教改變命運法》、《因緣集世間》、《何去何從》、《蓮宗歷代祖師傳略》、《西方寺七寶鑲嵌藝術》、《三皈五戒》等書，並主編《永惺法師文薈》、《永惺上人開示錄》、《菩提文集》、《菩提隨筆》、《佛學問答》、《永惺老和尚法語集》等書。


江志強1951年喺香港出世，老頭係香港早期電影發行人江祖貽。1980年代初由加拿大返香港接手安樂，將旗下嘅百老匯院線發展成爲全香港最大連鎖式院線。1990年代開始參與電影製作，並致力向國際影壇推廣華語電影，先後發行《臥虎藏龍》、《英雄》、《十面埋伏》等電影。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


單峯駱駝毛短，主要生活喺北非同西亞、印度等熱帶嘅地域，生活喺沙漠地帶嘅牧民以駱駝奶甚至駱駝血作為食物，目前全世界只有1400萬隻，全部都係家畜。19世紀末澳洲曾經從非洲引入部分單峯駱駝，後嚟由於唔再應用役畜，只係向中東出口，大約有3200隻散落到澳洲沙漠重新野化。


雙峯駱駝毛長，襟凍，春天甩毛，主要生活喺中亞同中國西北、蒙古。大約只有120萬隻，20世紀喺塔克拉瑪干沙漠發現野駱駝，可能係雙峰駱駝嘅祖先，大約有1000隻，中國政府已經將呢一帶劃為野駱駝自然保護區。


呢個節目利用一個禮拜做短期實驗，挑戰四位受訪者七日入面完全放棄平日最依賴嘅一項人、事或者物，去反思生活入面「唔可以無」嘅嘢究竟係便利定係束縛。喺「缺少」依賴對象嘅情況之下，受訪者係咪能夠發揮創意解決問題？


九龍灣運動場，香港運動場之一，喺九龍灣啟樂街一號，英文叫Kowloon Bay Sports Ground。行政上歸觀塘區。設施有運動場、草地球場，以及十一人足球場。場1978年起好，今下歸康樂及文化事務署管。


但係，因為武漢肺炎疫情嘅關係，示威被迫暫停。7月18號傍晚，由「自由青年」領導嘅幾千名示威民眾再喺曼谷民主紀念碑前出現，佢哋提出三大訴求，包括解散國會、停止威脅異議人士同埋修正軍方制定嘅憲法，要求政府喺兩個星期之內回應訴求，如果唔係將會發起更大規模嘅示威。


第一波示威喺憲法法院裁定受年輕人支持嘅反對黨未來前進黨解散之後，喺2月21號開始升溫，數以百計嘅學生喺2月24號上街示威，之後迅速喺全國多間中學同大學爆發示威，而每間學校都有自己獨特嘅主題標籤。但示威仍只局限於個別學校。


2020年6月4嘅，反獨裁民主聯盟成員、流亡海外嘅泰國民主人士萬差勒·沙沙西喺金邊住所附近小鋪等待訂餐嘅時候畀一名不明黑色口罩男人拖人黑色休旅車，另外亦有兩名不明男子嘅同夥，當時佢正喺度同姐姐通電話，而最後一句話係「我唞唔到氣呀」。


呢啲都令到民眾批評政府豁免檢疫嘅措施，嚴重影響羅勇府嘅旅遊業發展。同日，泰國首相巴育·占奧差到訪羅勇府，其間有兩名示威者手持標語要求佢辭職，兩名示威者當場畀人拉咗，又畀警員襲擊，令唔少Twitter網民憤怒。


7月18號，曼谷民主紀念碑爆發咗一場自2014年政變以嚟泰國最大嘅示威，大約2500名示威者喺廣場聚集。由青年倡議組織「自由青年」為首嘅示威者提出咗三大訴求，分別係解散國會、停止威脅異議人士同修訂軍方制定嘅憲法。


7月22號，一班嚟自詩納卡寧威洛大學嘅學生以「SWU世代轉變」嘅名義，喺民主紀念碑舉行「褒頌呢個美麗花園」活動，諷刺軍政府喺18號為咗阻止示威者入廣場而將盆栽植物搬去廣場之內，呢啲盆栽植物喺日之後被移除。


7月25號，一個叫做「自由變性女性」嘅LGBT組織喺民主紀念碑集會，要求就同性婚姻立法，同埋回應示威者嘅三大訴求。泰國青年領袖秦聯豐形容嗰日嘅示威好有創意，又話呢個係泰國近期示威活動裏面最有標誌性事件。


7月26號，「自由青年」等組織發起咗一個叫做「奔跑吧，哈姆太郎」嘅活動，喺民主紀念碑舉行，嗰日活動包括圍繞紀念碑跑步同合唱經改編、諷刺政府腐敗嘅哈姆太郎主題曲，諷刺政府浪費納稅人嘅稅款。之後嘅幾天裏面有好多示威都以哈姆太郎作為主題，有網民覺得呢啲都顯示咗泰國人唔願意再屈喺任人操縱嘅生活之中，希望喺呢次運動之中獲得解放、獲得自由，又話可以用「哈姆太郎運動」呢個詞命名呢次示威運動。


8月3號，安農·楠帕等200個示威者喺民主紀念碑聚集，要求解散國會、重新制定憲法同實施尊重民主嘅君主立憲制同取消或者改革不敬罪。佢哋大部分都打扮成哈利波特嘅角色，話要施放「保護民主」嘅咒語，將泰王哇集拉隆功比擬做反派角色佛地魔，因為法律而只可以用「嗰個人」嚟稱呼，又諷刺副總理巴威·翁素萬係「食稅人」。


9月20號，示威民眾同學生喺大王宫旁邊皇家田廣場嘅地下，擺咗一塊刻住「國家屬於人民，唔屬於泰王」等字樣嘅銅製圓牌，直接挑戰王室權力，嗰個銅製圓牌喺21號畀人拆咗。同日，參加示威嘅學生同民眾去到大皇宫遞交十項要求王室改革嘅請願書。


10月14號，喺曼谷民主紀念碑聚集嘅示威者增至幾千人，以紀念1973年10月14號泰國學生示威47周年同呼籲政府改革同限制王室權力。而泰國王后素提達嘅座駕途徑集會現場附近嘅時候，遇到示威者舉三指禮抗議。


10月15號，泰國政府頒佈緊急狀態令，禁止進行5人以上嘅集會，傳媒報道亦都受到限制，又禁止做會引起恐懼、刻意扭曲資訊、誤導、危害國家安全嘅報道，當局有權禁止民眾入任何區域。多名示威領袖例如安農、帕努蓬等都畀泰國警方拉咗。


幾千名示威民眾無視政府頒佈嘅緊急狀態令，15號繼續喺曼谷商業區同四面佛附近嘅拉巴頌街頭舉行示威集會，又舉起象徵反極權嘅三指禮手勢，敦促政府釋放被捕人士同要求總理巴育落台，巴育對此回應話，佢唔會辭職，並警告示威者停止示威活動


10月16號夜晚，泰國警方出動水炮車同催淚彈，驅散喺曼谷示威抗議嘅人群，示威者就組成傘陣抵擋，同防暴警察發生推撞。最後一名示威領袖被迫向示威民眾宣佈示威暫時結束。另有兩名示威者被控涉嫌喺14號對王后素提達做出嘅「暴力行為」，面臨最高終身監禁嘅刑罰。


10月17號，曼谷示威者再號召民眾喺下晝4點喺最近嘅空鐵同地鐵鐵路站集會。泰國政府緊急下令曼谷鐵路喺下晝3點開始全線暫停服務，多個地鐵站提早閂門。警方都封鎖咗多條主要道路，企圖阻止示威，唔准民眾入車站。


10月18號，曼谷連續第5日有示威活動，成萬名示威喺曼谷勝利紀念碑等幾個地點聚集。泰國總理巴育發言人話政府願意讓步，準備好傾聽嚟自各方人民嘅聲音，亦都會盡力解決各區出現嘅唔同問題。示威者就喺網上發起聯署，要求德國政府將泰王列做唔受歡迎人物。


10月19號，泰國國會探討緊喺11月1號國會復會之前召開一次特别議會會議，希望緩解反政府示威浪潮。泰國警方下令調查4間媒體同一個抗議團體嘅網頁內容，話「從情報部門收到信息，有關媒體嘅内容同錯嘅信息畀人引用同傳播，引發混亂同煽動社會動蕩」。


2020年8月7日，泰國當局拉咗兩名學生領袖，分別係人權律師安農·楠帕同帕努蓬·乍諾，佢哋被控煽動叛亂、違反緊急法等罪名。國際特赦組織發表聲明，要求當局撤銷檢控，保障集會自由同言論自由。幾個學生團體喺同日較早嘅記者會裏面話計劃喺8月16號發起大型示威。


8月14號，綽號「企鵝」嘅法政大學學生領袖巴利·七瓦拉畀泰國當局以參與7月18號曼谷「自由青年」嘅集會為理由拘捕，人權觀察要求泰國當局撤回佢所有控罪同將佢無條件釋放，佢喺第二天獲准保釋，行出法庭嘅時候話「民眾應該更加公開噉討論君主」。


秦昭王五十一年左右升做蜀郡守。佢同佢個仔主持設計重起咗喺成都北部嘅都江堰，通洪水又得，灌溉又得，為成都平原做天府之國奠定咗非常重要嘅基礎。佢喺蜀郡重主持興辦咗其他水利工程，又修築橋梁，喺廣都主持開鑿鹽井等，為開發成都平原、發展農業生產做咗重大貢獻。


沈試過喺粵軍第一師軍官補習訓練班受訓，之後投身粵軍第一師。1925年，由蔡廷鍇推薦，佢做粵軍第一師第一旅第二團第三營上尉營副。1927年秋升第十師二十八團代理團長。1929年3月，第十師二十八團改編成廣東編遣區獨立第二旅第一團，佢做上校副旅長兼第一團團長。


到秋季，獨二旅擴建成第六十師，佢升做第一一九旅少將旅長。第四軍參加北伐屢有戰果。1930年8月，蔡嘅60師同蔣光鼐嘅61師參與中原大戰，擊敗馮玉祥及閻錫山，擴編為十九路軍，由蔣做總指揮，蔡做軍長。1930年10月，佢升任60師副師長。


1931年九一八事變後，十九路軍調防上海。同時蔣介石受壓下野，南京政府由廣東派系主持，陳銘樞擔任京滬戍衛司令。1932年一二八事變，日本派陸戰隊登陸上海。沈率十九路軍第60師奮起迎戰抵抗，聲名大噪。10月，佢因此獲頒青天白日勳章。


1933年11月20號，閩變正式爆發。蔣介石調8個師陸軍入閩對戰。1934年1月，閩軍頹勢顯現，逐漸退守泉州、漳州一帶。1934年1月21號，沈光漢、毛維壽、區壽年、張炎等將領，通電宣佈脫離福建嘅「人民政府」，擁護南京中央政府。


佢哋嘅聲明係蔣平息閩變嘅主要原因之一。之後，十九路軍番號取消，部隊被分散收編。2月初，沈離開福建，先赴上海，跟住落香港，喺九龍塘金巴倫道買咗棟洋樓自住。1936年發生兩廣事變。6月，桂系準備重組十九路軍，請沈做獨三師師長，沈拒絕去廣西工作。


1936年，沈光漢同朋友喺香港金巴倫道創辦九龍塘學校，係11位創校校董之一，捐錢興建幼稚園部同小學部校舍。沈氏夫婦對校內教師優禮有加，每日派工友送來三餐。沈雖出身行伍，但特別重視教育，除咗喺香港辦學，抗戰時期仲返鄉下泗綸創辦泗水中學，出資興建校舍並購買各種教學用具。


科大訊飛股份有限公司，簡稱科大訊飛，係中國深圳證券交易所嘅一間上市公司，1999年由安徽中科大訊飛信息科技有限公司改組改名過來嘅，2008年5月12號喺深圳證券交易所中小板掛牌上市，公司主要做語音支持軟體、行業應用產品/系統、信息工程同埋保障服務。


2016年，公司收入有成33.2億人民幣，淨盈利4.84億人民幣。有報告指出公司得到咗政府大水喉射著，大搞語音識別技術，重幫政府搞咁中國公民嘅語音生物統計資料庫，大本營安徽省度已搞起一個有成7萬聲紋嘅資料庫，而安徽省重會推行語音通話度自動查出通緝犯嘅聲紋。


底線將殺一般只會喺低水平嘅對局入邊會發生，因為初學者經常會留意唔到佢即將被人將死。喺高層次嘅對局入邊，好少會真係被人底線將死，但係棋手需要防範呢種將殺嘅可能性，有可能因而暴露弱點，或者被對手用戰術攻擊。


底線將殺可以用自己嘅城堡或者皇后守住底線嚟防範，但係呢個守衛有可能被對手引離。喺左圖嘅例子入邊，白棋可以行1.Qxc6而黑棋唔可以行1...Rxc6回應，因為如果佢咁行，就會被 2.Rd8+ Rxd8 3.


底線威脅嘅另一個解決方法係將國王前邊嘅其中一隻兵推前一步，通常係g兵或者h兵，去留一條逃生路線畀國王。左圖如果係輸到黑棋行嘅話，佢可以行 1...g6，將g兵推前一步，容許國王稍後行去g7逃走，解除底線威脅。


雖然推前國王前邊嘅兵可以解決底線威脅，但係亦都會造成國翼嘅弱點，喺一啲情況棋手甚至可以用主教嚟換走h3嘅兵，嚟打開g行，準備攻擊國王。不過另一方面，亦都有一啲開局，喺有任何底線嘅威脅之前，啲兵已經郁咗，例如h4去攻擊喺g5嘅主教，或者係 fianchetto。


José Raúl Capablanca 嘅一場名局就係用咗底線將殺嘅一個變體，嗰場係1914年莫斯科嘅友誼賽，Capablanca行黑棋，對手係 Ossip Bernstein，右圖係白棋行咗第29步之後嘅局面，雙方都有一城堡一皇后，而且都有被底線將死嘅威脅。


全國高等學校欖球大會，日本欖球大賽之一，隊際賽，為男子而設，全部都係高等學校學生，來自日本全國四十七縣，另有四隊，北海道一隊，東京一隊，以及大阪兩隊。賽事起自一九一七年，喺西曆年年十二月尾到一月頭，場地定喺大阪府東大阪市花園欖球場。


佢22歲參加徐壽輝領導嘅天完紅巾軍，做統軍元帥。奉命領兵西征，由巫峽入蜀，佔領重慶。派兵四出討伐，徹底擊敗川入面元朝嘅政府軍，平定川蜀。1360年佢上頭徐壽輝死咗，跟住嗰年七月，明玉珍自己就嚮重慶自立做隴蜀王。


1905年加入過中國同盟會開始投入民主革命，重幫過孫文、廖仲愷做嘢。第一次國共合作期間堅持過三大政策同推行婦女運動。孫文同廖仲愷過身後，亦繼續為校園做民主奮鬥。抗日戰爭同國共內戰期間都做過有建設性嘅貢獻。


楊尚友喺毛里裘斯嘅華人家庭出世身，7歲去香港讀書，喺1986年到1992年就讀香港法國國際學校，之後喺1996年喺漢基國際學校度畢業。佢細個志願做廚師，15歲返毛里裘斯一間酒店餐館學廚，由洗碗切菜做起，之後瑞士洛桑酒店管理學院收咗佢，接受廚師訓練，重去過瑞士日內瓦同法國巴黎嘅餐廳打工。


蒙氏家廟三間三進，左右青雲巷，紅砂岩基，祠堂入邊供奉有宋元先代遺像。正門喺水松基，原先有一牌坊，門前官道通龍溪、小港，頭門對聯「雲山秀積千峯真是滿門參芴 門臨溪水顯分萬派無非一脈淵源」。中堂同後堂都係硬山頂，灰塑博古脊。


1940年代，家廟畀石溪惡爺「高佬英」拆清建材，後嚟族人帶住軍隊去講數。1947年，蒙氏族人賣咗小北間舖頭，集資起返祠堂。1949年重光。廣州解放嗰時響處駐軍，後嚟做咗土改辦公隊部。之後做過托兒所、學校、海珠區教育局倉庫。


全國人民代表大會常務委員會喺2007年12月29號嘅第十屆全國人大常委會第31次會議入面，通過咗《全國人民代表大會常務委員會關於香港特別行政區2012年行政長官同埋立法會產生辦法同埋有關普選問題嘅決定》，宣布香港唔早過2017年可能普選香港特區行政長官、唔早過2020年可能普選全部立法會議員。


劉謙之係東晉義熙年間始興國嘅丞相。當時有奸人徐道期攻陷當時嘅廣州，之後又攻打始興國。劉謙之於是領兵迎戰，大破徐道期，而且乘勝南追，於是乎收復返廣州。消息報到京師之後，劉謙之被陞做振威將軍、廣州刺史。劉謙之官做到太中大夫，著有《晉紀》二十卷。


吳亦凡1990年11月6號喺廣東省廣州市出世，嗰時佢唔叫「吳亦凡」，而係叫「李嘉恆」。而佢出世嗰陣有加拿大嘅身份響度。喺佢10歲嗰陣就跟住佢阿媽一齊去咗加拿大度住。雖然喺15歲時返到中國喺廣州市第七中學嗰度讀咗書，但係讀咗無耐就做咗籃球隊嘅隊長贏咗第一屆少年NBA中國賽嘅冠軍。


喺2007年10月14號，吳亦凡喺英屬哥倫比亞州嘅溫哥華舉辦嘅SM Global Audition加拿大賽區嘅選拔賽入面通過做，之後就同SM娛樂公司簽咗約，之後正式開始佢唱歌嘅生涯。而佢喺2011年嘅女子創造巡迴賽先至以一個錄像形式出現。


喺2014年5月15號，SM娛樂組織收到佢發嚟嘅律師信，就話要退出EXO。可能係佢同EXO兩邊簽嘅合同係冇用嘅而同樣嘅問題重出喺Super Junior樂隊嘅韓庚呢位。之後呢位選手一直就冇喺EXO入面再出現過啦。


共匪，亦叫赤匪，係對共產黨嘅蔑稱。官方首先喺1927年由中華民國國民政府開始用。1949年後中華民國政府退守臺灣之後，呢個詞用得特別多，直到1983年總統蔣經國喺總統文告頭一次改用「中共」而唔係「共匪」去稱呼北平政權，「共匪」呢個詞先至開始逐漸少人用。


所以，你哋要明白呢個撒種比喻嘅意思，凡聽天國嘅道理但係唔明白嘅人正如撒喺路邊嘅種，惡者來到，將撒喺佢心裏面嘅道理奪去。嗰啲撒喺石地上面嘅種係指人聽咗道理，即時樂意接受，不過扎根唔深，唔能夠維持好耐，一旦為道理而遭遇困難或迫害，即時放棄。


又有啲人好似撒喺荊棘裏面嘅，佢哋聽咗信息之後，生活嘅憂慮、財富嘅誘惑，同其他各種慾望入來窒息信息嘅生機，唔能夠結出果實。但係有啲人好似撒喺好泥土嘅，佢哋聽見信息，領受咗，又結出果實，收成有收成有三十倍嘅，六十倍嘅，一百倍嘅。


喺耶穌所講比喻嘅裏面，只有呢個比喻係耶穌解釋得最詳細嘅，甚至好多比較細微嘅要點亦都加以解釋。呢個比喻有兩種唔同深度嘅重點。上帝嘅道喺人心中所產生幾種唔同嘅結果，道嘅種子只有一種，心田卻有四種。生命嘅種子雖然係一樣，不過人嘅心卻有四種。


太子世界貿易中心係馬來西亞吉隆坡一座會議及展覽中心。呢座建築有傳統習俗同悠久嘅歷史，設有現代風格嘅各種大廳、會議室同開放空間。佢係馬來西亞舉辦本地同國際會議、音樂會、婚禮、演講、展覽以及其他重要活動嘅場地。


2012年12月14號晏晝五點幾，杏花新村九樓走廊懷疑有女子企圖跳樓自殺，懷疑三十幾歲嘅女人同老公因為家庭問題嘈咬，女事主情緒激動，離開單位到走廊位置企圖跳樓自殺。老公立即報警求助，治安警同消防員接報到場，最後女子由治安警同消防員勸返入屋，仍拒絕送院，交畀社工跟進。


2017年1月21號朝早九點幾，杏花新村有大廈清潔工人響十七樓清潔嗰時，唔小心整跌鬆咗嘅成兩坏嘅晾衫鋼通，碇中響五樓平台做緊嘢、負責大廈清潔工作嘅六十幾歲姓何住戶，女清潔工嘅胸部，好彩冇碇中個頭，傷者感到痛楚，自己返住所護理，大廈管理公司嘅女管理員知道件事之後，幫佢打三條九同叫白車。


1999年12月20號，中華人民共和國接收澳門主權，成立澳門特別行政區，中央人民政府送咗「盛世蓮花」嘅雕塑，分別係大細各一件畀澳門，寓意澳門繼續繁榮昌盛。同1997年香港回歸嗰時送畀香港特別行政區嘅「洋紫荊」花寓意一樣。


佢曾經喺1952～1954年間以組織成員嘅身份喺蘇彝士運河附近嘅塞浦路斯同利比亞地區服過役兼做過中尉。1954年以合眾國際社局長嘅身份移民到加拿大，之後先後喺亞伯達塔省莫林維爾高中同渥太華大學教過書，2006年被提名做國際天文聯會終身會員候選人。


澳洲商學院院長議會係一個由澳洲各間商學院組成嘅組織，總部位於新南威爾士大學，而家有39個院校成員，由David Grant做主席。佢哋成立嘅目的係為咗推進澳洲各間商學院嘅發展，同埋代表各間商學院發聲。


佢哋現時亦推出咗澳洲商學院院長議會期刊名單，將唔同商科期刊分做4等。呢套標準，除咗澳洲會採納之外，亦有一啲印度、巴基斯坦院校同埋媒體會引用。有部分巴基斯坦媒體觀點認為，佢哋當地有唔少掠奪性學術期刊，令當地學者被騙，相比之下，澳洲商學院院長議會嘅標準就有一定參考價值。


指交係用手指插入女人嘅陰蒂、陰戶、陰道或肛門令佢產生性刺激，呢個動作亦可以用喺男人身上，即係將手指插入男人個屎眼。呢個動作可以用喺兩個人之間嘅性撫摸或者其他性愛動作嘅部分，亦可以自己同自己做，算手淫嘅一種。


機務段氹氹緙俾鐵路圍住，西邊隔籬係廣州機務段，南邊係王聖堂，東邊係瑤台。廣州機務段西邊條西灣路兩邊，而今成片起咗嘅樓盤，從東南角開始逆時針噉數，包括「越秀·財富天下」、「富力·唐寧花園」、「富力·唐寧公館」、「嶺南灣畔」、「越秀·財富公館」等等，查實呢啲地方以前係廣州水泥廠、廣州鑄管廠、廣州市市政排水公司水泥製品廠。


因為機務段氹氹緙都係鐵路，加上舊陣時鐵路出邊就係水泥廠同城中村，所以交通非常之唔方便。無論去邊一邊，都要過鐵路道口，仲要行好遠，先至出到去大路。一係向西南邊兜過水泥廠先出到去西灣路，一係向東南邊經過王聖堂，或者向東邊經過瑤台先去到廣園西路。


所以舊時，啲人好興搭「殘疾車」或者「饅頭仔」，主要來往機務段同西灣路口或者西村之間，亦有去王聖堂或者瑤台。「殘疾車」實質係三輪摩托車，後排好闊，俾人改裝來車客，通常都會加個雨蓬仔，但係唔會有安全帶，坐嘅人亦唔會有頭盔戴。


「饅頭仔」攞成個後座來車客，拆晒所有嘢，淨系擺啲木凳仔或者膠凳仔，亦係咩安全措施都冇。啲車仲要開得好快。雖然呢啲駁腳服務好牙煙，之但係，成車人一齊先畀幾蚊到十來蚊就有得搭一程，夠晒平夠晒方便，又冇其它交通接駁，所以呢啲車一路都好多人搭。


2019年元旦遊行，係由民間人權陣線喺2019年1月1號發起嘅遊行，遊行以「香港未完蛋，希望在民間」為主題。由銅鑼灣東角道遊行至公民廣場。民陣宣布有5500人參加遊行，比舊年嘅一萬人少咗差唔多一半。差佬話遊行高峰有3200人，比舊年嘅6200人少咗差唔多一半。


另外，由學生動源、香港民族陣綫同香港獨立聯盟等主張香港獨立嘅組織發起嘅元旦遊行，有百幾人參與。遊行隊伍下晝三點喺銅鑼灣東角道同民陣元旦遊行一齊起步，但係下晝4點半抵達灣仔差佬總部後解散，無跟民陣去終點政府總部公民廣場。


香港民族陣綫喺2019年1月1號喺Facebook出文表示組織倉庫被爆門，無人受傷。發言人梁頌恆向《明報》記者表示，組織成員尋日下晝曾經去倉庫，當時無事，至尋晚大約十點幾，業主通知倉庫被爆門，組織成員點算之後，發現損失雙位數字嘅旗幡，音響等比較值錢嘅嘢無唔見。


學生獨立聯盟召集人陳家駒亦喺Facebook表示，今日10點搭九有懷疑黑社會喺佢屋企門外拍門。陳家駒向《明報》記者表示，今朝早佢沖緊涼嗰陣時，有人猛力敲打鐵閘，阿爸畀人嚇親開門，見兩個後生仔帶住口罩話要「收數」。


陳家駒強調，今日幾名支持港獨人士都有被滋擾，相信係有目的，加上對方所戴口罩同滋擾其他獨派人士嘅人一樣，相信對方唔係「點錯相」。佢預計中聯辦有任務要盡量阻止佢哋宣揚理念，中聯辦擔心遊行主題令政權無面。被問到會唔會搵差佬，陳家駒相信對方主要目的係令佢哋搵差佬，令佢哋參加唔到遊行，會先專注遊行，遊行之後會同其他受害人商討點處理。


學生動源召集人鍾翰林亦向《明報》記者表示，佢嗰朝早離開元朗住所嗰時，被3個疑似黑社會監視，因早前佢喺同一地方被黑社會人士襲擊，佢當時即刻影嗰三個人嘅樣，不過嗰三個人隨即將佢迫向牆角，要求佢刪除張相，又恐嚇佢唔好喺網上公開。


不過，「保衛香港運動」發起人傅振中喺遊行開始之前講嘢，就醒唔起民主黨立法會議員尹兆堅個名，令全場寂靜，最後佢皺眉睇稿5秒，先喺同伴提醒下讀到個名出嚟，話對方喺議會搞拉布被告普通襲擊罪，「唔好放過佢」。


遊行開始之前，傅振中就強調今次遊行係「依法守法」，唔想同泛民嘈，呼籲支持者和平，又聲稱唔想有衝突，不過根據香港01報道，有途經市民笑班親中共人士「收咗幾多錢啊？」嘅時候，就有親中共人士鬧「收你老母」。


喺民陣遊行隊伍出發之前，大約3名中年大媽大叔拎住中華人民共和國國旗、「中國我愛您」同反港獨等標語到起點「踩場」，高呼「中國共產黨萬歲」等。「愛護香港力量」發言人李嘉嘉向岑子杰話要加入遊行，岑要求李指出認同民陣邊啲主張，並要求李一齊叫口號「鄭若驊下台」、「徹查梁振英UGL」，李未有回應，兩人對話兩分鐘後，李就離開。


遊行喺終點公民廣場舉行集會，行政署之前向民陣表明，唔可以喺公民廣場進行鼓吹港獨活動。喺上次十一遊行因為舉「香港唔獨 實變大陸」標語一度被阻進入公民廣場嘅梁伯，今次舉「只有兩國 才有兩制」標語，梁伯話公民廣場唔係政府物業，「全部錢都係納稅人嘅，連林鄭食嘅著嘅，都係我哋香港巿民嘅！


物乜嘢業啫？」梁伯又指港獨係香港人可以表達嘅意見之一，「政府點解唔可以唔畀人入呢？」梁伯其後嘗試進入公民廣場，但大批保安上前阻止，其他遊行人士上前支援，其間一度發生混亂。之後梁伯喺遊行人士嘅護送下成功進入公民廣場並喺台上發言，指中國共產黨係人類歷史上最邪惡嘅政權，一國兩制係大話，共產黨靠大話同暴力維持統治，香港獨立無罪，要替天行道，香港獨立係合情合理合法，殖民地自決公投獨立係天公地道，係天理，香港人爭取獨立理直氣壯，台下有人以「打倒共產黨」回應。


民權觀察注意到當日差佬用攝錄機長時間錄影一啲拎住英國旗同港英旗嘅示威者。根據觀察員記錄，差佬喺當日下晝兩點半已經喺銅鑼灣東角道攝錄一啲拎住英國旗同港英旗嘅示威者。喺遊行隊伍出發嗰時，差佬安排攝錄小隊喺遊行期間跟住拎緊英國旗同港英旗嘅示威者，影住佢哋參與遊行時嘅行為同言論，直至示威者喺大約下晝四點搭四到達政府總部東翼外嘅行人路，差唔多影咗佢哋兩個鐘。


而喺個別路段，差佬更安排咗兩隊攝錄小隊攝錄佢哋。根據觀察員嘅觀察同記錄，佢哋參與遊行都好和平，佢哋嗌嘅口號係「中國嚴重違反中英聯合聲明，將香港還畀英國」，佢哋喺參與遊行嘅過程無任何鼓吹暴力嘅言論或行為。


民權觀察認為差佬針對某一班人進行長時間嘅攝錄，做法明顯唔係為咗檢討差佬對活動安排嘅目的，而係搜集證據。並質疑如果差佬認為有人喺遊行犯法而以攝錄方式搜集證據，點解無即時以行動制止差佬認為非法嘅行為同拉示威者？


季夏之月，招搖指未，昏心中，旦奎中，其位中央，其日戊己，盛德在土，其蟲嬴，其音宮，律中百鍾，其數五，其味甘，其臭香，其祀中霤，祭先心。涼風始至，蟋蟀居奧，鷹乃學習，腐草化為蚈。天子衣黃衣，乘黃騮，服黃玉，建黃旗。


綠藻植物門係植物嘅一門，包含約莫8000幾個物種，大部份都係水生嘅光合真覈生物。同陸地上面生嘅植物一樣，綠藻都有葉綠素 ，而且將能源轉化做澱粉收埋落佢嘅色素體入面。綠藻門同車軸藻門相關，佢哋夾埋就叫「綠色植物」。


民國時呢度屬陳寶鄉，1952年成立店子街公所，1956年5月改成店子街街道，1960年4月併入鬥鷄公社，稱爲店子街分社。遞年1961年恢復街道，1967年改名叫立新路街道，不過遞年嘅1968年10月併入上馬營街道，直到1980年11月先再恢復建置。


佢係父母拉女，四歲半已經死咗阿媽，最初想入修院嗰陣因為年紀太細，入唔到，之後15歲嗰陣主教特別批准佢提前入，自己改咗會名嬰孩耶穌聖容德蘭修女，1897年喺修院因肺癆病死，死後佢二家姐幫佢出版生前叫佢寫嘅回憶錄。


台17甲線嘅起點喺台南市安南區同安定區區界嘅國道八號台南端，其中起點至台江大道之間嘅車道屬於雙向二快車道二側車道一慢車道，路名叫安吉路。自起點開始往南方行進，至公學路口時同市道178號交匯，喺台江大道路口時同台17乙線交匯，而呢度亦係台17乙線嘅終點。


進入北區後，路名叫文賢路，往南行進後，喺成功路同文賢路口處接成功路，喺金華路同成功路口處接金華路，並進入中西區。公路行進至府前路口時同市道182號交會，而呢度亦係市道182號嘅起點，然後通過永華路口後進入南區。


《希魔撞正殺人狂》係部2009年美國戰爭電影，由鬼才導演昆頓·塔倫天奴執導，故事背景設定喺二次強戰世界時期，俾納粹德國佔領嘅法國，當時有一班美籍猶太特種部隊，專門刺殺納粹軍人以散佈恐懼，後來計劃刺殺納粹領導人。


套片係第62屆康城電影節嘅正式競賽電影，雖然最後失落金棕櫚獎，但片中奧地利演員基斯托夫·華薩嘅演汥得到好評，摘下最佳男演員獎同埋第82屆奧斯卡金像獎最佳男配角。同時，得到提名第82屆奧斯卡金像獎嘅最佳電影。


荷亨佐倫家族名係跟據家族祖居荷亨佐倫城堡嚟命名。荷亨佐倫城堡響1000年起好，不過原先嘅城堡後嚟畀人整壞咗，跟住由普魯士國王腓特烈·威廉四世響1819年決定重新起過。依家嘅荷亨佐倫城堡係響1850年至1867年期間起好，由建築家Von Prittwitz同Stuler改建而成。


啲人普遍譯「霍亨索倫家族」，但呢個名其實係嚟自唔正確嘅德文發音。響由周全翻譯嘅《不含傳說的普魯士》呢本書入面，認為「Hohenzollern」應該要譯「霍恩佐倫」。香港華字日報就譯「荷軒蘇蘭族」。亦有人譯「荷亨佐倫家族」。


荷亨佐倫家族11世紀左右喺德意志嘅舒華賓地區發跡，家族個名來自佢等嘅根據地荷亨佐倫城堡 。後來家族分裂成信奉天主教嘅舒華賓分支同信奉新教嘅法蘭克分支，其中舒華賓分支統治家族嘅祖地直到1849年，法蘭克分支後來先後成為勃蘭登堡選帝侯國、普魯士公國、普魯士王國、德意志帝國同羅馬尼亞王國嘅皇室。


荷亨佐倫家族嘅兩個分支今日都重喺道，其中舒華賓分支認卡爾·腓特烈·荷亨佐倫親王做族長，而法蘭克分支就認普魯士王子基奧格·腓特烈做族長。另外仲有羅馬尼亞分支，不過羅馬尼亞前國王米海一世響2011年話要脫離荷亨佐倫家族，並且唔承認荷亨佐倫家族一直以嚟奉行嘅薩利克法，宣佈由大女瑪嘉塔公主做族長。


伊尹，叫伊，尹係官名或者字號，而佢有個名叫摯，又叫阿衡，係中國遠古時，商國開朝要人，以輔助成湯滅夏同太甲改過而聞名。因為年代久遠，伊尹記載互相矛盾，有好重傳說意味。伊尹個名，見於佢死後，商代遺物甲骨文所示，伊尹為商人所祭。


佢出世有個傳說，伊查實係伊水咁解，係條河名。而伊老頭老母就住響呢帶。響伊老母陀住伊嗰陣，就發夢，有靈話過佢知，太陽好快會發洪水，佢一定要向東行。到朝早，佢望住太陽，睇到同夢境一樣，就警告隔籬鄰舍。然後佢就走，行咗十里，望返轉頭，成個城浸晒，而佢就突然變咗樖桑。


孟子認為，伊係莘地農人，係有能之人，學堯舜之原則，藏響民間．唔受官位。佢準備好跟堯舜嘅原則人。湯知道伊有智慧，有能力，就叫人送好多名貴禮物過伊，請佢過去商。之不過，請咗兩次，伊就係唔肯去。到第三次，伊感到湯係好有誠意，認為佢可以幫湯做到堯舜咁受民愛戴，就跟咗湯。


湯死，後個帝位承繼人都早死，最後輪到子至，即係祭名大甲，《史記》叫太甲來繼位。之但係子至唔係好掂，伊就放逐佢去桐宮，伊攝政。三年後，子至改過返來。伊尹交返權力畀佢。之不過，《竹書紀年》就有唔同講法，話伊係自立為帝，子至返來殺伊。


作者格朗寧原本冇打算作《阿森一族》，嗰陣時佢打算向布魯克斯展示佢嘅另一套動畫短片Life in Hell，但將佢嘅作品做成咗動畫之後會失去咗對作品嘅擁有權，佢知道之後構思咗另一個故仔，就喺布魯克斯嘅辦公室嘅走廊上草草咁畫咗出來。


《阿森一族》喺1987年4月19號頭一次亮相，嗰陣時係作為動畫短片喺The Tracey Ullman Show播。片名係'Good Night'。嗰時嘅《阿森一族》被畫得好亂，因為格朗寧就係交份草稿，佢以為工作人員會擦走多餘嘅線條，但係工作人員只係照住原樣畫咗動畫。


到咗1989年，《阿森一族》被製成一個半個鐘頭嘅電視節目，喺霍士廣播公司播，嗰時霍士啱啱成立，格朗寧收到一份契約條款，要佢確保電視台唔再干預創作嘅過程，並將呢個申請明顯咁顯示喺節目裏面。格朗寧作咗以下聲明，佢話，佢作呢個動畫嘅目的喺「要提供畀觀眾另一個選擇，有別於主流電視台嘅垃圾節目」。


《阿森一族》成為咗霍士廣播公司第一個「季度最高評分嘅30個電視節目」之一。獲得成功之後，霍士廣播公司擺到佢同全國廣播公司嘅The Cosby Show同時間播出，一較高下，但輸咗。另外，烏爾曼又起訴電視台，因為佢覺得《阿森一族》嗰陣喺佢嘅節目度播出來，而家先會獲得咁嘅成功，所以佢要求分一杯羹。


《阿森一族》由一開始就受到爭議，故事人物巴特阿森係個反叛嘅細路，成日惹事生非但係又唔受懲罰。所以一班家長組織同埋保守人士就覺得巴特為細路樹立一個壞榜樣。第41任美國總統老布殊話︰「我哋希望美國嘅家庭強而有力，希望佢哋更似沃爾頓而唔係阿森一族。


荷馬阿森係Springfield核能工廠嘅安全檢查員，總體來講係一個善意嘅小丑。美枝阿森以前係一個好有深度嘅女人，但係慢慢適應咗主婦生活嘅模式。巴特阿森係阿森家嘅大仔，成日惹麻煩，麗莎阿森曾經話佢係「無法無天年輕人嘅一個惡作劇」，巴特認為自己係反叛者。


匯聚視帝影后級實力派演員，活演一個以公共屋邨做背景、橫跨近30年嘅故事。見證小人物憑住堅靭、拼搏、永不放棄嘅獅子山下精神，歷盡大雨狂風，建立一個安穩嘅家。同一天空下，廣廈萬戶人家，只要喺健康快樂、安穩嘅家裏面出發，每個人都會踏出充實而燦爛嘅人生，而喺時間嘅洪流裏面，留低每個人嘅足跡，見證百樣人嘅故事。


2012年6月，為咗回應永寧廣場大廈住戶對舒適家居生活嘅渴求，要求加大電錶嘅訴求，房屋局跟進永寧廣場大廈提升電力系統工程，包括新加兩間變壓器房、住宅大堂安裝新總供電箱、修改垃圾房增加新電房同安上升電纜，相關工程費用由行政當局負擔。


2015年2月9號，大廈小業主組成的關注組反映，早響2011年底入伙嗰陣就發現大廈嘅中央石油氣喉有生鏽嘅情況，當時向房屋局反映，局方同相關燃氣供應商都拍心口話條喉保用三十年。然後到2014年9月，燃氣供應商幫大廈做年度檢查，發現中央石油氣喉出現漏氣。


通報房屋局之後，有關方面開挖部分地下睇吓條喉咩事，發現情況比想像中嚴重，好多條喉都生鏽重穿窿，石油氣濃度極高。當局雖然對抽檢證實有即時漏氣危險嘅十幾戶停止供氣，以罐裝石油氣頂住。但係小業主都係覺得冰山一角，其他冇被檢測到問題嘅喉管，如果都有穿窿嘅情況，因為漏氣搞到爆炸，後果不堪設想。


據知道為咗追究邊個有責任，房屋局已經委託第三方全面檢查同化驗永寧經屋嘅中央石油氣喉，最快2015年底有報告。住戶好似坐響啲針到，唔知幾時會出事。而針對漏氣問題，有關當局制訂咗解決方案，響每個單位嘅騎樓安錶箱同埋加新嘅石油氣喉，費用由當局墊支，2月3號亦舉辦咗說明會同業主商討。


會到絕大部分業主都反對相關方案，認為如果加咗新錶箱響騎樓，勢必影響單位裝修，變相縮細可用地方。胡式潮講明，入伙只係三年就發生漏氣問題，源自當局當初對大廈公共設施質量嘅驗收唔掂，責任唔響小業主到，現時就要小業主付出家居空間重裝燃氣系統唔合理，業主已經犧牲得太多。


2017年3月22號晏晝三點幾，中心街永寧廣場大廈第四座五樓發生一單懷疑企圖跳樓事件。據了解，當時一個身穿白衫嘅男人情緒激動企響原本用嚟擺冷氣機機頭嘅位到，消防同治安警接報後立即趕到現場，治安警重封鎖附近一段馬路，而消防員就響目標單位對開嘅地下吹氣墊床，防止呢個男人跌落嚟跌死。


養魚嘅歷史，喺殷商遺蹟發掘嘅甲骨文字有記錄，可以追溯到紀元前1150年前，當初係同養蠶兼營，蠶嘅蛹係唔要嘅，所以做飼料，餵畀鯉魚，做單養。呢個養殖技術作爲產業導入，可能係來自春秋戰國時代入仕越王勾踐嘅政治家范蠡，佢著有《養魚經》，係世界最古老嘅有關魚類養殖嘅著書。


養觀賞魚嘅趣味亦自古時就有，比如金魚一開始就養喺中國宋朝嘅宮廷，之後喺民衆中普遍流行。啲西方國家亦研究、飼育各類淡水觀賞魚，如神仙魚、五彩神仙魚）、各類屬鮭脂鯉科嘅魚等等。之後呢啲品種嘅魚流入各國，喺人造環境中飼育發展，成功以繁殖形式生產。


而家水族館養嘅各類觀賞魚基本都唔係出處自一國，而係大多來自地球各處，透過入口渠道傳開。比如暹羅鬥魚源自泰國，七彩神仙魚嘅原鄉係喺南美啲淡水河，又或者各類龍魚，如金龍魚產自東南亞，銀龍魚產自巴西嘅雨林區域嘅河，而金魚產自中國，有啲金魚如長尾金魚、凸眼金魚都係經過人工篩選而畀人培育造出。


因爲呢個禁令，民衆要搵替代鯉魚嘅食用魚，注意到青鯇、鯇魚、大頭魚、白鰱。摸熟咗佢哋嘅特性後，培育單養嘅鯉魚，應用啲祕訣去改良，確立咗合理嘅方法，喺同一環境中同時飼育呢四種淡水魚。改良過之後，呢啲養魚技術廣泛流傳到各地，作爲取代鯉魚嘅食用魚，上述四種魚畀各階層接受。


由於觀賞魚喺好多國家普遍流行，幾多家庭會養觀賞魚來裝飾。由於噉，形成咗各類養殖場來生產觀賞魚，之外仲有幾多養魚俱樂部成立，啲俱樂部嘅成員都係啲好鍾意養魚嘅人，佢哋睇呢啲係人生中嘅清雅樂趣，加入俱樂部，可以交換見識，又可以買賣或者交換啲貴價魚。


環論係抽象代數入面嘅其中一個研究分支，主要研究環呢個代數結構，環係一種類似整數嘅結構，有加法同乘法，而且符合交換律、結合律同分配律等等嘅性質。環論研究環嘅結構，環嘅表示論，一啲特別類型嘅環，同埋一啲特別嘅性質，例如同調性質同埋多項式恆等式等。


數學家對交換環嘅認識比非交換環深好多。代數幾何同埋代數數論提供咗好多交換環嘅例子，大大咁刺激同推進咗交換環理論嘅發展，呢個領域依家叫做交換代數，成爲咗現代數學好重要嘅一部分。因爲呢三個領域嘅關係太緊密，有時好難區分某個定理究竟喺屬於呢三個領域之中嘅邊個，噉嘅區分亦都係無意義嘅。


例如Hillbert's Nullstellensatz，係代數幾何入面嘅基礎定理，但係個定理嘅論述同埋證明都係用交換幾何嘅。又例如費馬最後定理，佢嘅論述係好簡單嘅初等數論，但係證明就大量牽涉到代數幾何同埋代數數論喇。


非交換環就唔同喇，因爲會有好多奇怪嘅現象發生，雖然佢係一個獨立嘅理論，但係近年嘅研究趨勢係將佢擺埋係交換環隔籬平行發展，用幾何嘅思維去諗，當個環係某個奇怪空間嘅函數環，呢個趨勢係喺1980年代開始，發展出非交換幾何，同埋發現量子羣。


胡勝正係臺灣經濟學者同政治人，喺臺灣宜蘭縣出世。佢主要嘅學術專長涵蓋總體經濟學、公共經濟學、經濟成長理論等方面，為中央研究院院士。曾任中華民國行政院經濟建設委員會主任委員，行政院金融監督管理委員會主任委員、財團法人中華經濟研究院董事長。


1996年，臺灣首次舉行總統大選全民直接選舉，爆發台灣海峽飛彈危機，佢從美國束裝返臺，出任中央研究院經濟學研究所研究員兼所長，喺中央研究院服務時獲得人文組評鑑第一名，到2001年卸任。返回台灣後曾受邀參與規劃國民年金制度。


喺2015年2月27號深夜，一名未知身份嘅男人就喺莫斯科嘅街頭向南初夫開咗最少7至8槍而死。根據同俄羅斯調查委員會有關嘅人話嗰個死咗嘅人係「波利斯·南初夫」，而家佢將呢單嘢介入咗刑事調查。重未透露過任何案發細節，直到2015年3月7號先至將殺咗南初夫嘅兩位嫌疑人捉咗。


大隻佬係一套喺2003年出嘅香港電影，由劉德華、張栢芝、張兆輝主演，杜琪峰、韋家輝導演。 呢部片係繼《老鼠愛上貓》之後，劉德華同張栢芝再一次喺銀幕合作。故事中心思想係一種哲學亦係一個心理過程，對於因果由抗拒、企圖改變到接受嘅過程。


呢部片榮獲第23屆香港電影金像獎十三項提名，更攞到最佳電影獎、最佳編劇獎、最佳男主角獎，同埋第十屆香港電影評論學會大獎最佳男女主角獎。香港票房收2633萬港元，排喺香港年度華語片第三位。呢套片亦代表香港角逐2004年奥斯卡最佳外語片。


太極拳係太極門對其主要拳法嘅總稱呼，屬內家武學。太極拳呢個名幾時開始有已難考正，傳聞係由宋元時代太極張三丰創造，但係現代太極門五大派叫渠為太極拳，卻係由武家太極拳始創人武禹襄開始。武禹襄兄長武澄清於舞陽鹽店得到王宗岳所著嘅《太極拳論》。


太極拳係道家武學，行拳嗰陣講究鬆沉圓活，內外一體，周身動靜純以意行。基本戰術同《莊子‧說劍》中所言嘅道門劍學戰術一樣，係「示之以虛，開之以利，後之以發，先之以至 」。先明察敵方嘅勁氣，透過唔同心法令敵人勁氣落空又或將之引乜，使敵人因為身法進入敗勢而難以再有效控制自身勁氣身法，直至其虛實畢露，即刻擊其虛處 。


楊、吳、武、孫四家太極門嘅人多持此說。呢個學說認為太極拳於明末清初由傳人山右王宗岳傳畀蔣發 。而陳家溝炮捶陳家嘅陳長興畀蔣發打敗之後，拜渠為師 。陳長興學成太極拳之後，嚮陳家溝教過少數弟子，但係陳家族人認為渠拜外族人為師，所以禁止渠再嚮陳家溝教拳。


自此，陳家溝中只有陳長興同渠少數嘅弟子識得此拳 。直至陳長興弟子楊露襌以太極拳威震京城嘅消息傳到陳家溝之後，族人意識到此拳嘅利害，先至找陳長興教太極拳。但係陳長興當時年紀已老，好難再教渠地全套太極拳，所以只好將太極拳心法招式儘量容入陳家炮捶之中。


呢個學說係由趙堡太極門一系所持。同《蔣發傳陳長興說》一樣，相信太極拳不知始於何人,武當道人張三丰善於此技。後來由山右王宗岳傳畀蔣發，而蔣發學此拳七年後，返去趙堡鎮，成為趙堡太極門第一代傳人。後來陳家溝陳家第十五世祖，陳家拳小架傳人，太學士陳清萍搬去趙堡鎭，並拜張彥為師，成為趙堡太極門第七代傳人。


慕德皇后地，又譯毛德皇后地，係南極洲一個區，喺西經20度到東經45度之間，約莫270萬平方公里大。呢笪地方由挪威探險家阿蒙森發現，用挪威皇后慕德皇后做地名。挪威話有主權管呢度，但畀《南極條約》凍結咗。


根據文獻記載，石申係戰國時期魏國一個天官－即係負責觀測天象，為國家大事提供決策建議嘅人。佢用幾十年時間寫咗本書叫《天文》，記載星辰嘅位置同運行規律。佢記錄咗八百幾粒恆星，又測算咗二十八宿距星同百幾粒恆星嘅赤道座標。


鮑信畀大將軍何進封做騎都尉，派佢返本郡募兵。當時何進作爲外戚做緊漢少帝嘅輔政。鮑信喺令下募得超過一千人，不過等佢帶啲人返到成皋時，何進已經畀宦官殺害。鮑信到咗京都洛陽，董卓亦喺呢時到達。佢知董卓必定作亂，勸袁紹攻打董卓，不過袁紹驚咗董卓唔敢發動。


董卓操縱朝廷，廢少帝立獻帝。鮑信於是引軍返鄉下，集合力量抗擊。佢厚待將士，喺屋企無乜剩餘，啲人士因爲呢樣歸服佢。佢返鄉收得兩萬人、700騎兵、超過五千具輜重。190年，董卓討伐戰爆發，曹操喺己吾開始起兵，鮑信同佢細佬鮑韜投兵響應曹操。


鮑信同各人推尊曹操代替劉岱做兗州牧。曹操睇黃巾軍贏得咁多會生驕，想派奇兵誘佢哋出來，喺壽張打過。首先曹操同鮑信一齊行出戰地，之後步兵未到，又突然遇到黃巾軍，於是接戰。鮑信決心殊死交戰，來救曹操。結果黃巾軍嘅包圍被破，曹操因此脫出得，但鮑信陷喺陣度戰死。


2010年11月21號，為咗要解決住屋問題，增加公共房屋供應量，樓齡去到四十四年嘅長者社屋大廈羅必信夫人大廈同嘉翠麗大廈A座會拆卸重建做台山中街社屋項目，所以房屋局響今年開始分階段開展調遷工作，考慮到盡量延續長者租戶嘅社區脈絡同調遷需要，派員同長者租戶講解同收集意見做調遷安排，同時亦事先安排佢哋參觀即將遷入嘅筷子基長者社屋快富樓同青洲長者社屋青松樓，跟進公開抽籤確定揀樓排序名單，按次序協助長者揀單位等，整項調遷工作涉及一百零三戶響11月15號搞掂。


之後拆卸準備工作亦相繼啟動，響21號開始工程圍板，圍板之後爭取響12月開展拆卸工程。為咗減少拆卸嗰陣對周邊住宅、學校同商業活動影響，相關部門早前已經委托有關單位進行環境影響評估，制定咗相關環境保護措施，包括響施工期間，圍板頂部要安裝多部霧化灑水器等，減少灰塵飛揚，經常對措施成效進行檢討。


重建項目完成後，新起嘅長者社屋大樓將會佔地三千七百幾平方米，樓高三十五層，提供五百七十八個長者社屋單位，其中包括三百一十個開放式單位，二百六十八個一房一廳單位，比原來嘅一百四十個單位，加咗三倍，同時亦增設有無障礙設施照顧長者嘅出入需要。


另外，地下三層地牢係公共停車場，將會提供兩百個左右嘅私家車同電單車泊位，裙樓就設有街市、長者日間中心、休憩平台等設施，從而達到更充份地利用土地資源，增加社屋供應，協助更多長者解決住屋困難同完善居住環境。


綫路由喺芳村隧道口嘅白鵝潭站引出，向南沿花地大道行到沖口村，下穿西塱車輛段庫房後到達西塱站，出站後向東南下穿花地大道南同廣鋼地塊，設置東沙工業園站後，沿東新高速擦過南浦島，設置西三站，之後喺鱷魚公園附近轉向西南，喺陳頭崗停車場旁邊設置陳頭崗站之後，喺石壁村北轉向東南，沿石浦大道行到廣州南站，再轉向東行上興業大道，一路去到鐘村再轉向東南，沿市廣路行進，喺金山大道口以南設置祈福站，去到市橋客運站度轉向東，沿東環路行落去，喺番禺廣場以北轉向南，同18號綫並軌，之後到達喺廣場東路下邊嘅番禺廣場站。


直到2008年，喺當年嘅兩個遠期綫網建設方案入邊，嗰時嘅20號綫接過咗呢段兼向兩邊延長，由滘口出發，順住芳村大道同東新高速向廣州南站行，再沿興業大道同市廣路去到市橋，最後行經規劃嘅廣州新城去到清流。呢條綫係遠期綫路，主要嘅功能係支持廣州新城嘅發展。


2010年，當年嘅2011~2015建設規劃入邊取消咗原嚟嘅20號綫，等白鵝潭快綫接過咗呢段，由廣州南站去到西塱，再去到石圍塘。白鵝潭快綫全長14km，建設定位係加強廣州南站同白鵝潭商務區嘅聯繫、支持白鵝潭商務區發展，計劃同城際軌道統籌考慮。


後嚟白鵝潭快綫又短暫取消過，不過冇耐之後，2012年嘅綫網遠期規劃正式提出咗同依家相近嘅18號綫。嗰時18號綫由廣州南站開始向東行，經過祈福新邨後轉向南，再經過番禺廣場後入南沙區。中間經過東涌、蕉門同橫瀝，最後到廣州南沙自貿區明珠灣起步區南邊嘅萬頃沙。


2014年，22號綫正式出現。嗰時嘅22號綫由客村站出發，向東南斜穿出海珠區後沿南沙港快速行落去，終點喺萬頃沙。後嚟綫路又作出咗較大嘅調整，起點由客村換咗去廣州東站，而路徑就由行南沙港快速同京港澳高速調整為行經廣園路、馬場、琶洲西區、華南快速、番禺大道同欖核、大崗，同時18號綫南沙段亦改成行S111省道，同22號綫共綫運營。


喺2015年，原嚟嘅18號綫同原嚟嘅22號綫編號調轉咗，22號綫改成由白鵝潭去到萬頃沙，同依家嘅樣差唔多。嗰陣22號綫重有10個站，綫路行經大崗鎮區，功能定位係實現南沙自貿區快速連接廣州南站同市區。不過之後喺官方文件入邊，22號綫都按照白鵝潭到番禺廣場計，而共綫段就計入18號綫。


喺2016年，南沙段綫路拉直咗，改成沿番禺大道南下，唔再兜入欖核同大崗鎮區，同時亦取消咗欖核同大崗站。呢個改變遭遇咗好多質疑同批評。改咗之後，22號綫車站由10個減少到8個，同時增加咗快慢綫設置，以達到縮短旅行時間嘅目標。


莊 艾倫比係英國生意人。Grid Systems Corporation 創辦人，1982年整咗 Grid Compass，係第一部商業上成功嘅手提電腦。所以有「手提電腦教父」之稱，亦有創辦 GeoVector，一間擴增實境嘅公司。


自上一張唱片《在你身邊》後，佢3年未出過一張唱片，2009年曾傳出佢將於年中或年底發行粵語專輯，而唱片都喺2009年6月錄完，但佢自己就對唱片幾唔滿意，刪除其中已經錄好嘅6首歌曲重重新選曲灌錄，亦有將唱片母帶送至美國由格萊美獎得主Bernie Grundman進行混音，首版CD就喺德國壓制。


唱片規劃同埋製作人員嚟自多個國家同地區，包括德國、瑞典、美國、澳洲、馬來西亞、香港。環球唱片公司亦有破天荒嘅喺日本為呢張專輯推出音質都高嘅「玻璃CD」，係首個擁有「玻璃CD」嘅華人歌手，呢張CD售價高達15,000港幣，係至今華人樂壇中最貴嘅一張專輯。


唱片中引人注目嘅其中2首歌曲係《月巴女且》同《Everyday Is Christmas》，其中《月巴女且》帶有明顯嘅映射含義，4個字嘅合體字即係「肥姐」沈殿霞，歌曲充滿紀念意義。而《Everyday Is Christmas》係張學友自英文專輯《Touch of Love》後首次收錄英文歌曲，備受樂迷期待。


成張專輯嘅曲風係純粹嘅爵士樂風格，重被認為係一張音樂發燒碟。唱片嘅音樂風格唔貼近於最近嘅市場需求，重進行咗大膽嘅反潮流音樂嘗試。佢喺呢張專輯入面將最接近個人嘅音樂風格嘗試到底，其中包括爵士樂、華爾滋、弦樂四重奏、唱詩班風格曲風，多位樂評人認為依家華語樂壇只有到佢呢種高度同地位，冇迎合市場嘅壓力，至會專心製作真正屬於音樂嘅唱片，而環球唱片亦首次為華人歌手推出「玻璃CD」。


由於專輯推出前碰上四大唱片公司同TVB發生版稅糾紛事件，因此未能亮相TVB宣傳新歌，缺少咗TVB呢個重要嘅宣傳平台。然而，佢應邀出席2010年1月30號嘅十大中文金曲頒獎音樂會，演唱咗佢嘅新作品《迷你》。


2010年4月30嘅張學友喺香港理工大學賽馬會綜藝館舉行咗一場小型嘅《張學友Private Corner迷你音樂會》，全場都以爵士樂演出，重表示希望有機會今後喺紅磡體育館舉行純粹嘅爵士樂風格嘅演唱會。


呢張唱片係粵語流行音樂史上首張完整嘅爵士樂風格唱片，而喺之前係冇人試過用粵語去嘗試爵士樂唱片，對於自1997年後開始衰敗嘅粵語流行音樂，係一種積極嘅刺激同對於未來粵語流行樂發展具備唔同風格樂風嘅大膽嘗試。


1966年，毛澤東搞文化大革命，全國紅衛兵搞嘅一樣嘢係「大串聯」，即係穿州過省到處搞關係。呢班週圍搞事嘅友仔，廣州人叫佢地「串仔」、「串女」，而佢地嘅所作所為就叫做「串」喇。雖然文化大革命後尾停咗，但呢個字就一直流傳到而家，香港人好多時都會用。


鍾諾言係香港男藝人，2020年參加ViuTV主辦嘅《全民造星III》比賽，入圍十強。2021年參加HMVOD嘅《Loser Reborn 敗者重生戰》，晉身總決賽，獲節目邀請去韓國LionHeart Entertainment受訓。


由於大英帝國四處擴張，蘇格蘭高地風笛得以四處揚名。喺歐洲、西亞同北非，各地仍有唔同形制風笛，各具特色。實情風笛好遲先到英倫三島，希臘羅馬有至早文字記載，而一九二九年牛津音樂史介紹一冊，就有相話風笛，出自公元前一千年赫梯。


馬琛沂喺2018年11月19號讀緊香港樹仁大學新聞系嗰時，加入無綫新聞做無綫新聞台兼職主播，畢業後喺2019年7月轉為全職主播。而家通常主持深宵新聞報道，間中主持星期日香港早晨以及無綫財經·資訊台嘅無綫財經新聞。


同步口譯，係指譯員幾乎同時間翻譯講者嘅話。譯員一邊接收講者嘅訊息，一邊將訊息傳遞畀聽眾，所以需要多重任務處理能力。同步口譯經常應用喺正式嘅國際會議，譯員會喺後面嘅口譯室接收講者嘅訊息，然後喺咪高峯到翻譯，聽眾可以透過特殊設備聽到翻譯。


《早安越南》係1987年上映嘅美國戰爭喜劇片，由羅賓·威廉斯主演。套戲用詼諧嘅方式詮釋越南戰爭、諷刺當時嘅新聞審查制度。背景設定響1965年嘅西貢，羅賓·威廉斯係一位美軍電台嘅主持人，因為節目風趣而受到士兵嘅喜愛，但就俾站內嘅長官視為眼中釘。


戴德森醫療財團法人嘉義基督教醫院，簡稱嘉基醫院、嘉基，位於臺灣嘉義市。喺1958年由美國信義會自由堂所派遣嘅美籍傳教士戴德森醫師創立。以「用心醫療、用愛傳道」作為創設信念，向當時普遍被視為醫療服務較為貧瘠嘅嘉義地區提供醫療服務，而家以1077個病床數位列嘉義市規模最大嘅醫院。


陰溥係三國嗰時嘅人，亦都係劉璋嘅下屬。劉璋當時係益州嘅軍閥，佢要防住喺隔籬荊州嘅劉表，原本用來擋住劉表嘅趙韙因爲造反而畀佢殺咗，劉璋聽講曹操要征服荊州，已經打低漢中，於是派陰溥做使者向曹操表達敬意，曹操於是封咗劉璋做振威將軍，亦都封咗佢阿哥劉瑁做平寇將軍，但實際上都係得個名啫。


京華中心基座係商場，落成初期由星架坡百貨公司吉利市進駐，執笠後分拆咗嚟租，租戶包括和黃嘅屈臣氏同豐澤，2010年代就先後由美國時裝舖FOREVER 21同Victoria's Secret進駐，不過都係執笠收場。


佢喺2019年澳洲聯邦大選入面，出選奇澤姆選區，迎戰都係華裔嘅對手，工黨嘅楊千慧，喺競選期間，就曾經被工黨指責，喺微信上開展咗一場恐同同埋誤導性，危言聳聽嘅宣傳。廖嬋娥最後險勝，成為首位華裔澳洲聯邦眾議員。


喺佢2019年當選眾議員之後，有傳媒揭露佢喺2003至2015年曾經出任中國海外交流協會廣東分會同山東分會劇理事，而呢個協會係屬於中共中央統一戰線工作部，懷疑佢同中國共產黨關係密切。廖嬋娥一度否認事件，但之後又改口，話已經同協會斷絕連繫。


另外，佢亦曾經公開推廣由中國在澳商人劉輝峰領導嘅澳洲緊急互援協會，個人同劉輝峰亦有密切關係。而去到2021年1月，澳洲緊急互援協會被報道收取中國駐墨爾本總領事館嘅資金，涉及中國政府滲透，畀澳洲安全情報局評估為對澳洲國家安全構成風險。


另外，喺2020年11月，澳洲政府引用《反外國干預法》控告維多利亞州多個華人團體嘅一名領導人物楊怡生，指控佢同外國情報機構有關，涉嫌企圖影響維州自由黨嘅人物。之後有傳媒報道，警方喺搜查令入面，特別點名提到要搵同廖嬋娥有關嘅證據。


由於佢被唔少人質疑佢嘅親中立場，喺2021年11月，有曾經參與香港反送中運動，其後返咗去墨爾本嘅民主運動抗爭者 Max Mok就表示，會喺接住落嚟嘅大選，出戰廖嬋娥嘅Chisholm 選區，嘗試將佢拉落馬。


Max Mok表明，無論自己作為香港人定澳洲人，都要表明，絕對唔容許澳洲國會同政府入面，有任何人同中共統戰部有聯繫。去到2021年12月，佢批評澳洲政府因應香港人權等問題採取強硬對華政策，杯葛北京冬奧，又話呢種政策會令自由黨輸好多澳洲華人票。


何維柏， 最先係明朝嘉靖拾壹年進士，後尾做官做左大理寺少卿， 鄉下係廣東廣州府三水縣， 係一個好忠直嘅大臣，彈劾奸臣嚴嵩，後尾響廣州起左間天山草即係日廣州市海珠區小港路天日本侵略中國果陣時已經被日本戰機炸左， 唔存在啦 ）


係美國嘅公民同學生，俄亥俄州辛辛那提人。2016年1月開始以導遊嘅身份玩北韓，但佢喺羊角島國際飯店大堂搣走張宣傳北韓嘅社會主義海報，喺2016年3月16號俾北韓政府以危害國家安全罪嘅理由而判咗15年監禁。


事後引發美國同北韓政府之間長達差唔多年半嘅外交糾紛，直到2017年6月初先至通過外交努力而釋放温畢爾返美國，同年6月13號喺辛辛那提大學軍區醫學中心被鑒定出有嚴重嘅精神病，6日後重俾美國政府證實佢死咗重批評北韓政府掩蓋真相。


富豪B12嘅蹤跡遍及歐洲、亞洲、南美洲、非洲同埋大洋洲。大概2001年開始，富豪唔再向部分市場出B12，並以臥置引擎嘅富豪B12B取代。不過富豪仍然繼續發展B12，並將型號名改返做富豪B12R，同埋改用富豪D12D歐盟三型引擎，底盤改喺巴西出，供應南美洲同埋非洲市場。


李羣積分器係一種微分方程數值積分方法，專門處理啲方程係通過座標無關嘅運算建立嘅。   呢種結構已經用喺電腦圖像動畫同埋控制系統/人工智能研究領域入邊嘅車輛控制度。 嗰啲任務因為有唔完整嘅約束所以尤其難處理。


受到普通話台女主持楊子衿確診新型肺炎疫情影響，喺2022年1月7號晚上6點到2022年9月9號上6點，第一台、第二台、第五台、普通話台同步聯播放，並且以《香港電台中文台聯播節目》嘅名義播出，而且四個台同時播出《晨早新聞天地》、《午間新聞天地》、《傍晚新聞天地》、《晚間新聞天地》四個節目。


由香港電台新聞部派出主播，除咗星期一至星期六嘅《晨早新聞天地》由兩位主播，而女主播包括有潘潔萍、汪溟曦同埋黃凱宜在內嘅幾位輪替）報導詳細新聞，其他時段嘅《新聞天地》就由一位主播主持。2020年4月1日之前，除咗《晚間新聞天地》同埋星期日嘅《晨早新聞天地》有一位主播主持之外，其餘時間有兩位主持人。


每節《新聞天地》嘅新聞內容大約為20至25分鐘，比普通新聞長，新聞內容包括本地、兩岸、國際、體育等範圍。而每一段新聞亦都比新聞簡報詳細，例如會隨住新聞播放埋記者採訪時嘅聲音片段。而喺《新聞天地》完結之後，每個港股交易日都會播放詳盡嘅財經新聞。


因為亞洲電視嘅香港本地免費電視牌照未獲得行政長官會同行政會議續期，香港電台喺2016年4月2日凌晨0點開始接手提供模擬電視廣播服務，港台電視31A亦同時接手前本港台嘅模擬頻道，所以香港電台增加製作與電台版同名嘅《新聞天地》，但唔會有新聞主播。


米哈伊爾·霍多爾科夫斯基，係俄羅斯前首富，2003年佢因為商業詐騙、偷漏稅款、謀殺同侵佔國家資產等罪名被人拉咗，2005年被判入獄九年，2010年尾被加刑六年。響2013年12月，俄羅斯總統普京發出特赦令，佢因為咁獲釋。


玉溪衞公祠，堂號思賢，喺廣州市海珠區瀝滘村水基坊，係番禺瀝滘衞氏大夫房十二世祖、將仕郎衞玉溪嘅祠堂。明朝起。坐北朝南。2008年10月尾列入海珠區文物保護控制範圍。2009年4月21號，珠江地產拆咗呢座祠堂去。


第一沓係頭門，明朝起。面闊三間，進深兩間7.3米夾埋九架。硬山頂，初頭係鑊耳封火山牆，後尾改成人字山牆，牆體係青磚紅砂岩石腳。屋面有升起同舉折，碌灰筒素瓦，卷草素瓦當滴水剪邊。墀頭疊澀出簷。簷口有如意圖案封簷板。


前簷柱同間隔牆承重，有分中牆。前廊4碌紅砂岩八角柱，柱頂刻柱頭斗，「鹹水石」束腰八角柱礎。柱間上高放木額枋，枋下低有卷草雀替，枋上各架兩駝峰斗栱承桁。分中牆明間正中開門，紅砂岩門夾，下有石高門檻，有雙掩門。


第二沓係正堂，清初起。面闊12.7米，進深11.7米共十三架。硬山頂，鑊耳封火山牆。碌灰筒素瓦，瓦當滴水剪邊。兩柱同前後磚牆承樑架，穿斗檯梁結合。金柱係木圓柱，向上有收分，週長1.24米，下低有柱櫍，紅砂岩柱礎。


陳沛敏，香港資深傳媒人，1992年喺香港中文大學新亞書院工商管理學院畢業，之後做過《資本》雜誌月刊記者、《星島日報》港聞版記者同埋《蘋果日報》港聞版高級記者、副採訪主任、總編輯、副社長。佢嘅丈夫係《立場新聞》總編輯鍾沛權。


喺蘋果日報同壹週刊停刊事件入面，香港警察引用北京政府喺全國人大常委會繞過立法會強行訂立嘅《港版國安法》，拉咗包括陳沛敏在內5名壹傳媒嘅高層。拘捕嗰陣，警察無公佈到底邊啲文章內容犯禁，連正式檢控都未有就凍結壹傳媒幾個唔同嘅銀行戶口。


宣傳單張，又叫廣告單張，係廣告或宣傳而出版嘅印刷品，有B2B、C2B、B2C呢啲模式。比海報更加個人化，讀者可以拎走，可以閒時重讀，或者厲手掉咗佢。有啲廣告商好唔想人「厲手掉咗佢」，所以發明咗揸住單張去幫襯，有特價之類嘅着數。


屙畢甩，係嚟自英文嘅詞，即係痾blood，又叫屙血，係指血通過肛門排出體外，通常即係指啲糞便帶有血。一般大人屙畢甩最常見嘅原因係生痔瘡同有腸憩室病。不過第啲原因例如結腸癌、局部性腸炎同沙門氏桿菌病等等都會導致人屙血嘅情況。


Falcom，全名日本Falcom株式会社，係日本一間電子遊戲開發公司，1981年由加藤正幸一手創辦，總部設喺東京立川曙町2丁目8番18號嘅立川大廈3樓。佢嘅業務主要負責出遊戲產品同佢嘅相關作品音樂同映像作品為主。


溫哥華白浪足球會二隊係一支位於加拿大溫哥華嘅職業足球隊，前身係溫哥華白浪足球會屬下嘅23歲以下隊同後備球員隊。2014年，溫哥華白浪宣佈將後備球員隊改組為「白浪二隊」，從2015賽季開始喺整合之後嘅北美聯合足球聯賽打比賽。


係一間中國電子商務公司，由俞渝同李國慶嚮1999年創立。佢嘅總部設喺北京，主要競爭對手有亞馬遜同京東商城。 2010年12月，競爭演變為多個商品，尤其係書嘅減價戰。佢嚮2010年11月首次公開募招股，預計約十億美元，同年12月上市。


由於香港土地短缺，1976年香港政府已經停止處理可以永久土葬嘅私人墳場，並鼓勵火葬。因此，根據食環署政策，凡喺係公眾墳場土葬超過7年嘅骸骨，都一定要執骨搬走，以節省土地資源。2000年行政會議經過檢討之後，建議所有喺執行職務嘅時候因為「英勇過人嘅行為」而喪生嘅公務員同非公務員，都可以獲准永久土葬。


工聯會業餘進修中心由工聯會開辦，中心有開辦多個興趣班，由語文、電腦、模型、造餅、成衣等等可謂課程講得出都會有，有時會得到左派報紙報導宣傳。文匯報有報導將工聯會課程政治宣傳化，指部份課程有利「珠三角大灣區」發展。


關逸基10歲跟家人移民加拿大溫哥華，1999年加入加拿大中文電台做主持，2002年開始喺新時代電視主持電視節目同大型節目司儀，2004年回流香港。之後佢做過化妝師同舞台劇演員，2012年加入新城電台主持廣播節目。


早期敎會同亡者祈禱好早就有，而且好普遍。去到4世紀教難結束嗰陣，又興諸聖殉道者慶節。8世紀，諸聖節就響10月1號慶祝，羅馬伯多祿大殿裏面，有諸聖堂建堂奉獻日。10世紀，法國本篤會士，就慣響11月1號晚課同亡者誦經，於是敎會就定11月2號做追思亡者日，重叫敎友響11月同煉靈祈禱。


過渡聲區係反映一個人由一個聲帶振動模式轉去另一個規律－一個人條聲帶可以用好幾種唔同嘅振動模式嚟發聲，而且唔同嘅振動模式發出嘅聲都有啲唔同，例如頭腔共鳴就被指要經過大量嘅唱歌訓練先至可以做到有效噉發聲。


耶律洪基係遼興宗嘅大仔，6歲被封做梁王，10歲進為燕王，第二年就總理南北兩個樞密院，20歲授大元帥。道宗喺重熙二十四年去世，耶律洪基23歲就登基做皇帝，總共做咗46年，喺壽昌七年正月駕崩。皇位傳咗畀佢個孫耶律延禧。


飛夢映畫工作室係澳門一間影像製作公司，喺2007年成立，主要係整啲商業宣傳片、廣告、藝人MTV或者電影等。呢個工作室係由一班好鍾意電影嘅後生仔靠「尋夢，追夢，完夢」嘅理念組織而成，隨著呢個團隊嘅成員開始投身社會，飛夢映畫亦開始嘗試用商業嘅模式去推動澳門影視文化嘅發展，佢哋嘅核心目標係希望將澳門嘅影像創作帶到去其他地方。


《變形金剛》係一部2007年美國科幻動作電影，由米高比爾做導演，史提芬史匹堡做監製，改編同名玩具產品，套片係「變形金剛電影系列」嘅第一套作品。主演係沙拉保夫、Tyrese Gibson、佐舒杜咸米爾、Anthony Anderson、美瑾霍絲、Rachael Taylor、John Turturro、莊威。


Optare喺1985年2月成立，嗰時間廠係喺列斯Cross Gates，原本屬於利蘭巴士執咗笠嘅附屬公司Charles H. Roe。喺頭嗰幾年佢主要出巴士車身，包括獲利蘭巴士授權為利蘭奧林比安雙層巴士出源自Charles H.


1990至1993年，Optare係United Bus嘅附屬公司，期間佢曾經同姊妹公司DAF Bus合作設計出配DAF DB250底盤嘅Optare Spectra雙層巴士。1993年United Bus關閉，Optare俾管理層收購。


1990年代中後期，Optare推出Excel同埋Solo一體化低地台巴士，自此一體化巴士逐漸成為Optare嘅主要製品。2000年，Optare成為North American Bus Industries嘅附屬公司，五年後又再俾管理層收購。


2008年3月12號，Optare俾投資公司Jamesstan Investments收購。同年7月17號Optare以借殼上市形式被注入Darwen Group，而Darwen Group亦改名做Optare PLC，令Optare成為倫敦證券交易所嘅另類投資市場上市公司。


2010年夏季印度嘅Ashok Leyland收購咗Optare兩成六股權，2011年12月增持至七成半。Optare喺2015年6月自另類投資市場除牌。2017年底Ashok Leyland再增持Optare股權至九成八。


創興水上活動中心係香港一個水上活動中心，喺新界西貢萬宜水庫西壩側邊，屬於西貢東郊野公園範圍之內，由康樂及文化事務署管理，除咗設有人工湖用嚟進行水上活動之用外，亦設有營舍設施畀人喺嗰度進行日營同露營活動。


潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意而強行訂立，引起泛民主派一致負評嘅《香港國家安全法》，有啲人會當佢係親中陣營一員。


佢喺2021年11月10號宣布出選立法會選舉會計界功能組別，以非建制、無黨派、中間派等詞語形容自己，又話當選嘅話會積極推行創業者支援計劃。不過，佢喺報名過程入面就出現甩轆，宣誓期間冠夫姓、身份證就無，所以要再次報名。


C/AL 係一隻伺服器應用程式語言，亦係 C/SIDE 入面用嘅程式語言，Microsoft Dynamics NAV同埋 Microsoft Dynamics 365 Business Central 都有用佢，直到畀 AL 取代。


中國共產黨修改歷史嘅質疑，係指學者質疑，中國共產黨建黨以來一路改中國歷史仲有自己黨史嘅做法。呢種「修改歷史史實以及相關的概念和定義」嘅做法，俾外界稱做「歷史否定主義」或「歷史修正主義」。余英時等學者話中國共產黨修改後嘅歷史係「偽歷史」。


中共中央黨史研究室副主任章百家話，中共歷史唔少嘢係冇檔案記錄，做黨史研究嘅人成號會發現，越重要嘅事越搵唔到答案。中共成立20年嘅時候喺延安要紀念，嗰時參加過中國共產黨第一次全國代表大會嘅毛澤東、董必武等三人，邊個都唔記得大會係幾時開嘅，話橫掂都係7月開，就定咗係第一號。


而依據返文獻，中共一大係喺1921年7月23號召開。 至於後尾點解冇改正返，一位要求匿名嘅中共黨史學家話過，最重要嘅原因係個號期原先就係毛澤東決定嘅。香港大學歷史學家周遜就話，呢個就係中共點樣去造馬嘅一個好案例，而呢點一路未變過。


另一邊是使用老式步槍的軍閥部隊，而且人數也真的不那麼多，但是我們覺得必須要將此戲劇化。」北大畢業嘅作家孫書雲採訪咗原紅一師師長李聚奎，李話「瀘定橋戰役沒有人們後來說的那麼複雜」，因此孫書雲喺書入邊形容佢「有受騙的感覺」。


1935年6月，張國燾嘅紅四方面軍抵達咗岷江以西嘅懋功，同紅一方面軍會師。6月17號，張國燾、陳昌浩反對向東向北發展嘅川陝甘方針，覆電中共中央，提出向西發展，「組織遠征軍，佔領青海、新疆」。到8月初，一、四方面軍就混編成咗左右兩路縱隊。


張國燾帶著左路軍穿過咗松潘草地到達阿壩後，喺9月初拒絕咗繼續北上，跟著就南下再過返草地。紅一方面軍同紅四方面軍咁一嚟分裂成兩支軍隊，各奔南北。1935年10月5號，張國燾喺四川馬爾康縣卓木碉另立中共中央，宣佈開除毛澤東、周恩來、張聞天、秦邦憲黨籍，形成咗兩個中共中央。


張戎認為，所謂「密電」係毛澤東編造嘅大話。十八個月以後，毛先至宣佈話張國燾有「密電」，話張係企圖以武力「解決」中央。而喺之前嘅中央雖然決議咗譴責張國燾「分裂紅軍」，但未喺任何場合提過密電呢回事。軍史專家夏宇立就認為，至今搵唔到當事人葉劍英有具體咁講過「密電」內容，得毛澤東提過，係缺乏啲事實根據。


張國燾發的這類電報都是指定人的，但誰譯的我不知道。有沒有這樣的電報？誰看過？我也不知道。」因此如果真係送畀陳昌浩一個嘅密電，參謀長葉劍英都係睇唔到嘅，更唔可能送到毛澤東手。新華網2013年10月轉載過嘅《南方週末》文章，表示唔理個「密電」係咪有過，葉劍英都係「立了大功」。


2015年9月2號，中華民國總統馬英九喺臺北紀念抗戰勝利70周年講話入邊，就批評咗中共「七分發展、二分應付、一分抗日」嘅講法，係喺紀念抗戰時扭曲埋史實，兼且抹殺咗國民政府喺對日抗戰嘅貢獻。2015年9月16號，新華網發文駁斥返「中共一分抗日」說法，話「輕視乃至貶低中國共產黨及其所領導的八路軍、新四軍等武裝喺抗戰中的重要作用，是嚴重背離歷史實際的」。


1953年7月簽定咗《朝鮮停戰協定》後，人民日報發表咗社論，主張朝鮮戰爭唔係由北韓發動，而係由南韓同美國發動。 直到1988年，中國大陸度仲有大學出版嘅歷史書籍有同樣嘅主張。 20世紀嘅中國大陸高中歷史教科書亦扭曲咗史實，話韓戰係由南韓發動嘅。


聯合國大會喺1951年2月1號以44票贊成，7票反對，8票棄權，通過咗第498號決議，認定中華人民共和國介入朝鮮係「侵略行為」，但被北韓指係「美國操縱聯大」，「盜用聯合國的旗幟」。 1951年2月2號，中華人民共和國外長周恩來發表咗聲明，指責美國係操縱聯合國，喺冇中共代表嘅參加之下，兼超越咗安全理事會嘅許可權，通過咗美國誣衊中華人民共和國嘅提案，「認定是非法的，誹謗的，無效的」呼籲美軍停止侵略北韓嘅行為，並聲稱要將「抗美援朝戰爭」進行到底。


而據學者嘅考證，自1990年代以嚟，美國同俄羅斯解密韓戰嘅資料洩露咗關於金日成點樣去策劃兩韓戰爭，關鍵資料證明返中共對自己所扮嘅角色解釋並唔係事實。 不過按返嗰時嘅北韓冇考慮中共嘅規劃，毛澤東冇法知精確嘅進攻日子同侵略計畫，導致到戰後雙方關係陷入咗唔穩定，呢點係可以確定嘅。


中國大陸淡化咗毛澤東喺「文革」嘅責任，而將主要責任歸於「林彪、江青反革命集團」。洛杉磯加大教授宋永毅認為，中共長期掩蓋咗文革嘅歷史真相。 宋永毅試過因研究文革而被中共當局判刑坐監，對此一位西方官員話過，中共一直篡改歷史，迫害宋係中共嗰一段時期去掌控歷史所使用嘅手段。


「六四事件」係被中國國家防火牆封鎖嘅敏感詞，更係中國大陸嘅禁忌話題。唔少經歷過抗議活動嘅中國民眾喺政府幹預下，唔少選擇咗保持沉默，更唔願發表任何對六四事件嘅睇法，咁樣就導致咗似丁子霖領導嘅天安門母親運動，變成咗少數仲堅持著傾到六四事件嘅團體。


歐洲中世紀「封建」嘅特點是「領主、封臣、采邑」，啲特點同傳統西周嘅封建制基本一致，因此，嗰啲年喺翻譯西方文獻時就將歐洲中世紀嘅制度翻譯作中文嘅「封建」。西周制度幾千年來喺中國大陸度都係叫做「封建制」，秦到清嘅制度就係中央集權制，中央集權同封建係啱相反嘅兩個制度。


封建嘅主張係「地方分權」，中央集權就反對「地方分權」。幾千年嚟，呢啲概念係絕冇異議，唔少臺灣同其他國家嘅學者都一路咁睇嘅。西周嘅封建制早過歐洲中世紀嘅封建制，同馬克思嘅社會發展五個階段理論完全唔相容。


中共上臺後，為咗配合馬克思列寧主義嘅社會發展五個階段理論，將秦到清嘅社會強行改叫做「封建社會」，而原本西周嘅封建就被改成「分封制」。因此出現咗「喺封建社會推行中央集權」嘅邏輯矛盾。中國大陸由秦朝到清朝，並冇真正嘅土地私有權，亦冇穩定嘅世襲貴族階層，因此中國大陸並唔屬於係封建社會，而係「專制社會」。


將秦朝以後嘅中國大陸社會叫做「封建社會」就會係「偽歷史」。 另外，封建一詞仲被中共加埋落後、迷信等原本唔拉更嘅特點。哈佛大學費正清指出，除咗將封建同地主剝削混為一談，馬克思以proletariat形容城市冇資本工具嘅工人階層，中文譯卻就變成咗無產階級，亦即係指窮人。


早在50年代後期的學術界，就有學者提出稱岳飛為民族英雄是否會影響某些民族的情感。由於這個問題在學術界有分歧，因此不宜把這一類的學術討論引入中小學教學大綱和教材。實際上社會公眾對岳飛、文天祥這些歷史人物高尚的道德品質、民族氣節始終是歌頌和尊敬的，這一點也是我們進行中小學歷史教育時一直遵循的」。


講到返「華夷之辨」係大中華古代極重要嘅一套冇民族意識存在嘅世界觀，古代所發展出嘅「華夷之辨」係自成體系，屬於唔同西方民族主義嘅一套世界觀。區別「華夷」嘅標準，係在於係咪會遵循「禮治」同埋係咪接受「先進文明」嘅「教化」，而「不藉其地與其類」。


民族不過是手段，國家才是目的。然而，因為現實的中國不可能成為單一民族國家，『漢奸』話語最終不過是強化了本來只是手段的民族意識而已。2002年末，有人以多民族國家為由表示不宜稱嶽飛為『民族英雄』。對此國人表現出來的憤怒，就是近代民族主義造成國人將自己的政治認同最終歸結在民族，而不是國家的最好寫照」。


當然，也要看到，農民義軍在這一過程中，不僅殺了地主本人，也往往殺了他的全部家口，打擊面很大，殺的人相當多。這是可以從農民樸素的階級仇恨和當時的歷史條件來說明的。絕不能因此而否定農民起義的革命性。」。四川學者王家樓就話張獻忠「被過去的封建統治階級誣衊為『殺人狂』」。


似乎只有這樣做，才符合馬克思主義的歷史唯物主義，而對當時的親歷者、參與者、目擊者傳下來的真實的血腥記錄，一概斥為『誣衊不實之詞』。這實際上是嚴重的意識形態偏見作怪，完全違背了馬克思主義的辯證唯物史觀，將自己陷入極左思潮而不能自拔。


郭維嘅爆料引起咗董存瑞生前戰友同親屬嘅強烈不滿，仲提出咗控告，根據返董存瑞原先嘅部隊司令啲回憶錄等幾本著，去論證返炸碉堡係真實嘅。2006年《新京報》嘅《董存瑞炸碉堡遭'戲說' 老戰友作證稱曾親眼目睹》報導度，受訪嘅董原本所屬嘅派駐六連嘅師宣傳幹事程摶九、原董嘅教導員宋兆田，都證實咗董嘅事蹟。


2009年6月被告方提出咗和解，喺北京市朝陽區法院嘅調解下，雙方喺2009年11月初達成咗和解，以被告郭維同《大眾電影》發表對王寶強嘅專訪文章，兼畀賠償金人仔3.5萬而告終。 單案引起注意嘅仲有網友「文存」被起訴嘅事件，佢係2006年9月喺鐵血論壇發過帖《進一步玷污董存瑞的人是不自量力的最後掙扎》，而被中國電影家協會喺2007年3月提告嘅。


邱少雲細個嘅時候父母都過身，成為咗孤兒。13歲嘅時候逼于生計而成咗雇工，後被川軍劉義嘅18團捉壯丁而當咗兵。1949年12月，解放軍入四川佔領咗大西南。成都戰役後川軍覆滅咗，佢就被補員到嗰時嘅人民解放軍第10軍29師87團9連。


邱少雲喺被補入咗解放軍之前，仲有過一年零四個月嘅國軍士兵經歷，後尾啲報導係成日會回避嗮。 據邱少雲嘅細佬邱少華回憶，邱少雲係喺1949年被國民黨捉咗去，有日仲托人帶過信返來，話想食返鄉下嘅回鍋肉。後尾邱少華聽聞二哥係以「解放戰士」嘅身份加入咗解放軍，呢段國軍入邊嘅經歷，喺小學教材啲課文度都係未曾提過。


對於網路度出現嘅唔少質疑邱少雲事蹟嘅意見，邱少雲紀念館館長王成金就話，著火嘅時候邱少雲係忍得到啲火燒嘅劇痛，而且好快就吸入咗濃煙窒息死咗，所以就點燒都唔會再喐。而嗰陣邱係責著咗啲彈藥，所以著火後就未有發生過爆炸。


1952年10月21號，據新華社嘅通稿《馬特洛索夫式的英雄黃繼光》，黃繼光喺1952年10月19號中國人民志願軍嘅進攻部隊受到機槍巢火力壓制嗰陣時，負責咁爆破任務。他掟咗枚手榴彈炸毀咗半邊機槍巢。進攻部隊衝鋒嘅時候冇法突破剩低嘅機槍掃射，而黃繼光身上冇剩彈藥，但係佢頑強咁爬到咗槍眼度，用身擋住兩個機槍口 令後續部隊攻落咗高地。


而吳谷平試過喺新聞記者網度撰文，話原先嘅通稿話黃繼光「四十分鐘的期限快到了，而我們的突擊隊還喺敵人的火力壓制下衝不上來。後面坑道裡營參謀長在望著他，戰友們在望著他，祖國人民在望著他，他的母親也在望著他，馬特洛索夫的英雄行為在鼓舞他。


中國國民黨北伐奪權後，出於合法性同正統性嘅需要，貶低咗中華民國北京政府，叫佢係「北洋政府」、「北洋軍閥政府」。中國共產黨政權，仲有解嚴前嘅中國國民黨政權，都同北洋政府貼埋「軍閥混戰」、「政治反動」嘅標籤。


王鐵群認為北洋政府係中國大陸嘅民主社會開端，佢嘅民主程度遠勝國共兩黨喺中國大陸嘅一黨獨裁黨國體制。除此之外，北洋政府喺經濟同外交領域啲成就，亦好受人注目。之後嘅南京國民政府所創造嘅一系列經濟奇跡，話都係有賴北洋政府作過嘅努力。


西方學者對於中共黨史，普遍認為喺1976年之前啲研究係單調刻板嘅宣傳，而1979年之後嘅黨史研究，就有返下學術價值。但仲有學者認為，黨史研究係未曾擺脫單調刻板嘅問題。何方就指，偽黨史嘅源頭，係延安整風運動產生嘅「黨史編纂學」，阮銘稱呢個係黨史偽造學派，奉毛澤東、陳雲、鄧小平等人嘅指令而偽造黨史。


中華人民共和國政府喺新聞報導同教科書度，好多時貶低咗中國國民黨嘅形象，好似話佢喺抗戰期間係「消極抗號，積極反共」，話蔣介石喺抗日時「上山享福，下山摘桃」，對1948年後嘅中華民國憲法同政府，一度係用「偽」去到稱呼。


中美合作所係1943年4月中美兩國出於抗日目的，為咗收集交換軍事情報、探測氣象情報、訓練遊擊部隊而設立嘅軍事合作機構。中美合作所係一個為抗日服務嘅軍事合作機構，對抗戰勝利有過極大嘅貢獻。中美合作所從未以反共做目的，中共幾十年嘅宣傳就令呢個機構蒙受咗惡名。


中共當政後，中國大陸就出現咗「中美合作所集中營」呢種謬稱。個名最早喺1956年8月16號，四川省人民委員會公佈嘅一批文物保護單位名單度出現咗。呢度主要指喺重慶西北郊歌樂山同磁器口之間，占地大概5250畝嘅一片地區。


國民政府喺撤守臺灣前，集體處決過部分被關押嘅中共政治犯，被中共叫做係「中美合作所大屠殺」。而事實係收押政治犯嘅，係白公館同渣滓洞等地。中美合作所就背負咗唔該承受嘅集中營惡名。 呢啲宣傳令到喺1949年後，唔少大陸人對中美合作所嘅主觀印象傾向負面。


中華人民共和國建國初，因嗰陣嘅政治環境同高句麗歷史喺中國史嘅份額唔夠足，冇強調高句麗係中國史呢個睇法，但亦未否認過呢點。而喺1954年開始編撰、到1973年出版嘅《中國歷史地圖冊》度，就已經認咗高句麗係中國嘅歷史政權。


當它建都鴨綠江北岸今天的集安縣境內，疆域跨有鴨綠江兩岸時，我們把它的全境都作為當時中國的疆域處理。但是等到5世紀時它把首都搬到了平壤以後，就不能再把它看作中國境內的少數民族政權了，就得把它作為鄰國處理。


南北韓學術界就認為，個東北工程將朝鮮半島史嘅高句麗列為中國史，係中國民族主義發展嘅結果，利用咗學術搞政治，仲認為中國「自古」就承認咗高句麗係朝鮮史。不過兩韓方面，卻喺歷史書度將傳說嘅檀君等講成史實，大力宣揚韓國起源論。


韓國初高中韓國史教材由2011年開始完全使用審定嘅教科書。 2015年11月3號，韓國政府確定喺初高中歷史課目度，恢復使用國定教科書，仲對外公告埋，但喺韓國在野黨同民間引發咗激烈嘅反對。一啲學生同市民就上街抗議示威，各大市民團體仲發佈咗反對聲明。


《紐約時報》仲報導，「2006年上海市的新版中學教科書並沒有修正許多對於近代史的扭曲。」 上海新版教科書唔講階級鬥爭同鎮反運動，上海大學歷史系嘅朱學勤教授認為，呢個屬於一種大嘅進步，用咗文明嘅敘述去替代啲暴力，係講普通人生活而唔係帝王將相嘅歷史。


喺寧波諾丁漢大學教授歷史嘅Sergey Radchenko，2011年嘅時候話過，聽佢堂嘅中國學生對中國近代史知嘅嘢唔多，知嘅都係官方嘅講法。而當諾丁漢大學嘅老師要入口史景遷嘅《追尋現代中國》做教科書時，被海關扣留咗，海關話要將六四事件嘅相等禁忌題材剪嗮先至過得關。


《基督教科學箴言報》喺2013年「毛誕」前報導，「看了中國教科書，就能瞭解為什麼中國人對中國歷史無知。教科書強調『毛澤東是革命家』，對於大躍進與文革等造成幾千萬人死亡輕描淡寫。一本中學教科書描述毛澤東『喺探索社會主義建設的過程中，犯了左的錯誤』。


中國大陸地區嘅歷史觀，依家官方主要係強調馬克思列寧主義嘅歷史唯物主義，唔同政見人士喺一啲歷史事件度嘅觀點，就同中國大陸嘅官方睇法唔一致。呢度包括咗其他歷史學派嘅學者、唔認同理論嘅科學家、自由主義者、民主主義者、人權活動家、「唯心主義」知識分子，仲有各種政治運動嘅受害者。


John Powers教授就話，毛澤東主張「古為今用」，即係歷史係要為中共當前嘅政治需要服務，喺中共統治下幾乎冇「為歷史而歷史」嘅講法，史學家嘅研究唔可以挑戰中共訂出嘅歷史觀點。 而任何歷史研究亦難擺脫作者時代嘅偏見。


2013年1月，習近平提出過「兩個不能否定」，話唔否定得改革開放前後嘅兩段歷史，引發咗爭議。佢又喺2013年內部講話度降到咗前蘇聯解體嘅教訓，係「全面否定蘇聯歷史、蘇共歷史、否定列寧、否定史達林，一路否定下去，搞歷史虛無主義，思想搞亂了」。


陳之驊認為，「歷史虛無主義」唔係要「虛無」所有嘅歷史，修正主義者要「虛無」嘅係社會主義史，要樹立嘅就係資本主義史。中國社會科學院前副院長李慎明以過反「歷史虛無主義」為名，否認咗毛澤東發動大躍進餓死三千萬人。


Kuujjuaq 嘅前身係 Hudson’s Bay 公司嘅一個叫 Fort Chimo 嘅貿易基地，貿易基地設立初時曾經嘗試改叫 Fort Good Hope，但係呢個叫法並唔流行，喺1832年已經完全冇人用。


呢度附近一直都有因紐特人住。1811年，兩個摩利維亞裔嘅傳教士來到 Koksoak 河東岸，現址下游幾公里外嘅一個因紐特人嘅營地。1830年，Hudson’s Bay 公司喺現址下游大約五公里外設立一個貿易基地 Fort Chimo，目的係同原住民買賣皮毛，Fort Chimo 喺1842年被遺棄，但係1866又再用返。


尋夢舞係源自 19 世紀上半橛波蘭中部嘅一種舞曲同舞蹈。喺舞步上，尋夢舞會涉及一對對嘅男女一齊成雙成對噉跳，一路跳一路旋轉。喺音樂特性上，尋夢舞嘅節奏係三拍子，速度中等偏快，傾向係 120 至 150 bpm 左右，多彈性速度。


三權合作，相對於民主社會傳統嘅三權分立互相制衡，指當時嘅中共中央政治局常委、國家副主席習近平2008年7月7號講嘅一段嘢，其中佢要求香港政府「通情達理，團結高效... 行政、立法和司法三個機構互相理解、互相支持」。


周玉蔻係臺灣新聞工作者、談話節目主持人、專欄作家、政治評論員。記者出身，1990年代起以出席、主持電視同廣播節目聞名，特別係政論節目。周玉蔻以犀利嘅言論同強勢嘅個性聞名，也因此導致唔少爭端同訴訟。另外，佢嘅政治立場多次喺泛藍同泛綠間轉換。


和平島係離臺灣本島最近嘅島，喺基隆市中正區，基隆港東北方，佢以臺灣第一座跨海大橋「和平橋」同臺灣本島連接。島上嘅原住民巴賽族叫呢個島做「tuman」，17世紀漢人入墾後叫「大雞籠嶼」或「大雞籠山」，喺1870年代時，為咗要同東北方海上嘅小雞籠嶼區分，而改叫「社寮嶼」。


《海角驚魂》係一部1991年嘅美國心理驚悚電影，由馬田史高西斯執導，重拍番1962年嘅電影《海角亡魂》。主演係羅拔迪尼路、Nick Nolte、謝茜嘉蘭芝、茱麗葉露薏絲，舊版電影嘅主演格力哥利柏、羅拔米湛、馬田波森都有客串。


係菊科蒲公英屬嘅長年生草本植物，原產蒙古，而家喺全中國地區、港澳臺、成個朝鮮半島、蒙古、俄羅斯、日本地區嘅海拔600～800m以下嘅森林邊、路邊、爛地、庭院、田邊、溝谷、山坡、草地、河邊沙地都可以搵到。


肺炎廣東疫情係肺炎喺廣東爆發嘅情況。頭一單確診個案喺2020年1月19號，畀北京度嘅國家衛健委確認深圳一66歲男患者係首例確診病例。去到2月12號，粵境累計有1241例確診，累計出院284例，累計死亡2例。


2月12號東莞新增死亡1例，係湖北返粵嘅75歲男性，孝感人氏，原先常住東莞大嶺山鎮。1月12號經武漢返孝感鄉下過年，喺1月22號開始有發燒後自己食藥先，26號返咗東莞後即入院隔離治理，後轉入東莞第九人民醫院收治。


2021年5月起，廣州爆發群集性武漢肺炎中國大陸疫情，由於首宗病例嘅74歲女患者曾經去過多間茶樓飲茶，並且傳染畀佢嘅部分家屬成員、茶樓中嘅茶客同工作人員，導致多人染咗呢隻病，所以呢個群集性疫情被傳媒稱為飲早茶群組。


2020年1月11號上晝，深圳市南山區蛇口人民醫院收治一41歲係當地國際學校老師嘅印度籍女性重症肺炎患者，入院前1周經已有病症，深圳市衛健委宣稱並唔係武漢肺炎。 到咗1月19號，深圳一66歲男性患者個案先至畀國家衛健委確認係廣東首例肺炎確診病例。


1月21號下晝，廣東省人民政府喺新聞發佈會度，公佈咗七大防肺炎疫情擴散蔓延嘅舉措，同時公佈全粵30間定點收治醫院名錄。廣州地鐵亦宣佈由1月22號開始，各車站會實施入站乘客體溫測量，同時會加強通風、消毒等。


1月26號廣東當局再發出防疫通告1號文，公告即日起任何人士喺境內公共場所必須戴口罩，否則可依據治安法例，俾公安部門收押同處罰。同日廣州亦發出1號防疫通告，要求1月11號後由湖北入廣州人士，應主動向逗留嘅社區、機構或酒店等申報，自行檢測體溫，抵埠起14日內自我隔離觀察，避免外出。


1月29號，廣東政府召開咗討論省嘅疫情社區防控工作視像會議，決定咗開展三項大排查，分別針對廣東確診病例嘅所有密切接觸者、重點疫情地區到粵人士、廣東發熱門診嘅「重點人群」。2月4號，廣東住房和城鄉建設廳就印發咗文件，公佈要求對物業管理區域實施埋「封閉管理」，限制非住戶同外來車嘅出入，仲要關閉埋社區會所、老人活動室等設施。


廣東疾控中心喺2月3號公佈，同埋通知咗星夢郵輪，喺1月19至24號由廣州南沙去越南嘅世界夢號航線度，有3名大陸旅客確診咗有新型肺炎，接受咗隔離治療。疾控中心呼籲所有同過船嘅乘客同職員等，要第一時間聯繫返所居住城市嘅疾控中心報備，兼配合疾控檢疫等。


據2月29號廣東省文化和旅遊廳嘅通報，根據廣東酒店行業協會嘅測算，廣東酒店業喺疫情影響下，2020年一季度嘅直接經濟損失超過500億人仔。廣東有近三成嘅星級酒店畀逼停運，而喺廣州就有57間酒店停運咗。


2021年5月隨著廣州、佛山、深圳等地相繼再報告多單變種病毒感染個案，廣東省全面強化返防控措施。除臨近佛山、南海縣嘅芳村出入交通全被封鎖嗮，廣州市亦收緊咗出入交通管制，實質進入咗半封城狀態。截至6月7號挨晚芳村嘅白鶴洞同中南片區標識係高風險地區外，廣州市各主要區同佛山禪城、南海等共有十二個地區標識係中風險。


呢次廣東新一波疫情爆發速度快，唔夠1個月已出現咗5代傳染。新一輪防疫加碼中多個被封閉嘅屋苑、社區，出現咗生活物資短缺、民眾冇法買餸，唔少人上網發文發聲同求助。有微博網友發文就表示朋友所在嘅屋苑，被封閉咗好多日而出唔去買餸睇病，同時啲外送平台都送唔到貨過去，似盒馬雖然送到咗，但送到時因為肉被擺到臭咗，有居民見到有官員巡視仲試過拍窗叫救命。


荔灣區常務副區長林雋喺6月8號嘅記招度就承認，喺白鶴洞部分嘅老舊小區，由於缺人手送貨而出現咗送達問題，話已尋求市嘅物業管理支援配送嘅人手。針對中南片區度林就話，按照市入邊嘅安排，增加咗華潤萬家作為新嘅供應商，同時請村屋嘅住戶向社區嘅政府人員提供詳細嘅地址以改善配送。


自呢波疫情爆發後，廣州市政府度就不停咁組織咗大規模採樣檢測，截至週末累計共驗3600萬以上嘅樣本，發現咗43例陽性。有廣州嘅民眾話，廣州嘅11個區，10個區基本都係半封閉咗，採樣檢測都有成3次。廣州市原定6月20號舉辦嘅高中會考被押後到咗7月。


據路透嘅消息，由於廣東由2021年5月開始累積報150以上嘅新確診個案，當地政府加碼咗防控工作，導致咗當地啲港口減弱咗貨運處理能力。廣東嘅多個港口包括鹽田、蛇口、赤灣同南沙港都發出咗通知，暫停接受冇提前預訂下入港嘅船隻，導致咗中國南部嘅運輸港口阻塞，相信係自2019年爆發疫情以來最嚴重嘅堵塞。


2020年2月11號朝頭早廣東人大常委會召開咗緊急會，即時審議發出咗決定公告，授權縣級以上嘅政府有權「規定臨時性應急行政管理措施」。廣州同深圳嘅人大常委會即時跟進，出埋咗本級嘅決定公告，列明咗各自嘅市同區級政府，有權徵用私人嘅物業同財物等做「應急防疫應變」，兼且有權調配相應嘅應急物資、日用生活品嘅生產同供應。


4月開始，廣州陸續新報告多個外籍人士確診個案，仲有外籍人士嘅社區集聚感染，由於集中喺三元里嘅瑤台村，呢帶嘅非洲裔人士活動較多，引發坊間猜測再次爆發疫情嘅擔憂。而瑤台村亦喺集聚病例報告後，重新封閉嚴控出入，商戶都要停業十四日。


據啲市民話，三元里嘅一啲社區可能有情況，已加裝咗紅色防護欄，而瑤台係成個隔離咗，啲路都隔咗起身，出入都好難。 而疫情波動令一啲業主擔心非裔租客會有傳播病毒風險，網上一度流傳「廣州黑人暴雷」等訊息，但廣州市公安局即刻否認咗，話坊間資訊係謠言，仲拉咗一個發佈信息嘅男人。


而廣州長期有大量嘅非洲商人活動，政府為咗防止疫情再蔓延，差人同基層公務員等就集中掃蕩，強制驅趕周邊一帶嘅非洲裔人士離開酒店、賓館等，計劃集中採檢同隔離14日。唔少非洲裔人士被逼流落街頭。CNN記者拍到咗廣州政府人員強制驅趕嘅行動，又有街上喺拉拒絕配合嘅非洲人士，由於採檢外仲要額外隔離，好多非洲商人被要求離開租屋處或酒店以接受檢疫，從而露宿街頭。


有奈及利亞駐廣州總領事接報，到咗俾防疫部門驅趕嘅國民所在嘅酒店公寓，直接有廣州嘅執法人員手度，搶返咗被收繳嘅國民護照，仲大鬧對方嘅行動，引用埋維也納外交關係公約，要求對方停止拘捕或騷擾所轄嘅國民。而有在華嘅非洲人表示，當地目前唔允許外國人，尤其係黑人進入公共場所，包括購物中心、飯店同醫院。


為咗平息事態，廣州嘅非洲社區啲領袖同過當地政府開會，雖然會議作出咗決議，但據當地非裔人士嘅反映，措施仍未結束，仲有非裔人士流落街頭，喺落雨天無處可去。而政府派俾受影響省市嘅外國人嘅通知書就話，「從4月5日至4月7日，街道將組織轄區內非洲籍承租客到指定地點進行核酸篩查，要求業主／居民知悉並通知家人。


非洲大使駐北京聯合會喺4月11號，發咗抗議信俾北京嘅外交部長王毅，同時仲發俾咗聯合國人權理事會、非洲聯盟等。信度抨擊呢個作為係中國大陸對非洲人嘅種族主義，要求立即改善。而美國大使館喺4月11號發出咗標題「非裔美國人在廣州被歧視」嘅安全警示，話當地啲差人落柯打叫啲酒吧、食肆，停止招呼啲似非裔嘅客，又話當地啲官員要求同非洲人有過聯繫嘅人，都要強制檢疫同自我隔離，一啲商鋪、酒店仲拒絶咗做非裔美國人嘅生意。


中國大陸官方冇公開承認或否認呢啲細節。而非洲嘅尼日利亞丶加納丶肯尼亞丶塞拉利昂丶塞內加爾仲有非洲聯盟，係先後就呢啲事發咗聲明或傳召咗中國大陸當局派駐嘅大使，表達咗對喺廣州非裔人士權益嘅關注，強烈譴責咗當地發生嘅騷擾丶侮辱同歧視非裔人士嘅行為。


針對喺廣州嘅非裔人士同非洲各國嘅指控、呼籲，北京嘅外交部發言人趙立堅喺4月12號回應，話反對任何針對特定人群嘅差異性做法，仲話廣東地方當局係高度重視「非洲朋友的關切」，將會好快咁做調查，仲會改善防疫工作，包括俾需醫學觀察嘅外國人住飯店、適當咁減免經濟困難人士嘅住宿費用等。


喺香港，藍絲帶係「反對和平佔中」嘅象徵。事後，凡指高調表示「撐警」而且係無條件支持香港警察，親中派立場大致同五毛黨同埋中共一致，可以稱為「深藍」、「港共」，同埋左派。有部份藍絲的確有有關政治背景，例如遭指控由中聯辦或建制派操作，同埋全國政協、中國企業身份。